(14 އެޕްރިލް 2020 އާ ގުޅޭ)\nއެ އެޕާޓްމެންޓަށް ހިރާ ބޭނުން އިރަކު ވަދެވެއެވެ. އެކަމަކު އެއީ އޭނާ އެކަންޏެވެ. ދެމީހުން އެކުގައި ވަގުތުކޮޅެއް ހޭދަކޮށްލަން ބޭނުންވުމުން ލައިތު އަބަދުވެސް ގުޅާފައި އެތަނަށް އަންނަން ހިރާ ގާތުގައި ބުނެއެވެ. ހިރާ ދެކޭ ގޮތުގައި އޭނާގެ އެންމެ ވަރުގަދަ ހަތިޔާރަކީ އޭނާގެ ރީތިކަމެވެ. އެ ރީތިކަން ހޯދުމަށް އޭނާ ފައިސާ ފެންފަދައިން ޚަރަދުކުރެއެވެ. ހަމުގެ ކުލަ އަލިވެފައި ހަށިގަނޑުގެ ބައްޓަން ރީތިކުރުމަށް ޕާސަނަލް ޓްރެއިނަރަކާއެކު ކަސްރަތު ކުރުމަށް އޭނާ ވަގުތު ހުސްކުރެއެވެ. ފަން އިސްތަށިގަނޑު ދިގުކޮށް ބޭއްވުމުގެ އިތުރުން ކޮންމެ ތިންމަހުން "ހެއަރ ޓްރީޓްމެންޓްތައް" ނެގުމަށް ރާއްޖޭން ބޭރަށް ނޫނީ މާލޭގެ އެންމެ މަޝްހޫރު ތަރިންނަށް ޚިދުމަތްދޭ ސެލޫންތަކަށް އޭނާ ޤަވަޢިދުން ދެއެވެ. ފުރާވަރުން ފެށިގެން ހިރާގެ ނިޔަފަތިތައް ދިގުކޮށް ބެހެއްޓުމަށް އިސްކަންދިނީ އެވެސް އަންހެން ވަންތަކަން ދައްކުވައިދޭ ރީތިކަމެއްކަމުގައި ޤަބޫލުކޮށްގެންނެވެ. ހަންގަނޑު އޮމާންކޮށް ބެހެއްޓުމަށް ތަފާތު އަގުބޮޑެތި ކުރީމްތަކާއި ޓޮނިކްތަކުގެ އިތުރުން ރީތިކަން ދެމެހެއްޓުމަށް ޓަކައި އެކި ވިޓަމިންތައް ކޮންމެ ދުވަހަކު ވެސް ނަގައެވެ. ހިތިފަތު ބުމައެއް ބޭނުންވާތީ ޤަވަޢިދުން ބުމަ ހަދައެވެ. މޫނުގައި ލޯލިކޮޅެއްހާ ހިސާބު ވެސް ފެންނާކަށް ނުހުރެއެވެ. ތުންފަތް ބޮޑުކޮށް ހުރުމަކީ ހިރާއަށް މާރީތި ގޮތެކެވެ. އެހެންވެ ތުންފަތް ބޮޑުކުރާނޭ އާލާތް ވެސް އޭނާ ރީތިވާ ސާމާނުގެ ތެރޭގައި ހިމެނެއެވެ.\nސޯޝަލް މީޑިއާގައި ހިރާއަކީ އެތައް ބައެއްގެ އަމާޒު ފަތްގަނޑެކެވެ. ޚާއްޞަކޮށް އިންސްޓަގްރާމްގައެވެ. ދުނިޔޭގެ އެތައް މިތަނުން މީހުން އޭނާއަށް "ފޮލޯ"ކޮށްފައި ހުރެއެވެ. ކިތަންމެ ކުޑަކޮށް ވިޔަސް މޭކަޕް ކޮށްފައި ހުއްޓާ ނޫނީ ހިރާ ނުފެންނާނެއެވެ. ރާއްޖޭގެ ބައެއް ޓީވީތަކުންނާއި އިސްތިހާރު ތައްޔާރުކުރާ ފަރާތްތަކުގެ ހުށަހެޅުންތައް ހިރާއަށް އާދެއެވެ. އެހެންނަމަވެސް އެކަމަށް އެޅިފައި އޮތް ހުރަހަކީ ބައްޕަ އަޒްހަރެވެ. ހުރިހާ ކަމެއްގައި ބައްޕައާ ދެކޮޅު ހެދެން ހިރާއަށް ނެތީ އޭނާގެ މުހުތާދުތައް ފުއްދުމުގައި ހޭދަކުރާ ފައިސާއަކީ ބައްޕަގެ ފައިސާއަށްވީމައެވެ. އަޒްހަރު ދޭ އިންޒާރުތަކުން ހިރާ އެންމެ ޖެހިލުންވާ އިންޒާރަކީ ވެސް އެއީއެވެ. ހިރާއަށް ފައިސާ ލިބޭނޭ މަގު ބަންދުކޮށްލާނަމޭ ބުނާތީއެވެ.\nލައިތުއާ ހިރާ ބައްދަލުވީ ބައްޕަގެ ސަބަބުންނެވެ. އެއްވެސް މަސައްކަތެއްނުކޮށް ހިރާ އުޅޭ އުޅުން އަޒްހަރަށް ކަމުދާ ދިރިއުޅުމަކަށް ނުވަނީއެވެ. މަސައްކަތްކުރަން ބޭނުންނުވާނަމަ ހިރާ ކައިވެނި ކުރަން އަޒްހަރު އެދެއެވެ. އެހެންނަމަވެސް ހިރާ އަދި ކައިވެންޏަކަށް ތައްޔާރެއްނޫނެވެ. އެހެންވެ ދެވަނައަށް ބައްޕަ ހުށަހެޅި ގޮތާ އެއްބަސްވީއެވެ. ދެވަނަ ގޮތެއްކަމުގައި އަޒްހަރު ޚިޔާލުދިނީ ބޮޑުދައިތަ ސަރަފީނާ ހޯދައިދޭ ވަޒީފާއަށް ނުކުތުމެވެ. ރޫމާން އަސަދުގެ މައި އޮފީހުގެ ކަންކަން އޭނާގެ ދަރިފުޅު ލައިތުއާ ހަވާލުކުރިތާ ގިނަ ދުވަސްތަކެއް އޭރު އަދިނުވެއެވެ. ހިރާއަށް ޖެހުނީ ލައިތުގެ ސެކްރެޓަރީއެއްގެ ގޮތުގައި މަސައްކަތް ކުރާށެވެ.\nޒުވާން ލައިތު ފެނި އޭނާއަށް ހިރާގެ ޝައުގުވެރިކަން ދެވުނީ ބައްދަލުވި ފުރަތަމަ ދުވަހުއެވެ. ވަޒީފާއެއް އަދާކުރަން ބޭނުންނުވެފައި ހުރި ހިރާއަށް ކުއްލިއަކަށް އެކަމަށް ލޯބިޖެހުނީއެވެ. އޭރު ވެސް ލައިތުގެ ޕާސަނަލްއެސިސްޓެންޓެއް ހުރެއެވެ. މުހިންމު ހުރިހާކަމެއް ހަވާލުކުރަނީ އޭނާއާއެވެ. ހިރާއަށް ޖެހެނީ ލިޔުންތައް ތަރުތީބު ކުރުމާއި ފައިލްކުރުން ފަދަ މަސައްކަތްތަކެވެ. އޮފީސް ނިމުމުން ހިރާ ގެއަށް ގެންގޮސް ދިނުން ހަމަޖެހިފައި އޮތީ ލައިތުގެ ކާރުގައެވެ. އެއީ އަސަދު އެދުނު ގޮތެވެ. ސަރަފީނާ ވެސް ޚާއްޞަކޮށް އެކަން އެގޮތަށް ކޮށްދިނުމަށް ލައިތުގެ ގާތުން އެދުނެވެ. ދެމެދުގައި ގާތްކަމެއް އުފެދެން މެދުވެރިވީ އެހެންވެއެވެ. ޒަވާޖީ ހަޔާތެއްފެށުމަކީ ގޯސް ޚިޔާލެއްކަށް މިހާރު ހިރާއަށް ނުވެއެވެ. ލައިތުއާ ގުޅުން އުފެދުނު ފަހުން އޭނާއަށް ލިބޭ އަގުބޮޑެތި ހަދިޔާތައް ހުސްނުވެއެވެ. ލައިތު ގާތު ބުނާއިރަށް އެކަމެއް ހުންނަނީވެފައެވެ. ޒަވާޖީ ހަޔާތެއް ފެށުމާމެދު ހިރާގެ ޚިޔާލު މަޑުމަޑުން ބަދަލުވާން ފެށީ އެހެންވެއެވެ. ލައިތަކީ ހިރާގެ ބައްޕަގެ ހުރިހާ މުދަލަކާއި ފައިސާއެއް އެއްކޮށްލިޔަސް ގާތްނުކުރެވޭނެހާ ބޮޑު މަހުޖަނެއްގެ ދަރިއެކެވެ. އެހެންވީމަ އެކަހަލަ ޒުވާނަކާ ކައިވެނިކުރުމުން އޭނާގެ އުފާވެރިކަން ހައްތަހާވާނީ އިތުރުކަން ޤަބޫލުކުރެވެއެވެ.\nހުރިހާކަމަކާ ހިރާ ހިތްހަމަޖެހުނަސް ލައިތުގެ ހުންނަ ހަރުކަށި ގޮތްދޫނުކުރާ ސިފަ ބަލައިގަތުން ފަސޭހައެއްނޫނެވެ. ރައްޓެހިވެގެން އުޅޭ ޒުވާނާގެ ގޮތުގައި އެކުވެރީންނަށް ލައިތު ދައްކަން ހިރާ ބޭނުންވެއެވެ. އެހެންނަމަވެސް މިހާތަނަށް ބައްދަލުވީ މަދު މީހަކާއެވެ. ދެޒުވާނުން އެކުގައި ނަމަވެސް ދެމެދުގައި އޮންނަ ގުޅުމެއް ލައިތު ހާމައެއްނުކުރެއެވެ.\n"މާމާ!...، ގެއަށް އަތުވެއްޖައިން" ހަތަރުވަނަ ފަންގިފިލާގައި ހުންނަ ބޮޑުކޮޓަރީގެ ސޯފާގައި އިން ކަސްތޫރީގެ ގާތުގައި ލައިތު އައިސް ހުއްޓިލިއެވެ. އަނގައިން ބުނުމުގެ ކުރީން ކަސްތޫރީ އޭނާ އިން ސޯފާގައި އަތްޖައްސާލައި ލައިތުއަށް އިށީނުމަށް އިޝާރާތްކޮށްލިއެވެ. މަޑުމަޑުން އައިސް ލައިތު އިށީނުމާއެކު ކަސްތޫރީގެ ކައިރީގައި ސޯފާމަތީ އުޅުނު ފުށްގަނޑެއްހެން ހީވާ ކުޑަބުޅާ އައިސް ލައިތުގެ އަތުގައި ހޭކިލިއެވެ.\n"ބީފާނު" ދެއަތުން ބުޅަލުގައި ހިފާ އުފުލާލުމާއެކު ލައިތު ގޮވާލިއެވެ. އެ ސޮރާ ސަމާސާކޮށްލިއެވެ.\n"ކައިފިންތަ؟" ކަސްތޫރީ އަހާލިއެވެ. ލައިތު ހޫން ލައްވާލުމުން ކޯއްޗެއްތޯ ކެއީ ސުވާލުކުރިއެވެ.\n"ގެއިން ފޮނުވާ އެއްޗެއް ނުކަނީ ކީއްވެތަ؟ ޔާދިން ވެސް މިހާރު ހަމައެހެން، ދުވާލުދާ ހަތަރުދަމު ތިހެން ބުރަކޮށް އުޅޭއިރު ރަނގަޅު ކާއެއްޗެހި ކައިގެން އުޅެންވާނީ، މާމަ ގަސްދުކޮށްފިން އާމީހަކު ގެންނަން" ކަސްތޫރީ ބުންޏެވެ. ލައިތު އެކަމާ އެއްޗެއް ބުނަން ގަސްދުނުކުރީ އެއީ އޭނާއަށް މުހިންމު ކަމަކަށް ނުވީމައެވެ.\n"މިފަހަރު ހީވަނީ ހުރިހާ ކުދީން އެދޭ ފަދަ ރަހަތަކެއް ކާއެއްޗެހީގައި ލާނޭހެން" އުންމީދާއެކު ކަސްތޫރީ ބުނެލިއެވެ.\nކަސްތޫރީގެ ވާހަކަތަކަށް ޝައުގުވެރިކަމެއްނެތް ނަމަވެސް މާމަ ބުނީތީ ލައިތު އިނީއެވެ. އެގޮތުގައި ވެސް މާގިނައިރު ކެތެއްނުވިއެވެ. އޭނާ ކޮޓަރިއަށް ވަދެ އަރާމުކޮށްލަން ބޭނުންވާކަން ހާމަކޮށްލިއެވެ. އެކަމުގެ ހުއްދަ ކަސްތޫރީ ދިނެއްކަމަކު ލައިތު ދިއުމުގެ ކުރީން ހުއްޓުވިއެވެ.\n"މާދަމާ މެންދުރު ސެހްރާން އެބާދެ" ކަސްތޫރީ ބުނެލިއެވެ. އެއްވެސް އަސަރެއްނެތް ލައިތުގެ ދެ ލޮލުން ދިހުންފާޅުވެލިއެވެ. ތަފާތު ދިރުމެއް އެ ދެ ލޮލަށްވެރިވި ކަހަލައެވެ. ލުއި ހިނިތުންވުމަކަށް ތުންފަތް ހަރަކާތްކޮށްލިއެވެ. ކަސްތޫރީ އިތުރު އެއްޗެއް ނުބުނުމުން ލައިތު ކޮޓަރިއަށް ދިއުމަށް ހިނގައިގަތެވެ.\nސެހްރާންއަކީ ފަރުޒީންގެ ހުރި ހަމައެކަނި ފިރިހެން ދަރިފުޅެވެ. ޢާއިލާތެރޭގައި ލައިތުގެ ޚިޔާލު ކިރިޔާ ވެސް އިތުރު މީހަކާ ބަދަލުކުރާނަމަ އެމީހަކީ ސެހްރާނެވެ. މިޒާޖުގެ ގޮތުން ސެހްރާނަކީ އެންމެންނާ ގުޅޭ ރުޅިމަޑު ޒުވާނެކެވެ.\nފަރުޒީނުގެ ކައިވެނި ރޫޅިފައިވުމުން އޭނާއާއި ސެހްރާނުގެ ޒިންމާ ނަގަނީ ރޫމާން އަސަދުއެވެ. އެހެންވުމުން ގޭގައި އެންމެންގެ ހިތްތައް ފަތަހަކުރި އަންހެން ކުއްޖަކަށްވީ އެމީހުންގެ ދައްތަގެ މަޤާމުގައި ހުރި ލައިރާއެވެ. އަދި ލައިރާގެ އަންހެން ދަރިފުޅު އިލިޔާނާއެވެ. ކުދީންގެ މެދުގައި ހުންނަ ޚިޔާލުތަފާތުވުންތައް އެއްފަރާތްކޮށް ގުޅުން ބަދަހިކުރުމަށް ބާރުއަޅާ ޒުވާނަކަށް ސެހްރާންވެއެވެ. އޭނާ ވެސް ޚާއްޞަ ލޯތްބެއް ލައިތުގެ މައްޗަށް އޮވެއެވެ.\nކޮޓަރިއަށް ވަން ގޮތަށް އައިޕެޑް ހިފައިގެން ލައިތު ޖައްސާލީ އެނދުގައެވެ. އޭނާ ސެހްރާނަށް "ފޭސްޓައިމް" ކުރިއެވެ. ގިނައިރުތަކެއް ނުވެ ސެހްރާނުގެ މޫނު ފެނިއްޖެއެވެ.\n"ޔަގީން މާމަ ބުނީ" ލައިތުއަށް އެއްޗެއް ނުބުނެވިގެން އުޅެނިކޮށް ސެހްރާނު ވާހަކަދެއްކިއެވެ.\n"ސެހެރް އަންނައިރު އަހަންނަށް ނޭނގޭނެކަމަށްތަ ހީކުރީ" ލައިތު އޮތީ ހިނިއައިސްފައެވެ.\n"ކޮންތާކު ތިހުރީ؟ އަންހެންކުއްޖެއްގެ އަޑު ދޯ އެއިވުނީ" ލައިތުއަށް ތަފާތު ގޮތެއްހެން ހީވިއެވެ.\n"ނީވޭނެ! ތިހީވި ގޮތެއް" ލާނެތް ހިންޏެއް އައިސްފައި ސެހްރާން ބުންޏެވެ.\n"މޭން! އައި ނޯ ޔޫ. ޑިޑިންޑްޓް އެކްސްޕެކްޓް ދެޓް ފްރޮމް ޔޫ. އޭތް! ސްކްރީން އަނބުރަނީ ކީއްވެ؟ ތިތާ އެބަހުރި ދޯ" ލައިތު އެނގެން ބޭނުންވިއެވެ. އަންހެންކުދީންގެ ކަންކަމަކީ ސެހްރާނު ކުރާނޭ ކަހަލަ ކަންކަމެއްނޫނެވެ. އޭނާއަކީ އެފަދަ ގުޅުންތައް ވަރަށް ސީރިއަސްކޮށް ނަގާމީހެކެވެ. ހަމައެއާއެކު އޭނާގެ ހަޔާތަށް އަންހެން ކުއްޖަކު އަތުވެއްޖެނަމަ އެކަން އެނގޭނެ ފުރަތަމަ މީހަކަށްވާނީ ލައިތުކަން ޚުދު އޭނާއަށް އެނގެއެވެ.\n"ޒިންބެ!" ކުއްލިއަކަށް އިސްކުރީނުން ލައިތަށް ފެނުނީ ހަތަރު އަހަރުގެ އިލިޔާނާއެވެ. އޭނާއަށް ލިބުނީ ހައިރާންކަމެވެ.\n"ބޭބީ ކޮންއިރަކު އައީ" ލައިތުއަށް އަހާލެވުނެވެ. އޭނާ އައިޕެޑް ހިފައިގެން ތެދުވެ އެނދުގައި އިށީނެވެ. އިލިޔާނާ އުފަންވީސުރެން މިއަދާ ހަމައަށް ވެސް ލައިތު އެކުއްޖާއާ މުޚާޠިބުކުރާނަމަ ބޭނުންކުރާ ނަމަކީ ބޭބީއެވެ.\n"ހޭ ލައިތު!" އިލިޔާނާގެ ފުރަގަހުން ލައިރާގެ މޫނު ފެނުނެވެ.\n"ސެހެރް!" ލައިރާއާއި އިލިޔާނާއާއެކު ސެހްރާން ކުރަނީ ކީއްކަން އެނގެން ބޭނުންވާ ފަދައަކުން ލައިތު ގޮވާލިއެވެ.\n"ސަޕްރައިޒް ބްރޯ... ދޮންއާއި އިލީ ގޮވައިގެން މިދަނީ މާލެ، އަންކަލްއާއި މަންމައަކަށް ވެސް ނޭނގޭނެ، ހަމައެކަނި ތީ އެނގޭނެ މީހަކީ" ސެހްރާން ބުންޏެވެ.\n"ޒުބިން... ޒުބިން ކޮބާ؟" އިރުކޮޅަކު ހިމޭނުން އިނދެފައި ލައިތު އަހާލިއެވެ. އޭނާ ފާޅުނުކުރި ނަމަވެސް ލައިރާއާ މެދު ލައިތު އަޅާލައެވެ. އެހެން ކުދީން ފަދައިން ޢާއިލާގައި ހުރި ހަމައެކަނި އަންހެންކުއްޖާއަށް ލައިރާ ވީމަކަމަށް ވެސް ވެދާނެއެވެ.\n"ޒުބިން މާ ބުރަކޮށް މިދުވަސްކޮޅު އުޅެނީ، ގިނަ ވަގުތު އުޅެނީ ޔުނިވާސިޓީގައި، އަހަންނާއި އިލީ ހުންނަނީ ފޫހިވެފައި، ގެއަށް ދިޔައިމަ ފޫހިވާނޭ ވަގުތެއްނުވާނެއެއްނު ދޯ... ސެހެރް ކައިރީ ދޮން އަމިއްލައަށް ބުނީ ދޮންމެންނާއެކު މާލެދާން އައިސްދޭށޭ" ލައިރާ ވާހަކަދެއްކިއެވެ. އެހެންނަމަވެސް ލައިތުއަށް ލައިރާގެ ވާހަކަ ޤަބޫލުކުރަން ފަސޭހައެއްނުވިއެވެ. އޭނާގެ ހިތްބުނަނީ ލައިރާ މާލެ އަންނަން އެ އުޅެނީ އެހެން ސަބަބަކާ ހުރެ ކަމުގައެވެ.\n"އޯކޭ! އަހަންނަކީ އެއްވެސްއިރަކު އަނގަގަދަވެގެން އުޅޭ މީހެއްނޫން، އެހެންވީމަ އަހަރެންގެ ފަރާތުން ކަމެއް އެނގިދާނެތީ ހާސްވާކަށް ނުޖެހޭނެ، ސެހެރްގެ ޚަބަރެއްނުވީ މިހެންވެގެން ދޯ" ލައިތުގެ އަޑުގައި ހުރި ސީރިއަސްކަން ނިކަން އަވަހަށް ބަދަލުވެއްޖެއެވެ.\n"އަޑުއިވިއްޖެ ލައިތުގެ ވާހަކައެއް، އެކަމާ ދޮން ބޭނުން ވާހަކަދައްކާލަން" ސެހްރާން ވާހަކަދައްކަން އުޅެނިކޮށް އޭނާގެ އަނގަމަތީ ހިފަހައްޓަމުން ލައިރާ ބުންޏެވެ. ވަގުތުން އެއީ ކޮންވާހަކައެއްކަން ލައިތަށް އެނގިއްޖެއެވެ.\n"ސެހެރް ނިމުނީ ދެން... ދެން ނޯންނާނެ ބުނުމެއް" ވަގުތުން ލައިތު ބުންޏެވެ. ލައިރާ ބާރަށް ހޭންފެށިއެވެ. ސެހްރާނު އާދޭސްކޮށްލިއެވެ. ދުލުން ބޭރުވީ ގަސްދަކާނުލާ ކަމާއި ލައިރާ ފަހުން ބްލެކްމެއިލް ކުރީކަން ސެހްރާން އަވަސް އަވަހަށް ބުނަމުންދިޔައެވެ. ލައިތު ގޮތްދޫނުކުރާ ގޮތް ދައްކާލިއެވެ. ސެހްރާނުގެ އުނގުގައި އިން އިލިޔާނާ ގޮވާލިއެވެ. އަދި ލައިތު ސޮރީ ޤަބޫލުނުކުރާތީ ހަޑިކުއްޖެކޭ ބުނެލިއެވެ. އެއަށްފަހު ހަޑިކޮށް އުޅޭ ކުދީންނަށް އެއްވެސް ހަދިޔާއެއް ނުލިބޭނޭ ބުންޏެވެ. އެކުއްޖާއާ ސެހްރާން ބައިވެރިވެލިއެވެ. ލައިތުއަށް ހަދިޔާއެއް ނުގެންދާނަމޭ ބުނެލިއެވެ. އެމީހުންގެ ވާހަކަތަކުން ލުއިގޮތަކަށް ލައިތުއަށް ހީނލިއެވެ. އެއީ މަދުފަހަރަކު ނޫނީ ނުފެންނާނޭ ފަދަ މަންޒަރެކެވެ.\nއައިޕެޑް ބޭއްވުމާއެކު ލައިތު ފޯނުން އެލާމް ސެޓުކޮށްލިއެވެ. ކުޑަވަގުތުކޮޅަކަށް ނިދާލަން އޭނާ ގަސްދުކުރީ ހަށިގަނޑަށް ލޮޑުކަން ލިބިފައި ހުރުމުންނެވެ. ރޭގަނޑު އޮފީހަށް ދާން ނިންމާފައި އޮތުމުން އެލާމްކުރީ ޖައްސާލާތަނުން ނުހޭލެވިދާނެތީއެވެ. ކޮޓަރީގެ ފިނި ގަދަކޮށްލުމާއެކު މަޑުތަންމަތީގައި ހަށިގަނޑު ހަމަޖައްސާލިއެވެ.\nތަބަށް ހިފައިގެން ބަދިގެއަށް ވަން ނަތާޝާ ބަލާލީ ކެންޒާއަށެވެ. އެތަނުގައި ކެންޒާއާއެކު ޔާފިއާ ވެސް ހުއްޓެވެ. ފިރިހެނަކު ކެންޒާ ހޯދަން އައިސް ހުރި ވާހަކަ ނަތާޝާ ބުންޏެވެ. ވަގުތުން ޔާފިއާގެ ނަޒަރު ކެންޒާއަށް ހުއްޓުނެވެ.\n"އަހަރެން ބައްދަލުކޮށްފާނަން" ޔާފިއާ އަވަހަށް ބުނެލިއެވެ.\n"ޔާފިއާ! އެއީ ޕާޓޭ ވައްތަރުޖަހާ މީހެއް" ނަތާޝާ ބުނެލިއެވެ. ކެންޒާގެ މޫނުން މާޔޫސްކަން ފާޅުވެލިއެވެ. ޔާފިއާ މަޑެއްނުކުރިއެވެ. އޭނާ ކޮނޑުމަތީ އޮތް ތުވާލި ކޮޅުން ދެއަތް ފުހެލުމާއެކު އެ ތުވާލިކޮޅު އެއްފަރާތުގައި ބާއްވާފައި ބަދިގެއިން ނުކުމެއްޖެއެވެ.\n"ކެންޒާ އެކަހަލަ މީހުންނާ ވެސް ރައްޓެހީތަ؟" ނަތާޝާގެ ބެލުމާއި އަޑުގައި ހުރި ރާގުން އޭނާ އެ ހީކުރަނީ ރަނގަޅަށް ނޫންކަން ކެންޒާއަށް ސާފުވިއެވެ. ކެންޒާ އަނގައިން ނުބުނެ ހުރުމުން އަނެއްކާ ވެސް ނަތާޝާ ވާހަކަދެއްކިއެވެ.\n"ދަންނާތި ދޯ މިތަނަށް އަންނަން އެނގެނީ، އަހަރެންގެ ޑިއުޓީގަ ދެފަހަރަށް އެމީހާ އަތުވެއްޖެ، ކެންޒާ ކޮބާތޯ އަހަނީ" ނަތާޝާ ބުންޏެވެ. ހިމޭންކަން ކެންޒާ ޚިޔާރުކުރީ ހަޤީޤަތް ބުނެދޭން ބޭނުންނުވާތީއެވެ. ކެންޒާ މަސައްކަތަށް އެނބުރިލުމުން ނަތާޝާގެ މޫނުން ފާޅުވީ ފޫހިކަމެވެ. އޭނާ ދެއްކި ވާހަކައަށް ކެންޒާ ރައްދެއް ނުދިންތަނުގައި އަޑު އިވުނުކަމަށް ވެސް ނުހެދީއެވެ.\n"ކެންޒާ" ނަތާޝާ ގޮވާލިއެވެ.\n"ޓޭބަލް ޓޫގެ އޯޑާރ އެހެރީ ރެޑީވެފަ" އިތުރަށް އެ މައުޟޫޢު ކުރިއަށް ގެންދިޔަ ނުދޭން ކެންޒާ ބުންޏެވެ. ނަތާޝާއަށް ވެސް މަޑުކުރަން ނުކެރުނީ ތަނުގެ ވެރީންނާ އޭނާއަށްވުރެ ގާތްކަން ބޮޑީ ކެންޒާއަށް ވީމައެވެ.\nތަބަކުގައި އަތުރާލި ތަށިތައް ހިފައިގެން ނަތާޝާ ނުކުތުމުން ކެންޒާއަށް ފުންނޭވާއެއް ދޫކޮށްލެވުނެވެ. މަޑުމަޑުން އޭނާއަށް ދެ ލޯ މަރާ ބާރުކޮށްލެވުނެވެ. އޭނާ ހޯދަން އައި މީހަކީ އޭނާގެ ބައްޕަކަން ޔަގީނެވެ. އެކަން ވެސް މިހާރު ބޮޑުވެއްޖެ ކަމަކަށްވެއްޖެއެވެ. ގެއިން ހަމީމަށް ފައިސާ ނުދިނީމަ ކެންޒާ މަސައްކަތް ކުރާ ތަނަށް ފައިސާ ދޭން ކިޔަން އަންނަނީއެވެ. އެ ޚިޔާލުގައި ހުއްޓާ ބަދިގެއަށް މީހަކު ވަންކަން އެނގި ކެންޒާ ލޯހުޅުވާލިއެވެ.\n"ލާރިދޭށޭ ބުނީތަ؟" ޔާފިއާ ފެނުމުން ކެންޒާއަށް އަހާލެވުނެވެ.\n"ދެން އެހެން ކޮންކަމަކު އޭނާ އަންނަނީ، އަހަރެން ބުނެފަ މިއައީ ދެން ކެންޒާ ހޯދަން އަތުވެއްޖެއްޔާ ފުލުހުންނަށް ގުޅާނަމޭ" ޔާފިއާ ބުންޏެވެ.\n"ޔާފިއާ ލާރި ދީނީތަ؟" ކެންޒާއަށް ޔަގީންވާތީ އަހާލިއެވެ.\n"ފަސޭހައިން ފޮނުވާލެވޭނީ އޭރުންނެއްނު" ޔާފިއާ ބުންޏެވެ.\n"ކިހާވަރެއް ދިނީ" ކެންޒާ ވަގުތުން އޭނާގެ ދަބަސް ހޯދަން އުޅުނެވެ. އެހިނދު އޭނާގެ އަތުގައި ޔާފިއާ ހިފިއެވެ.\n"ބޮޑު އެއްޗެއްނޫން، އެންމެ ވިހި ރުފިޔާ، އެކަމަކު ދެން އަތުވެއްޖެއްޔާ އަހަރެން ފުލުހުންނަށް ރިޕޯޓުކުރާނަން" ޔާފިއާ ބުންޏެވެ. އޭނާގެ ވާހަކައަށް އެއްބަސްވުމުގެ ގޮތުން ކެންޒާ ބޯޖަހާލިއެވެ. ބައްޕައެއްކަމަކު މިއަދު އެ ބައްޕައާމެދު ކަންތައްކުރަން ޖެހިފައި އޮތީ އެކަހެރިކުރަން ޖެހިފައި ހުރި މީހަކު ފަދައިންނެވެ.\nގަޑިން އެކެއްޖަހަނީއެވެ. ގެއަށް އައިސް ފެންވަރާލުމަށްފަހު ކެންޒާ އައިސް ބަދިގެއަށް ވަނެވެ. ބައްޕަ ކޭތޯ ބެލުމަށް ރައިސްކުކާގެ މަތި ނެގިއެވެ. ކޮންމެ ދުވަހަކުވެސް މެންދުރަށް ކުލާހުން އައިސް ވަގުތު ނޯންނާތީ ކެންޒާ ގޭގައި ތައްޔާރުކުރަނީ ނޫޑުލީހެވެ. ބަތަށްވުރެ ހަމީމަށް ކަމުދާނޭކަން އެނގޭތީއެވެ. ގޭގައި ކާން ހުންނާނެ ހަމައެކަނި މީހަކީ ވެސް އެއީވީމައެވެ. އެހެންނަމަވެސް ކައިފަ ހުރިކަމުގެ ނިޝާނެއް ނެތެވެ. ރައިސްކުކާއިން ކަރަންޓު ކަނޑާލައި އެއިން ކެންޒާ ވަސްބަލާލިއެވެ. ނުބައިނުވާތީ އޭނާ ރައިސްކުކާގެ ތެލި ނަގައިގެން ކާމޭޒު ދޮށުގައި ކާން އިށީނެވެ. ތަށްޓަކަށް އެޅުން ވެސް މުހިންމެއްނޫނެވެ. އޭރު ބަދިގެއަށް ވަދެ ކާމޭޒުމަތީ ބެހެއްޓި ކޮތަޅު ހުއްޓެވެ. އެއީ ރެސްޓޯރެންޓުން ކެންޒާ ގެނައި ތެލުލި ކުކުޅުފައިގެ ދެފައެވެ. ކޮތަޅުން ފާރުސަލްތަށި ނަގައި ހުޅުވާލާފައި ފިނި ފެންފުޅިއެއް ނަގައިގެން އައިސް މޭޒުދޮށުގައި ކެންޒާ އިށީނެވެ. ރެސްޓޯރެންޓުން ކެއުމުގެ އިންތިޒާމު ކެންޒާއަށް ހަމަޖެހިފައި އޮތަސް އޭނާ ގެއަށް އައިސް ގޭގައި ހުންނަ އެއްޗެއް ވެސް ކާން ބޭނުންވެއެވެ. ވަގުތަކަށް ބެލުމެއް ނޯވެއެވެ. ކައި ނިމޭއިރު ހުންނަނީ ގެއަށް އައިއިރަށްވުރެ ބޮޑަށް މީހާ ވަރުބަލިވެފައެވެ. ދެން ބަދިގެ ތެރެ ސާފުކޮށްފައި ކޮޓަރިއަށް ވަދެ އެނދުގައި ޖެހޭއިރަށް އޭނާއަށް ނިދޭނެއެވެ.\nހެނދުނުގެ ނާސްތާކޮށްގެން އެންމެ އަވަހަށް ގެއިން ނުކުތީ ލައިތުއެވެ. އޭނާގެ ފަސްފަހަތުން ޔާދިން ނުކުތެވެ. ޖިނާން ބަދިގެ ތެރޭގައި އޭނާގެ "ޕްރޮޓިން ޝޭކް" ތައްޔާރުކުރުމުގައި އުޅެއެވެ. އެންމެންގެ ތެރެއިން އެންމެ ހަގީ އޭނާއެވެ.\n"ޖިނާން ކޮންކަމާ ރުޅިހަދާލައިގެން އެއުޅެނީ" ގެންގުޅެކޭ ކުއްޖަކާ ތަންކޮޅެއް ހަރުކަށިކޮށް ވާހަކަދައްކާތަން ފެނި ކަސްތޫރި އަހާލިއެވެ.\n"ހޭލިއިރު ނިތްކުރީގައި ބިއްސެއް ނަގާފައިނީ، އޭނާގެ އެނދުގެ ތަންމަތި ދޮވެފައި ހުރިގޮތުންވީގޮތެކޭ އެކިޔަނީ، އެކަމަކު ހަމަ އެހެންޏާ ވެސް ދޮންނަ ގޮތަކަށޭ ދޮވުނީ، އެއްވެސް އެއްޗެއް ބަދަލެއްނުކުރަން އަދި... މިއަދު ބޭރަށް ވެސް ދެން ނުނިކުމެވޭނެޔޯ، އަންހެނެއްތަ މީ ދެން އެހެންއުޅެން" ސަރަފީނާ ދެފަރާތަށް ބޯހޫރުވަމުން ބުނެލިއެވެ. ކަސްތޫރީ ހީނލީއެވެ.\n"އޭނާއަށް އޭނާގެ ހަށިގަނޑު ވަރަށް މުހިންމުވާނެ، އިއްޔެވެސް އައިސް ބުނި، މިއުޅެނީ މިސްޓާރ މޯލްޑިވްސް ކައިރިން ޓްރެއިނިންގ ނަގަންށޯ، ހަށިގަނޑު ރީތިކޮށްލަން، މިހާރު އަންހެންކުދީންނަކަށް ކަމަކުނުދާނެޔޯ ސިކްސްޕެކް ނެތިއްޔާ، އޭނާގެ ވިސްނުން ހުރިގޮތް މިބުނީ" އަސަދު އިތުރުކޮށްލިއެވެ.\n"އަހަރެން ހިތަށް އަރާ މިތަނުން ކާކުބާއޭ ފުރަތަމަ މީހަކާ އިންނާނީ، އަހަންނަށް ޔަގީން ލައިތު އެންމެފަހުން އިނަސް އިންނާނީ މީހަކާ، ފުރަތަމަ އިންނާނެ ކުއްޖަކަށް ސެހްރާން ވާނެކަންނޭނގެ" ކަސްތޫރީ އިނީ ހިނިތުންވެލައިގެންނެވެ. އޭނާ އެ ޚިޔާލުކުރާ މަންޒަރުތަކުން ހިތްހަމަޖެހުން ލިބޭ ފަދައަކުންނެވެ.


RELIGION:Dhua kuran emme heyo vaguthuthah\nދުއާ ކުރަން އެންމެ ހެޔޮ ވަގުތުތައް\nބަޔަކު މަގުމަތީގައި ހުކުރު ނަމާދު ކުރަނީ: އަޅުކަމުގައި ވެސް އަދި ދުވަހުގައި ވެސް ދުއާ އިޖާބަ ކުރައްވާ ވަގުތައް ހިމެނޭ -- ފޮޓޯ: އަވަސް\nހެޔޮ ކަމުގެ މޫސުން ތަކުރާރު ވާނެ ގޮތުގައި ލެއްވީ މާތް ﷲ އަޅުތަކުން މައްޗަށް ދެއްވާފައިވާ ބޮޑު ނިއުމަތެއްގެ ގޮތު އެވެ. އޭގެ ތެރޭގައި އަހަރަކު އެއްފަހަރު އަންނަ ދުވަސްތައް، މަހަކު އެއްފަހަރު އަންނަ ދުވަސްތައް، ހަފުތާއަކު އެއްފަހަރު އަންނަ ދުވަސްތަކާއި ރެޔަކާދުވާލު ތެރޭ ތަކުރާރުވާ ވަގުތުތައް ވެސް ހިމެނެ އެވެ.\nއެހެން ކަމުން އެފަދަ ވަގުތުތަކުގެ ބޭނުން ހެޔޮ ގޮތުގައި ހިފަން ޖެހެ އެވެ. ހާއްސަކޮށް އަޅުކަމުގެ ތެރޭގައި ހިމެނިފައިވާ ކަންކަން އިތުރު ކުރުމަށް އެ ވަގުތުތަކުގައި ގަދައަޅާ މަސައްކަތް ކުރަން ޖެހެ އެވެ. މި ފަހަރު މި ބަލާލަނީ އެންމެ ހެޔޮ ވެގެންވާ ވަގުތުތަކަށެވެ.\nއަހަރަކު އެއްފަހަރު އަންނަ ހެޔޮ ކަމުގެ މޫސުންތަކުގެ ތެރޭގައި، ރޯދަ މަހާއި ހައްޖު މަހުގެ ފުރަތަމަ 10 ދުވަހާއި އާޝޫރާ ދުވަސް ހިމެނެ އެވެ. އެއީ ހެޔޮ ކަމުން ފުރިގެންވާ ދުވަސްތަކެކެވެ.\nމަހަކު އެއް ފަހަރު އަންނަ ދުވަސްތަކުގެ ތެރޭގައި ހަނދު ފުރިހަމަވާ ތިން ދުވަސް ހިމެނެ އެވެ. އެއީ 13، 14، 15 މި ތިން ދުވަހެވެ. ކޮންމެ މަހެއްގެ ވެސް ހަނދު ފުރިހަމަވާ ތިން ދުވަހު ރޯދަ ހިފުމަކީ ގަދަ ވެގެންވާ ސުންނަތެވެ.\nހަފުތާގެ ތެރޭގައި ނަމަ ހުކުރު ދުވަސް، ހޯމަ އަދި ބުރާސްފަތި ދުވަސް ހިމެނެ އެވެ. ހުކުރު ދުވަހަކީ ހަފުތާގެ އީދު ދުވަހެވެ. ހުކުރު ދުވަހު ދުއާ އިޖާބަ ކުރައްވާ ހާއްސަ ވަގުތެއްވާ ކަމުގައި ވެއެވެ. އެހެން ކަމުން އެ ދުވަހު ދުއާ ކުރުން ގިނަ ކުރަން ޖެހެވެ. މީގެ އިތުުރުން އެ ދުވަހު އިރުއޮއްސުމުގެ ކުރިން ސޫރަތުއް ކަހަފް ކިޔަވައިފި މީހަކަށް އަންނަ ހަފުތާއާ ހަމައަށް ނޫރެއް ލިބިގެންވާ ކަމަށް ހަދީސްތަކުގައި ވެއެވެ.\nދުވާލުގެ ސައްވީސް ގަޑިއިރުގެ ތެރޭގައި ވެސް މިފަދަ މާތް ވަގުތުތައް ތަކުރާރު ވަމުން ދެއެވެ. އޭގެ ތެރެއިން އެއް ވަގުތަކީ ރޭނގަޑުގެ ފަހު ތިންބައިކުޅަ އެއްބައިގެ ވަގުތެވެ.\nއަބޫ ހުރައިރާ رضي الله عنه ގެ އަރިހުން ރިވާވެގެން ވެއެވެ. ކީރިތި ރަސޫލާ صلى الله عليه وسلم ހަދީސް ކުރެއްވިއެވެ.\n"ކޮންމެ ރެއްގެ ވެސް ފަހު ތިންބައިކުޅަ އެއްބައިގައި އަހަރުމެންގެ ރައްބު ތަބާރަކަ ވަތައާލާ ދުނިޔޭގެ އުޑަ ފައިބާ ވޮޑިގަންނަވަ އެވެ. އަދި ވަހީ ކުރައްވަ އެވެ. ތިމަން އިލާހަށް ދުއާ ކުރަނީ ކޮން އަޅެއް ހެއްޔެވެ؟ އޭނާއަށް އިޖާބަ ދެއްވާ ހުށީމެވެ. ތިމަން އިލާހަށް އެދި ދަންނަވަނީ ކޮން އަޅެއް ހެއްޔެވެ؟ އޭނާއަށް ދެއްވާ ނަމެވެ. ފާފަ ފުއްސެވުން އެދި ތިމަން އިލާހަށް ދަންނަވަނީ ކާކު ހެއްޔެވެ؟ އޭނާގެ ފާފަ ފުއްސަވައި ދެއްވާނަމެވެ." މި ހަދީސް ރިވާ ކުރެއްވީ އަލްއިމާމު މުސްލިމެވެ.\nމިއީ ކިހާ މަތިވެރި ކިހާ މުހިންމު ވަގުތެއްތޯ އެވެ. ތިމާގެ ދެ ދުނިޔޭގެ ބާޖަވެރިކަމަށްޓަކައި ދުއާ ކުރުމުގައި އެ ވަގުތުތައް ހޭދަ ކުރާށެވެ. މީގެ އިތުުރުން ފަތިސް ވަގުތަކީ ވެސް އެފަދަ މާތް ވަގުތެކެވެ. އަލްއިސްރާއު ސޫރަތުގެ 78 ވަނަ އާޔަތުގައި މާތްﷲ ވަހީ ކުރައްވާފައި ވެއެވެ.\n"އިރު މެދުން ފިލުމުން، ރޭގަނޑުގެ އަނދިރިކަމާ ހަމަޔަށް، ކަލޭގެފާނު ނަމާދު قائم ކުރައްވާށެވެ! (މެންދުރު ނަމާދާއި، عصرނަމާދާއި، مغربނަމާދާއި، عشاءނަމާދު قائم ކުރައްވާށެވެ!) އަދި ފަތިސްނަމާދު ކުރައްވާށެވެ! ހަމަކަށަވަރުން، ފަތިސްނަމާދަކީ، (ރޭގަނޑުގެ ملائكةންނާއި ދުވާލުގެ ملائكةންގެ ފަރާތްޕުޅުން) ހެކި ލިބިގެންވާ ނަމާދެއް ކަމުގައި ވިއެވެ."\nމި ހަދީސުން ފަތިސް ނަމާދުގެ މާތްކަން އެނގިގެން ދެއެވެ. މީގެ އިތުރުން ފަތިސް ނަމާދުގެ ސުންނަތަކީ ވެސް އެފަދަ މާތް އަޅުކަމެކެވެ.\nކީރިތި ރަސޫލާ صلى الله عليه وسلم ހަދީސް ކުރައްވާފައި ވެއެވެ. "ފަތިސްނަމާދު ސުންނަތުގެ ދެ ރަކުއަތަކީ ދުނިޔެއާއި ދުނިޔޭގައިވާހާ އެއްޗަކަށްވުރެ ހެޔޮކަން ބޮޑުވެގެންވާ ދެ ރަކުއަތެވެ."\nމާތް ﷲ ވަހީ ކުރައްވާފައި ވެއެވެ. "އަދި އިރު އެރުމުގެ ކުރީގައްޔާއި، އޮސްފުހުމުގެ ކުރީގައި، ކަލޭގެފާނުގެ ވެރިރަސްކަލާނގެއަށް، ހަމްދާއެކު ތަސްބީހަ ވިދާޅުވެ، ނަމާދު ކުރައްވާށެވެ!" މި ބަސްފުޅުން މި ވަގުތުތަކުގެ މުހިންމުކަން ވެސް އެނގިގެން ދެއެވެ. އަދި އަޅުކަމުގެ ގޮތުން ކުރަން އަންގަވާފައިވާ ކަންކަން ވެސް އެ ވަނީ ބަޔާން ވެގެނެވެ.\nލުހާ ވަގުތަކީ ވެސް މާތް ކުރައްވާފައިވާ ވަގުތުތަކުގެ ތެރެއިން ވަގުތެކެވެ. މި އުންމަތުގައި ވަނީ ހެނދުނުގެ ވަގުތު ކުރާ މަސައްކަތުގައި ބަރަކާތް ލެވިގެންނެވެ.\nއަދި ފަތިސް ނަމާދު ކޮށްގެން އިރު އަރަންދެން މާތް ﷲ ޒިކުރުކޮށް ދުއާކު ރުމަށް އިނުމަށްފަހު ދެރަކުއަތް ނަމާދެއް ކޮށްފި މީހަކަށް ފުރިހަމަ ހައްޖަކާއި އުމްރާއެއްގެ ސަވާބު ލިބޭނޭ ކަމުގައި ވެސް މާތް ނަބިއްޔާ ހަދީސް ކުރައްވާފައި ވެއެވެ.\nއިތުރު އެކަލޭގެފާނުގެ ބަސްފުޅުގައި ވެއެވެ. "ފަތިސް ނަމާދު ޖަމާއަތުގައި ކުރުމަށްފަހު، އިރު އަރަންދެން މާތް ﷲ އަށް ޒިކުރު ކުރުމުގައި އިނުމަށްފަހު ދެ ރަކުއަތް ކޮށްފި މީހާކައަށް ފުރިހަމަ ހައްޖަކާއި އުމްރާއްގެ ސަވާބު ދެއްވާނެއެވެ." މި ހަދީސް ރިވާ ކުރެއްވީ އަލްއިމާމުއް ތިރްމިޒީ އެވެ.\nލުހާ ނަމާދަކީ ސުންނަތްކަން ގަދަވެގެންވާ ނަމާދެކެވެ. އެހެން ކަމުން އެ ވަގުތު އެ ނަމާދުގެ އަޅުކަން އަދާކޮށް ދަރުމަ އާއި ސަވާބުގެ ތިލަފަތް ބަރުކު ރުމަށް މަސައްކަތް ކުރާށެވެ. ލުހާ ކުރުން އެންމެ މޮޅު އިތުރުވެގެން ވަނީ ހެނދުނުގެ ހޫނުކަން އެންމެ ގަދަވެގަންނަ ވަގުތެވެ. އެއީ ގާތްގަނޑަކަށް ނުވައެއްޖަހާ އެހާކަންހާއިރެވެ.\nމީގެ އިތުރުން ކޮންމެ ބަންގިއަކާ ގަމަތާ ދެމެދުން އޮންނަ ވަގުތަކީ ވެސް ދުއާ ކުރުން މޮޅު އިތުރުވެގެންވާ ވަގުތެކެވެ.\nއަންސް رضي الله عنه ވިދާޅުވި އެވެ. ކީރިތި ރަސޫލާ صلى الله عليه وسلم ހަދީސް ކުރެއްވި އެވެ. "ބަންގިއާއި ގަމަތާ ދެމެދު ކުރާ ދުއާ އިޖާބަ ނުކުރެއްވެވި ރައްދު ނުވާ ހުއްޓެވެ."\nއަދި ފަރުލު ނަމާދު ނިމުމަށްފަހު އޮންނަ ވަގުތަކީ ވެސް އެފަދަ ވަގުތެކެވެ.\nކޮންމެ ހެޔޮ އަމަލެއް ނިމޭ ވަގުތަކީ ދުއާ ކުރުން މޮޅު އިތުރުވެގެންވާ ވަގުތެކެވެ. އެގޮތުން ފަރުލު ނަމާދު ނިމޭވަގުތާއި، ގުރްއާން ހަތިމުކޮށް ނިމޭ ވަގުތަކީ ވެސް ދުއާކުރުން މޮޅު އިތުރުވެގެންވާ ވަގުތެކެވެ. ކޮންމެ ނަމާދެއްގެ އައްތަހިއްޔާތުގެ ފަހުން ސަލާމް ދިނުމުގެ ކުރިންނާއި ސަލާމް ދިނުމަށްފަހު ވެސް މާތް ﷲ އަށް ޒިކުރު ކުރުމާއި ދުއާ ކުރުމަކީ ސުންނަތެއް ކަމުގައި ވަނީ ލައްވާފަ އެވެ.\nކީރިތި ރަސޫލާ صلى الله عليه وسلم ނަމާދުން ނިމިވަޑައިގަންނަވާ ގޮތަށް أَسْتَغْفِرُ اللهِ ތިން ފަހަރު ވިދާޅުވުމަށް ފަހު މި ޒިކުރު ވިދާޅުވެއެވެ. "اللَّهُمَّ أَنْتَ السَّلَامُ، وَمِنْكَ السَّلَامُ، تَبَارَكْتَ ذَا الْجَلَالِ وَالْإِكْرَامِ" ރިވާ ކުރެއްވީ މުސްލިމް އެވެ.\nމި ވަގުތުތަކުގެ ތެރޭގައި ރޯދަ ވީލުމުގެ ކުރިޔަށް އޮންނަ ވަގުތު ވެސް ހިމެނިގެން ދެއެވެ. އެއީވެސް މަތިވެރި އަޅުކަމެއްގެ ނިމުމުގެ ވަގުތެވެ. ރޯދަވެރިޔާގެ ދުއާއަކީ އިޖާބަ ކުރެވޭނޭ ދުއާ އެކެވެ. އަދި ރޯދައަށް ހުންނަ ވަގުތުގައާއި ރޯދަ ވީއްލާ ވަގުތު ދުއާ ކުރުމަކީ ސުންނަތް ވެގެންވާ ކަމެކެވެ.\nއަބޫ ހުރައިރާ رضي الله عنه ވިދާޅުވިއެވެ. ކީރިތި ރަސޫލާ صلى الله عليه وسلم ހަދީސް ކުރެއްވިއެވެ. "ތިން މީހެއްގެ ދުއާ އިޖާބަ ނުކުރެއްވެވި ރައްދު ނުވާހުއްޓެވެ. އެއީ ރޯދަވެރިޔާ ރޯދަ ވީއްލުމަށް ދާންދެންނާއި، އަދުލުވެރި ވެރިއެއްގެ ދުއާއާއި އަނިޔާ ލިބިފައިވާ މީހާގެ ދުއާ އެވެ."\nއެހެން ކަމުން ރޯދަވީއްލާ ހިނދު މި ދުއާ ކުރުން ހިމެނެއެވެ. «ذَهَبَ الظَّمَأُ وَابْتَلَّتِ الْعُرُوقُ، وَثَبَتَ الْأَجْرُ إِنْ شَاءَ اللَّهُ» އެވެ.\nއިންސާނާގެ ހަޔާތުގެ ވަރަށް ގިނަ ވަގުތުތަކަކީ ހާއްސަ ވަގުތުތަކެއްކަން އެނގިގެން ހިނގައްޖެއެވެ. ވީމާ ހެޔޮ އަމަލުތަކަށް އެ ވަގުތުތައް ހުސްކޮށް، ދެ ދުނިޔޭގެ ހަޔާތުގެ ބާއްޖަވެރި ކަމަށް މަސައްކަތް ފަށާށެވެ.\nރޯދައިގެ ހަގީގީ ދަރުމަ ހާސިލް ކުރެވުނުތަ؟


Medal hoadheynee team ah badhaluthakeh genesgen: Huzam - vNews.mv\nއިސްމާޢީލް ޝާހު 24 August 2019, 19:48\nގައުމީ ވޮލީބޯޅަ ޓީމު ރަނގަޅުކުރަންޖެހޭ ކަންކަން އެބަހުރި ކަމަށާއި މެޑަލްއެއް ހޯދޭނީ ޓީމަށް ބަދަލުތަކެއް ގެނެސްގެން ކަމަށް ގައުމީ ވޮލީބޯޅަ ޓީމުގެ ކެޕްޓަން އަލީ ހުޒާމް ބުނެފިއެވެ.\nމުބާރާތުގެ ތިންވަނަ ހޮވި މެޗުގައި ތުރުކުމެނިސްތާން އަތުން ސީދާ ތިން ސެޓުން ބަލިވި މެޗަށްފަހު މީޑިއާތަކާއި ވާހަކަދައްކަމުން ހުޒާމް ބުނީ ޓީމަކީ ވަރަށް ޒުވާން ޓީމެއް ކަމަށާއި ޕްރެޝަރުގައި ކުޅޭ މެޗުތަކުގައި ބަދަލުކޮށްލެވޭ ފެންވަރުގެ ކުޅުންތެރިއަކު ބެންޗުގައިވެސް ނެތްކަމަށެވެ.\nޓީމުގެ ބެންޗަށް ބަދަލުތަކެއް ގެންނަން ޖެހޭކަމަށް ދެކޭ ކަމަށާއި ތަޖުރިބާ ހުރި ކުޅުންތެރިން ބެންޗުގައި ހިމަނަން ޖެހޭކަމަށެވެ. އަދި މުބާރާތެއްގައި ޖެހިޖެހިގެން ހަތަރު މެޗު އެއްބައެއް އަރުވައިގެން ކުޅުމަކީ ނުވާނެކަމެއް ކަމަށާއި ކޮންމެ މެޗަކަށްވެސް ނުކުންނަނީ ހަމަ އަބަދުވެސް އަރާ ހަ ކުޅުންތެރިން ކަން ހުޒާމް ފާހަގަކުރިއެވެ.\nއެހެންކަމުން ކުރިޔަށްއޮތް ތަނުގައި މެޑަލެއް ހޯދެން އޮތީ ޓީމަށް ބަދަލުތަކެއް ގެނެސްގެންކަމަށް ކެޕްޓަން ހުޒާމް ފާހަގަކުރިއެވެ. އަދި މެޑަލް ހޯދުމަށް ގިނަ މަސައްކަތްތަކެއް ކުރަންޖެހޭ ކަމަށްވެސް ހުޒާމް ފާހަގަކުރިއެވެ.\nނޭޕާލްގައި މިހާރު ކުރިޔަށްދާ އޭވީސީ މެންސް ސީނިއަރ ސެންޓްރަލް ޒޯން ވޯލީބޯލް ޗެމްޕިއަންޝިޕުން މެޑަލްއެއް ނުލިބި ރާއްޖެ މުބާރާތް ނިންމާލީ ހުސްއަތާއެވެ.\nހުޒާމް ބުނީ ކުރިޔަށް އޮތްތަނުގައި މެޑަލަކާ ހިސާބަށް ދިއުމަށް ޓީމުގެ ތެރޭގައިހުރި ކުދިކުދި މައްސަލަތައް ރަނގަޅުކުރަން ޖެހޭ ކަމަށާއި އެކަންކަން ރަނގަޅުވާނީ ވަރަށް ގިނަ ދުވަހު ފަރިތަކޮށްގެންކަމަށެވެ. އަދި ޓާގެޓް ހާސިލްނުވުމުން ދެރަވާ ކަމަށާއި ސަޕޯޓަރުންގެ ކިބައިން މައާފަށް އެދޭކަމަށްވެސް ހުޒާމް ބުންޏެވެ.\nޖުމްލަ7ގައުމާއެކު ނޭޕާލްގައި ބޭއްވި މުބާރާތުގެ ޗެމްޕިއަންކަން ހޯދާފައިވަނީ ކިރްގިސްތާނެވެ. އެ ޓީމު ޗެމްޕިއަންކަން ހޯދީ ފައިނަލުގައި އުޒްބަކިސްތާން ބަލިކޮށްގެންނެވެ.


April 02, 2017 15\nގެޓްސެޓް ލޯނަށް ކުރިމަތިލުމަށް ހުޅުވާލައިފި\nޒުވާން ވިޔަފާރިވެރިން އުފެއްދުމަށް ސަރުކާރުން ކުރިއަށް ގެންދާ 25 މިލިއަން ރުފިޔާގެ ގެޓްސެޓް ލޯނު ޕްރޮގްރާމަށް ކުރިމަތިލާން އިކޮނޮމިކް މިނިސްޓްރީން މިއަދު ހުޅުވާލައިފި އެވެ.\nMarch 09, 2017 7\nއަހަރު ދެބައިވުމުގެ ކުރިން ޗައިނާއާ އެކު ސޮއިކުރެވޭނެ\nމި އަހަރު ދެބައިވުމުގެ ކުރިން ޗައިނާއާ އެކު މިނިވަން ވިޔަފާރީގެ އެއްބަސްވުމުގައި ސޮއިކުރެވޭނެ ކަމަށް އިކޮނޮމިކް މިނިސްޓަރު މުހައްމަދު ސައީދު މިރޭ ވިދާޅުވެއްޖެ އެވެ.\nމިނިވަން ވިޔަފާރީގެ ފަހުގެ މަޝްވަރާތައް ފަށައިފި\nޗައިނާއާ އެކު މިނިވަން ވިޔަފާރީގެ އެއްބަސްވުމެއް އެކުލަވާލުމަށް ކުރަމުން އަންނަ މަޝްވަރާތައް ނިންމާލުމުގެ ބައްދަލުވުން މިއަދު ރާއްޖޭގައި ފަށައިފި އެވެ.\nވާހިދުގެ ފިޔަވަޅުން ދިވެހި އިންޝުއަރެންސް ކުރިޔަށް!\nރާއްޖޭގެ އިންޝުއަރެންސް އިންޑަސްޓްރީގައި އަބްދުލް ވާހިދުއަކީ އާ މޫނެއް ނޫނެވެ. އޭނާގެ ހިދުމަތުގެ ލިސްޓް އެހާ ވެސް ދިގެވެ. އެލައިޑް އިންޝުއަރެންސްއާ 1993 ގައި ގުޅިވަޑައިގެން އެތަނުގެ އެންމެ އާދައިގެ އޮފިސަރެއްގެ ލެވެލް އިން ފެއްޓެވި، ވާހިދު އެންމެ ފަހުން އެތަނުން ނިކުމެވަޑައިގަތީ ހަ އަހަރު ވަންދެން އެތަނުގެ މެނޭޖިން ޑިރެކްޓަރުގެ...\nMarch 01, 2017 10\nމުދަލާއި ހިދުމަތުގެ އަގު 2.9 ޕަސެންޓަށް ބޮޑުވެއްޖެ\nމިދިޔަ އަހަރު ޖެނުއަރީން މިދިޔަ ޖެނުއަރީ މަހާ ހަމަޔަށް ރާއްޖޭގެ އިންފްލޭޝަން ރޭޓް ނުވަތަ މުދަލާއި ހިދުމަތުގެ އަގު 2.9 ޕަސެންޓަށް އުފުލިފައިވާ ކަމަށް ތަފާސްހިސާބާ ބެހޭ ގައުމީ އިދާރާއިން މިއަދު ބުނެފި އެވެ.\nއަމާޒަކީ ބޮޑު ފައިދާއެއް ހޯދުމެއް ނޫން: އެސްޓީއޯ\nއެސްޓީއޯގެ އަމާޒަކީ ބޮޑު ފައިދާއެއް ހޯދުމުގެ ބަދަލުގައި އެކަށީގެންވާ މިންވަރެއްގެ ފައިދާއެއް ނެރުން ކަމަށް އެ ކުންފުނީގެ މެނޭޖިން ޑިރެކްޓަރު އަހުމަދު ޝަހީރު މިއަދު ވިދާޅުވެއްޖެ އެވެ.\nFebruary 02, 2017 13\n"ބޮންޑުގެ 200 މިލިއަން ޑޮލަރު އަންނަ މަހު ލިބޭނެ"\nސޮވެރިން ބޮންޑު ބޭރަށް ވިއްކައިގެން ހޯދަން މަސައްކަތް ކުރާ 200 މިލިއަން ޑޮލަރު (ތިން ބިލިއަން ރުފިޔާ) އަންނަ މަހު ލިބޭނެ ކަމަށް ސަރުކާރުން މިއަދު ބުނެފި އެވެ.\nJanuary 31, 2017 17\nއެސްޓީއޯއަށް މުޅި އަހަރު ލިބުނު ފައިދާ ދަށްވެއްޖެ\nއެސްޓީއޯއަށް މިދިޔަ އަހަރު ލިބުނު ސާފު ފައިދާ އާއި ފަހު ކުއާޓަރުގެ ފައިދާ އޭގެ ކުރީ އަހަރާ އަޅާ ބަލާއިރު ވެސް ވަރަށް ބޮޑަށް ދަށަށް ހިނގައްޖެ އެވެ.\nރާއްޖޭގައި ކުރާ އިންވެސްޓްމަންޓުތަކަށް ހުރިހާ ގޮތަކުން ވެސް ފައިދާ އާއި ރައްކާތެރިކަން ލިބޭނެ ކަމަށް ފިޝަރީޒް މިނިސްޓަރު މުހައްމަދު ޝައިނީ ވިދާޅުވެއްޖެ އެވެ.\nތަރައްގީގެ މަޝްރޫއުތަކަށް ނަގާ ބޮޑެތި ލޯނުތަކުގެ ސަބަބުން ދަރަނި ބޮޑުވުމުގެ އަސަރު ރާއްޖޭގެ އިގްތިސާދަށް ކުރުމުގެ ބިރު އެބަ އޮތް ކަމަށް ބުނެ، އެކަމުގެ ކަންބޮޑުވުން ވޯލްޑް ބޭންކުން އަނެއްކާވެސް ފާޅުކޮށްފި އެވެ.\n"އިސްލާމިކް ފައިނޭންސްގެ މަރުކަޒަކަށް ރާއްޖެ ހެދޭނެ"\nއިސްލާމިކް ފައިނޭންސްގެ ދާއިރާ އިން މި ސަރަހައްދުގެ މައި މަރުކަޒަކަށް އަދި ބައިނަލްއަގުވާމީ ގޮތުން ވެސް ފާހަގަކޮށްލެވޭ ތަނަކަށް ރާއްޖެ ހެދޭނެ ކަމަށް ކަމާ ބެހޭ ބޭރުގެ ތަޖުރިބާކާރުން މިއަދު ވިދާޅުވެއްޖެ އެވެ.\nކްރެޑިޓް ގެރެންޓީ ސްކީމް 100 މިލިއަނަށް ބޮޑުކޮށްފި\nކުދި އަދި މެދު ފަންތީގެ ވިޔަފާރީގެ ގާނޫނުގެ ދަށުން ގާއިމްކޮށްފައިވާ ކްރެޑިޓް ގްރެންޓީ ސްކީމަށް ކުޑަ ދުވަސްކޮޅެއް ތެރޭގައި ލިބުނު ތަރުހީބުގެ ބޮޑުކަމުން، އެ ސްކީމަށް ކަނޑައަޅާފައިވާ...\nJanuary 09, 2017 6\nޓޫރިޒަމް ސީޒަން ފެށީ 16 ޕަސެންޓުގެ ކުރިއެރުމަކާ އެކު\nރާއްޖޭގެ ޓޫރިޒަމް ސީޒަނުގެ ފުރަތަމަ މަހު ރާއްޖެ އައި ޓޫރިސްޓުންގެ އަދަދު ގާތްގަނޑަކަށް 16 ޕަސެންޓް އިތުރުވެއްޖެ އެވެ.\nއޮބާމާގެ ވެރިކަމުގައި 11.3 މިލިއަން ވަޒީފާ އުފެއްދި\nވޮޝިންޓަން (ޖެނުއަރީ 8) - އެމެރިކާގެ ރައީސް ބަރަކް އޮބާމާގެ ރިޔާސީ ދައުރު ނިމިގެންދާ އިރު އެމަނިކުފާނު ވަނީ 11.3 މިލިއަން ވަޒީފާ މުޅިން އަލަށް އުފައްދާފައި ކަމަށް ހިސާބުތަކުން ދައްކައިފި އެވެ.


TV bathalaa Aamna Sharif ge au series eh Voot Platform ah annanee - vNews.mv\nޓީވީ ބަތަލާ އާމްނާ ޝަރީފްގެ އާ ސީރީސްއެއް ވޫޓް ޕްލެޓްފޯމަށް އަންނަނީ\nމަރިޔަމް ޝާހިދާ 29 April 2022, 23:13\nދާދިފަހުން ޓީވީ ސީރީސް "ކަސައުޓީ ޒިންދަގީކޭ-2" އިން ފެނިގެންދިޔަ ބަތަލާ އާމްނާ ޝަރީފްގެ މުޅީން އާ ސީރީސްއެއް ސްޓްރީމިން ޕްލެޓްފޯމް ވޫޓްއިން ގެނެސްދޭގޮތަށް ހަމަޖެހިއްޖެއެވެ.\n"އާދާ އިޝްޤް" ނަމަކަށް ކިޔާ މިސީރީސްއަކީ ވަރަށް ވަރުގަދަ ލޯބީގެ ހާދިސާއަކަށް ބިނާކޮށްގެއް އުފައްދާ ސީރީސްއެކެވެ.\nއާމްނާގެ އިތުރުން މިސީރީސްއިން ފެނިގެންދާއީ އެކްޓަރު/މޮޑެލް ގޯރަވް އަރޯރާ އަދި ފިލްމުތަކުންވެސް ފެނިފައިވާ އެކްޓަރު ކުނާލް ރޯއި ކަޕޫރެވެ.\nއަންނަ މަހުގެ 12 ވަނަ ދުވަހު ސްޓްރީމްކުރަން ފަށާ މިސީރީސްއަކީ ނަންދީތާ މެހެރާ ޑައިރެކްޓްކޮށް 24 ފްރޭމްސް މީޑިއާއިން ޕްރޮޑިއުސްކުރާ ސީރީސްއެކެވެ.\nޖުމްލަ5އެޕިސޯޑްގެ މައްޗަށް އެކުލާވާލާފައިވާ މިސީރީސްއިން ތިނެސްކަން ލޯބީގެ ހާދިސާތަކެއް ދައްކުވައިދޭނެއެވެ.\nސީރީސްއާ ބެހޭގޮތުން ވާހަކަ ދައްކަމުން ބަތަލާ އާމްނާ ބުނީ، މިސީރީސްގައި ކުޅެން ލިބުނު ރޯލް ވެގެންދިޔައީ ވަރަށް ޗެލެންޖިންގް ރޯލަކަށެވެ. ސަބަބަކީ، ސީރީސްގައި ފެނިގެންދާ ރޯމާ ނަމަކަށް ކިޔާ އަންހެން ކުއްޖާގެ ރޯލްއަކީ، ލޯބީގެ ގުޅުމެއްގައި ބަނދެވިފައިވާ އަންހެންކުއްޖަކަށް ހީވެސް ނުކުރާކަހަލަ ތަޖްރިބާތަކަކާއި ކުރިމަތިލާންޖެހޭ ހާދިސާތަކެއް ދައްކުވައިދޭ ރޯލްއަކަށްވާތީއެވެ.\nއިންޑިއާގެ3ސަރަހައްދެއްގައި ފިލްމުގެ ޝޫޓިންގް ކުރިޔަށްދާތީވެސް އާމްނާބުނީ ވަރަށް އުފާވާކަމަށެވެ. އެއީ ކަޝްމީރުގެ ފަރުބަދަމަތީ އަވަށެއް ކަމަށްވާ ގުލްމާގް، ސްރީނަގަރު އަދި އިންޑިއާގެ ދެހެރާދޫންއާއި ދާދި ކައިރީގައި އޮންނަ މަސޫރީގައެވެ.\nއާމްނާއާއެކު ސީރީސްއިން ދެން ފެނިގެންދާ ބަތަލާ ޕްރަތިބާ ރާންތާ ބުނެފައިވަނީ މިހާ ރީތި ހާދިސާއެއްގެ މައްޗަށް ބިނާކޮށްގެން އުފައްދާ ސީރީސްއަކުން ފުރުސަތު ލިބުނީތީ ވަރަށް އުފާވާ ކަމަށެވެ. ޚާއްސަކޮށް ޑައިރެކްޓަރު ނަންދީތާ މެހެރާ އޭނާ މިސީރީސްއަށް ހޮވާފައިވަނީ ވަރަށް ބޮޑަށް އޭނާގެ މަސައްކަތަށާއި ހުނަރަށް އިތުބާރުކުރެވޭތީ ކަމަށްވެސް ގަބޫލުކުރާކަމަށް ބަތަލާވަނީ ބުނެފައެވެ.\nބަތަލާ އާމްނާ ޝަރީފް އެންމެ ފުރަތަމަ މަޝްހޫރުވީ 2007 ވަނަ އަހަރު އެކްޓަރު ރާޖީވް ކަންޑެލްވާލްއާއެކު ކުޅުނު ސީރީސް "ކަހީން ތޯ ހޯގާ" އިންނެވެ. އެއަށްފަހު ދެން ފެނިގެންދިޔައީ 2012 އިން 2013 އަށް ސޮނީ އިން ދެއްކި ސީރީސް "ހޯންގޭ ޖުދާ ނަހަމް" ނަމަކަށްކިޔާ ސީރީސްއަކުންނެވެ.\nމިސީރީސްއަށްފަހު އާމްނާވަނީ ޓީވީ ހަޔާތައި ތަންކޮޅެއް ދުރަށްޖެހިލާފައެވެ. ފިލްމު ޑިސްޓްރިބިއުޓަ/ޕްރޮޑިއުސަރު އަމިތް ކަޕޫރާ ކައިވެނިކުރުމަށްފަހު އޭނާ ޓީވީ މަސައްކަތްތަކުން ބޮޑަށް ދުރުހެލިވީ އަލަތު ދަރިފުޅަށް ވަގުތު ދިނުމަށްޓަކައެވެ.\nއެއަށްފަހު ދެން އަލުން އެނބުރި ޓީވީ ހަޔާތާ އޭނާ ގުޅުނީ ކާމިޔާބު ސީރީސް "ކަސައުޓީ ޒިންދަގީކޭ -2" ގެ މަޝްހޫރު ކެރެކްޓަރ ކޮމަލިކާގެ ރޯލްއިންނެވެ.


Khashoggi maraalumuge fahathugai Saudi Arabia oiykan haama vehje nama harukashi adhabu dheynan: Trump\nކަޝޯގީ މަރާލުމުގެ ފަހަތުގައި ސައުދީ އަރަބިއްޔާ އޮތްކަން ހާމަ ވެއްޖެނަމަ ހަރުކަށި އަދަބު ދޭނަން: ޓްރަމްޕް\nސައުދީ އަރަބިއްޔާއަށް ނިސްބަތްވާ ނޫސްވެރިޔާ ކަޝޯގީ މަރާލުމުގެ ފަހަތުގައި އޮތީ ސައުދީ އަރަބިއްޔާކަން ހާމަ ވެއްޖެނަމަ ހަރުކަށި އަދަބު ދޭނެ ކަމުގެ އިންޒާރު އެމެރިކާގެ ރައީސް ޑޮނަލްޑް ޓްރަމްޕް ދެއްވައިފިއެވެ.\nމިކަމާއި ގުޅޭ ގޮތުން ޓްރަމްޕް އިތުރަށް ވިދާޅުވެފައިވަނީ އެއީ ވަރަށް ހަޑި ހުތުރު އަމަލެއްކަމަށާއި އެމެރިކާއިން ކަމުގެ އެންމެ އަޑިއަށް ގޮސް ހާގިގަތް ހޯދާނެ ކަމުގައެވެ.\nސީބީއެސްގެ ޕްރޮގްރާމެއްގައި މި ވާހަކަތައް ދައްކަވަމުން ޓްރަމްޕް އިތުރަށް ހާމަކުރެއްވި ގޮތުގައި ކަޝޯގީގެ މަރުގެ ފަހަތުގައި ސައުދީ އޮތްކަން ހާމަވިއަސް އެގައުމައި ދެމެދު ހެދިފައިވަ ހަތިޔާރު ބަދަލު ކުރުމުގެ އެއްބަސްވުމަށް ބަދަލެއް ނާންނާނެ ކަމުގައެވެ.\nސައުދީއިން ހަނގުރާމަ މަތީ ހަތިޔާރު ތަކަކަށް އޯޑަރު ދީފައިވާ ކަމަށާއި ސައުދީ އާއެކު އެއްބަސްވުމަކަށް އާދެވިފައިވަނީ ޗައިނާ އަދި ރަޝިއާއިންވެސް އެ ހަތިޔާރުތައް ބޭނުންވެގެން އުޅެނިކޮށް ކަމަށެވެ.\nތުރުކީގެ އޮފިޝަލުން ހާމަކުރި ގޮތުގައި ސައުދީގެ "އެސޭސިނޭޝަން ސްކޮޑް" އެއް ކަޝޯގީ މަރާލާފައިވަނީ ތުރުކީގައި ހުންނަ ސައުދީ ކޮންސިއުލޭޓުގައެވެ. މިކަން ހިނގާދިޔަ ގޮތުގެ ވީޑިއޯތައް ހުރިކަމަށްވެސް އޮފިޝަލުން ބުނެއެވެ. ނަމަވެސް މީގެން ވީޑިއޯއެއް އާންމުންނާ ހިސާބަކަށް އަދި އައިސްފައެއް ނުވެއެވެ.\nތުރުކީގެ ނޫސްތަކުން ރިޕޯޓް ކޮށްފައިވާ ގޮތުގައި މި ވީޑިއޯތައް ރީކޯޑު ކުރެވިފައިވަނީ ކަޝޯގީގެ އެޕަލް އައި ވޮޗްއަށެވެ. ކަޝޯގީ ކޮންސިއުލޭޓަށް ވައިން އިރު ކަޝޯގީގެ ފޯނު އޮތީ ކޮންސިއުލޭޓް ބޭރުގައި މަޑުކޮށްގެން ހުރި އޭނާ އިންނަން އުޅުނު އަންހެންމީހާ އަތުގަކަމަށާއި އައިވޮޗުން ރެކޯޑު ކުރެވުނު ވީޑިއޯތައް ފޯނަށް 'ސިންކު' ވެފައިވާ ކަމުގައެވެ.\nމި ތުހުމަތު ތަކާއި ގުޅޭ ގޮތުން ސައުދީއިން ބުނެފައިވަނީ އެއީ އެއްވެސް ހަގީގަތެއް ނެތް ދޮގު ހަބަރުތަކެއް ކަމުގައެވެ.


ހަރުބަސްތައް 25\nސުލައިމާނުގެފާނުގެ އެހެން ބުއްދިވެރި ބަސްފުޅުތައް\n1 މިއީ ސުލައިމާނުގެފާނު ވިދާޅުވި ހަރުބަސްފުޅުތަކެކެވެ. މި ބަސްފުޅުތައް ލިއުއްވީ ޔަހޫޛާގެ ރަސްގެފާނު ހަޒްގިޔާގެ ކާތިބުންނެވެ.\n2 ކަންކަން ފާޅު ނުކުރުމުން ﷲ އަށް ޢިއްޒަތް ލިބި ވޮޑިގަންނަވައެވެ. ކަންތައް ފާޅު ކުރުމުން ރަސްގެފާނަށް ޝަރަފު ލިބިވަޑައިގަންނަވެއެވެ.\n3 އުޑުގެ އުސްމިނެއް ކަނޑުގެ ފުންމިނެއް ނޭނގޭ ފަދައިން ރަސްގެފާނުގެ ހިތްޕުޅުގައި ވަނީ ކޮންކަމެއްކަން ވެސް މީހަކަށް ނޭނގޭނެއެވެ.\n4 ރިހީގައިވާ ދަމިލަ ފިލުވާލުމުން އަތްކަން ކުރާމީހަކު ރީތި ގަހަނާއެއް ހަދަން ކަމު ހިނގައިދެއެވެ.5ނުބައިމީހާ ރަސްގެފާނުގެ ދަރުބާރުން ނެރޭށެވެ. އެގޮތަކީ ރަސްގެފާނުގެ ރަސްކަން ދެމިހުންނަނީ އަދުލުވެރި ވުމުގެ މައްޗަށެވެ.\n6 ރަސްގެފާނުގެ ދަރުބާރުގައި ހިމެނިގަތުމަށް ބާރު ނާޅާށެވެ. ނުވަތަ ބޮޑެތިމީހުންގެ ދަރަޖަ ލިބިގަތުމަށް ގަދަނާޅާށެވެ.7ޖާފަތަށް ގޮވަންދެން އިންތިޒާރު ކުރުން އެންމެންގެ ކުރިމަތީގައި ލަދުގައި ބެދުމަށް ވުރެން ރަނގަޅެވެ.\nތިމާއަށް ކަށަވަރުވަންދެން ހުންނާށެވެ. 8 އަވަސް އަރައިގެން ސަރިޔަތަށް ނުދާށެވެ. ނޫނީ ކަލޭ ކުރި ދައުވާ ކާމިޔާބު ނުވެ އަވަށްޓެރިޔާގެ ކުރިމަތީގައި ލަދުގަންނަން ޖެހިދާނެއެވެ.9އަވަށްޓެރިޔާއާ ދެބަސްވުމެއް ހިނގާއިރު އޭނާގެ ސިއްރުތައް އެހެން މީހުންނަށް ނާންގައި ހައްލު ކުރާށެވެ. 10 އެހެންނޫނީ ނެތިމޮށޭ މީހެއްގެ ނަންލިބި މީހުންގެ ކުރިމަތީގައި ކަލޭގެ އަގު ވެއްޓިދާނެއެވެ.\n11 ރަނގަޅު ވަގުތުގައި ބުނެލާ ހެޔޮ ބަހެއް ރިހި ވަށިގަނޑެއްގައި ހުންނަ ރަން އާފަލުތަކެއް ފަދައެވެ.\n12 ތެދުވެރި ފާޑުކިޔުން އަޑުއަހާ މީހާ ރަނުގެ ކަންފަތު މުއްޖެއް ފަދައެވެ. ނުވަތަ އެނޫންވެސް ރަނުގެ ގަހަނާއެއް ފަދައެވެ.\n13 އިތުބާރު ކުރެވޭ ޕިޔޯނު މީހާ ހޫނުގަދަ ދުވަހެއްގައި ވެހޭ ފިނި ވާރޭ ފެން ފަދައެވެ. އޭނާ އޭނާގެ ސާހިބުމީހާގެ ފުރާނައަށް ތާޒާކަން ގެނުވައެވެ.\n14 ހަދިޔާއެއް ގެނައުމަށް ވަޢުދުވެފައި ނުގެނައުމެކޭ ވިލާގަނޑެއް ނަގައި ވައިޖެހި ވާރޭ ނުވެހުމެކޭ ތަފާތެއް ނެތެވެ.\n15 ކެތްތެރިކަން އަމީރުގެ ރުހުން ހޯދައެވެ. މަޑުމައިތިރި ބަސްތައް ދެކޮޅުވެރީންގެ މައިކަށި ބިންދާލައެވެ.\n16 މާމުއި ކަލެއަށް މީރުހެއްޔެވެ؟ އެވެސް މާގިނައިން ނުބޯށެވެ. ނޫނީ ކަލޭ ބަލިވެދާނެއެވެ.\n17 އަވަށްޓެރިޔާގެ ގެޔަށް މާގިނައިން ނުވަންނާށެވެ. އެހެންނޫނީ ކަލެއަށް އެގެއިން ކިޔާ މަރުހަބާ އުނިވާން ފަށާފާނެއެވެ.\n18 ދޮގު ހެކިބަހަކީ ކަނޑި އެތިފަހަރެއް ނުވަތަ މުގުރެއް ނުވަތަ ތީރެއް ފަދަ އެއްޗެކެވެ.\n19 މުސީބާތެއްގައި އިތުބާރެއް ނެތް މީހަކަށް ބަރޯސާވެގެން އުޅުމެކޭ ބިނދިފައިވާ ދަތަކުން ހަފަން އުޅުމެކޭ ނުވަތަ ކޮރު ފަޔަކުން ހިނގަން އުޅުމެކޭ ތަފާތެއް ނެތެވެ.\n20 ހިތްދަތިވެފައިވާ މީހާއަށް އުފާވެރި ލަވަތައް ކިޔާ ދިނުމެކޭ، ފިނި ދުވަހަކު އޭނާ ލާފައި ހުރި ކެހެރި ހެދުން ބޭލުވުމެކޭ، ނުވަތަ ފާރުގަނޑެއްގައި ރާހުތް އުނގުޅުމެކޭ އެއްފަދައެވެ.\n21 ކަލޭގެ އަދާވާތްތެރިޔާ ބަނޑުހައިގެންފައި ހުރިނަމަ ކާންދޭށެވެ. ފެންބޮވައިގެންފައި ހުރިނަމަ ފެން ދޭށެވެ. 22 އޭރުން އެމީހުންނަށް ހީވާނީ އެމީހުންގެ ބޮލަށް އަނގުރު އަލިފާން އެޅީހެންނެވެ. ކަލޭ ކުރި ހެޔޮ ކަންތަކަށް މާތްކަލާނގެ ހެޔޮ ޖަޒާ ދެއްވާނެއެވެ.\n23 އުތުރުން ޖެހޭ ވަޔާއެކު ވާރޭ އަންނަހެން ދެބަކުޓުވާ ދުލަކުން ރުޅިވެރިކަން އުފައްދައެވެ.\n24 އަނގަ ހުއްޓާނުލާ ކުދިކިޔާ އަންހެނަކާއެކު ހިތްގައިމު ގެޔަކު ދިރިއުޅުމަށް ވުރެން ފުރާޅު މައްޗަށް އަރައި އެކަނި އިންނަންވެސް މާ ހިތަށް ފަސޭހައެވެ.\n25 ދުރުން އަންނަ ހެޔޮ ޚަބަރެއް ފެންބޮވައިގެންފައި ހުންނަ މީހަކަށް ލިބޭ ފިނިފެންތަށްޓެއް ފަދައެވެ.\n26 ހެޔޮ މީހާ ނުބައި މީހެއްގެ ބަހަށް ލެނބުމެކޭ ތާޒާ ފައްވާރާއެއް ނުވަތަ ފެންއާރެއް ކިލާވުމެކޭ އެއްފަދައެވެ.\n27 މާގިނައިން މާމުއި ބުއިން ރަނގަޅެއް ނޫނެވެ. ތިމާގެ އަމިއްލައަށް ޝަރަފު ހޯދައިގަންނަން އުޅުންވެސް ރަނގަޅެއް ނޫނެވެ.\n28 ނަފްސުގެ މައްޗަށް ބާރު ނުފޯރާ މީހާއެކޭ ބޮޑުފާރު ތަޅާލެވިފައިވާ ރަށެކޭ އެއްފަދައެވެ.


އައްޑޫ ސިޓީ ހިތަދޫ ދާއިރާ އަދި ތ. ވަންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން މޮނިޓަރަކަށް ވުމަށް އެދި ފޯމު ހުށަހެޅުމުގެ ފުރުޞަތު ހުޅުވާލުން\nއައްޑޫ ސިޓީ ހިތަދޫ ދާއިރާއަދި ތ. ވަންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން\n2022 ޖުލައި 23 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ އައްޑޫ ސިޓީ ހިތަދޫ ދާއިރާ އަދި ތ. ވަންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަންގައި ވޯޓު ނެގުމާއި، ވޯޓު ގުނުމުގެ ކަންތައްތައް މޮނިޓަރ ކުރުމަށް ޝައުޤުވެރިވާ ފަރާތްތަކަށް 2022 ޖޫން 19 ވާ އާދިއްތަ ދުވަހުގެ 09:00 ން ފެށިގެން،2022 ޖޫން 23 ވާ ބުރާސްފަތި ދުވަހުގެ 14:00 އާ ހަމަޔަށް އެ ފުރުޞަތު ހުޅުވާލައިފީމެވެ.\nމޮނިޓަރުންގެ ގޮތުގައި ކުރިމަތިލުމަށް އެދޭ ފަރާތްތަކުގެ ފޯމު ބަލައިގަތުމަށް ހަމަޖެހިފައިވަނީ 2022 ޖޫން 19 ވާ އާދިއްތަ ދުވަހުގެ 09:00 ން ފެށިގެން،2022 ޖޫން 23 ވާ ބުރާސްފަތި ދުވަހުގެ 14:00 އާ ހަމަޔަށް އީމެއިލް މެދުވެރިކޮށެވެ. މޮނިޓަރުންގެ ގޮތުގައި ކުރިމަތިލުމަށް އެދޭ ފޯމު މެއިލްކުރާނީ މި ކޮމިޝަނުގެ [email protected] އީމެއިލަށެވެ.\n- މޮނިޓަރުގެ އިޤުރާރު\n- މޮނިޓަރުންގެ ލިސްޓު ފޯމެޓް


Hindi Drama Thah Belumakee Dheenee Gothun Kon Kahala Kameh? - Vaguthu\nހިންދީ ޑްރާމާތައް ބެލުމަކީ ދީނީ ގޮތުން ކޮންކަހަލަ ކަމެއް؟\nއަޅުގަނޑުމެންގެ ތެރެއިން ގިނަ މީހުން ހާއްސަކޮށް އަންހެނުންނަކީ ހިންދީ އަދި އިނގިރޭސި ޑްރާމާތަކަށާއި ފިލްމުތަކަށް މަރުދޭ މީހުންނެވެ، ދުވަހުގެ ބޮޑުބައެެއް ޑްރާމާ ބެލުމުގައި ނުވަތަ ފިލްމު ބެލުމުގައި ބޭކާރުކޮށްލާއިރު އެކަމަކީ ދީނީ ގޮތުން ކޮންކަހަލަ ކަމެއްތޯވެސް ބަލާލަން އެބަ ޖެހެއެވެ.\nމާތްﷲ އިންސާނާ އަށް ދެއްވި ގުނަވަންތައް ހެޔޮގޮތުގައި ބަލަހައްޓާ ރައްކާތެރި ކުރުމަކީ މާތް ﷲ ވާޖިބު ކުރައްވާފައި ވާ ކަމެކެވެ. އެ ގުނަވަންތަކަކީ މާތްﷲ ދެއްވި ބޮޑު ނިޢުމަތެއްކަން ދަނެ އެކަމަށް ޝުކުރު ވެރި ވުމަކީ ގުނަވަތައް ރައްކާތެރި ކުރުމުގެ ތެރޭގައި ހިމެނޭ ކަމެކެވެ.\nމާތްﷲ އިންސާނާއަށް ދެއްވި އެންމެ މުހިންމު ކަން ބޮޑު ދެ ގުނަވަނަކީ ފެނުމާއި އަޑުއެހުމުގެ ހިއްސެވެ. މި ދެކަމަކީ އޭނާގެ ހިތް ހަލާކު ކޮށްލާ މުންކަރާތް ތަކަށް އަރައިގަތުމަށް މަގު ފަހިކޮށްދޭ ދެކަންތަކެވެ. އެހެން ކަމުން މި ހިއްސުތަކާ ބެހޭ ގޮތުން ގިޔާމަތް ދުވަހުން ސުވާލު ކުރައްވާނެ ކަން އަންގަވާ ވަހީ ކުރައްވަނީ :\nإِنَّ السَّمْعَ وَالْبَصَرَ وَالْفُؤَادَ كُلُّ أُولَٰئِكَ كَانَ عَنْهُ مَسْئُولًا (އަލް އިސްރާ : 36)\nމާނައަކީ: "ހަމަ ކަށަވަރުން އަޑުއެހުމާއި ފެނުން އަދި ހިތާބެހޭ ގޮތުން މާތްﷲ ސުވާލު ކުރައްވާނެތެވެ."\nއަލްއިމާމް އިބްނުލް ޤައްޔިމް ރަޙިމަހުﷲ ވިދާޅުވި ބަސްފުޅެއްގައި ވެއެވެ. އިންސާނާގެ ލޮލާއި, ކަންފަތާއި, ދުލާއި, ފޮރުވިފައިވާ ގުނަވަންތަކާއި, އަތާއި,ފައި މި6ކަންތަކަކީ އިންސާނަކު ހަލާކު ވުމަށްވެސް އަދި ސަލާމަތް ވުމަށްވެސް ބޭނުންކުރެވިދާނެ ހަތިޔާރު ތަކެކެވެ. މި6ގުނަވަނަށް ރައްކާތެރި ނުވެއްޖެ މީހާ ހަލާކު ވެގެން ހިގައި ދާނެ އެވެ. އަދި މި ގުނަވަންތައް ރައްކާތެރި ކޮށް، އޭގެ ރަގަނޅު ގޮތުގައި ބޭނުން ކޮށްފި މީހާ އަށް ސަލާމަތް ކަން ލިބިއްޖެ އެވެ.\nމި6ގުނަވަނަށް ރައްކާތެރި ވުމަކީ ހުރިހާ ރަގަނޅު ކަންތަކެއްގެ އަސާސެވެ. އަދި މި ގުނަވަންތަކަށް ރައްކާތެރި ނުވުމަކީ ހުރިހާ ނުބައި ކަމެއްގެ އަސާސްވެސް މެއެވެ.\nقُل لِّلْمُؤْمِنِينَ يَغُضُّوا مِنْ أَبْصَارِهِمْ وَيَحْفَظُوا فُرُوجَهُمْ ۚ ذَٰلِكَ أَزْكَىٰ لَهُمْ ۗ إِنَّ اللَّهَ خَبِيرٌ بِمَا يَصْنَعُونَ) (النور: 30)\nމާނައަކީ: " އެބައި މީހުންގެ ލޯތައް ތިރިކޮށް, ފަރްޖުތައް ރައްކާތެރި ކުރުމަށް މުއިމިނުންނަށް ކަލޭގެފާނު ވިދާޅު ވާށެވެ. އެގޮތް އެމީހުންނަށް ހެޔޮކަން ބޮޑުވެގެން ވެއެވެ."\nމި އާޔަތު ގައި ލޯތައް ތިރިކޮށް އަދި ފަރްޖު ރައްކާތެރި ކުރުމުގެ ވާހަކަ އައިސްފައި އޮތުމުން ދޭހަވެގެން ދަނީ ލޯތިރިކުރުމަކީ ނުވަތަ ނަޒަރް ތިރި ކުރުމަކީ ފަރްޖު ރައްކާތެރި ކޮށްދޭ ކަމެއްކަމެވެ. އަދި ބޭނުން ތަނަކަށް ބެލުމަށް ލޯހުޅުވާ ދޫކޮށްލާފައި ބެހެއްޓުމަކީ ނުބައި ކަންތަކަށް އަރައިގަތުމަށް މަގުފަހިވެގެން ދާނޭ ކަމެއްކަމެވެ.\nރަސޫލުﷲ ޞައްލަﷲ ޢަލައިހި ވަސައްލަމަގެ އަރިހުން އަބޫހުރައިރާ ރަޟިޔަﷲ ޢަންހު ރިވާކުރެއްވި ޙަދީޘްފުޅެއްގައި ވެއެވެ.\nفَالْعَيْنَانِ زِنَاهُمَا النَّظَرُ ، وَالأُذُنَانِ زِنَاهُمَا الاسْتِمَاعُ ، وَاللِّسَانُ زِنَاهُ الْكَلامُ ، وَالْيَدُ زِنَاهَا الْبَطْشُ ، وَالرِّجْلُ زِنَاهَا الْخُطَا ، وَالْقَلْبُ يَهْوَى وَيَتَمَنَّى ، وَيُصَدِّقُ ذَلِكَ الْفَرْجُ وَيُكَذِّبُهُ رواه البخاري ( 6243 ) ومسلم ( 2657 )\nމާނަ އަކީ: "ދެލޮލުންކުރެވޭ ޒިނޭއަކީ ނުބައިތަންތަނަށް ބެލުމެވެ. ދެކަންފަތުން ކުރެވޭ ޒިނޭއަކީ ނުބައިވާހަކަތައް އަޑުއެހުމެވެ. ދުލުން ކުރެވޭ ޒިނޭއަކީ ނުބައި ފާހިޝް ވާހަކަ ދެއްކުމެވެ. އަތުން ކުރެވޭ ޒިނޭއަކީ ބީހުމެވެ. ފައިން ކުރެވޭ ޒިނޭއަކީ ނުބައި ކަންތަކަށް އަޅާ ފިޔަވަޅުތަކެވެ. ހިތުން އެކަމަށް އެދި އުއްމީދުކުރެ އެވެ. މިހުރިހާ ކަމެއް ތެދުކޮށް، ދޮގު ކުރަނީ ފަރްޖެވެ."\nއަޅުގަޑުމެން އެންމެންނަށް ވެސް އެގޭނެ ފަދައިން ހަރާމް ބެލުމަކީ ޒިނޭ ކުރުމަށް މަގު ފަހިކޮށްދޭ ކަމެކަމެވެ. އެހެންކަމުން ރިވެތި އަންހެން ކުއްޖަކާ ދިމާލަށް ބަލަހައްޓައިގެން ހުރުމަކީ އޭނާގެ ހިތުގައި އެކުއްޖަކާމެދު ލޯބިއުފެދި ފާހިޝް ކަންތަކަށް މަގުފަހި ކޮށްދޭނޭ ކަމެކެވެ.\nކީރިތި ރަސޫލާގެ ޙަދީޘްފުޅެއްގައި ވެއެވެ.\n(النظرة سهم من سهام إبليس)\nމާނަ އަކީ: "ބެލުމަކީ އިބްލީސް ގެ ތީރު ތަކުގެ ތެރެއިންވާ ތީރެކެވެ."\nއެހެންކަމުން ފިލްމު ތަކުގައި އަންހެން ކުދިން ނިވާކަންކުޑަ ޙާލުގައި ތިބެގެން ނަށާ، ލަވަކިޔާ ހަދާތަން ބެލުމަކީ ނުބައި ކަންތަކަށް މަގުފަހިކޮށްދޭނޭ ކަމެއްކަމާ މެދަކު އެއްވެސް ޝައްކެތް ނެތެވެ. އެހެންކަމުން މިފަދަ މަންޒަރުތައް ބެލުން\nއިސްލާމްދީނުގައި ވަނީ މަނާކުރައްވާފައެވެ.\nޖަވާބު ދެއްވީ : ޑރ މުޙައްމަދު ޢިޔާޟް ޢަބްދުއްލަޠީފް\nއޭޕްރީލް 24, 2021 18:35\nއޭޕްރީލް 24, 2021 19:07\nތިކަ ހަލަ ޚަބަރު ކަލޭމެން ގެނެސްދިނުން ރަނގަޅެެ އް ނޫން. އެގޮތަކީ މި ހަބަރާ ވިދިގެން ދެން އޮންނާނީ ބޮލީވުޑް ހޮލީވުޑް ތަރިންގެ ފޮޓޮޔާ އެމީ ހުންގެ ޚަބަރު.\nއޭޕްރީލް 24, 2021 22:54\nދެން ދިވެހި ފިލްމޯ. މަގުމަތީގަ ވެސް އުޅެނީ ހުސް ތިޔައެއްޗެހި.


SunOnline: BREAKING: Barulamaanee nizaamah badhalukoh boduvazeerah vaan beynunvaakah Nasheedh, Raees ah dhannavaifi\nބަރުލަމާނީ ނިޒާމަށް ބަދަލުކޮށް ބޮޑުވަޒީރަށް ވާން ބޭނުންވާކަން ނަޝީދު، ރައީސަށް ދަންނަވައިފި\nނަޖާހު މަސްއޫދު 19 Apr 2021, 00:58\nރައީސް ނަޝީދު، ރައީސް އިބްރާހިމް މުހައްމަދު ސޯލިހާއެކު -- ސަން ފޮޓޯ\nވެރިކަން ހިންގުމުގެ ނިޒާމު ބަރުލަމާނީއަށް ބަދަލުކޮށް، ބޮޑުވަޒީރަކަށް ވެވަޑައިގަންނަވަން ބޭނުންފުޅުވާ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ފޮނުއްވި މެސެޖެއްގައި ވިދާޅުވެއްޖެ އެވެ.\nމިއަދު ހަވީރު ރައީސް ސޯލިހަށް ފޮނުއްވި މެސެޖެއްގައި ރައީސް ނަޝީދު ވިދާޅުވީ، ވެރިކަން ހިންގުމުގެ ނިޒާމު ބަދަލު ކުރުމާ މެދު މަޝްވަރާ ކުރައްވަން ބޭނުންފުޅުވާ ކަމަށެވެ. އެ މެސެޖު އެމަނިކުފާނު ވަނީ ކެބިނެޓުގެ ބައެއް ވަޒީރުންނަށާއި މަޖިލިސް މެމްބަރުންނަށްވެސް ފޮނުއްވާފަ އެވެ.\nއެ މެސެޖު "ސަން"އަށް ލިބިފައިވާއިރު، އެއީ ސައްހަ މެސެޖެއްކަން ވަނީ ކަށަވަރު ކުރެވިފަ އެވެ.\nއެމަނިކުފާނު ހުށަހެޅުއްވީ، މަޖިލީހުގެ މިހާރުގެ ދައުރު ނިމި މަޖިލިސް އިންތިހާބު ބާއްވަންދެން މަޖިލީހުން ގައުމު ހިންގާ ގޮތަށެވެ. އަދި އަލަށް އިންތިހާބު ކުރާ މަަޖިލީހުން ރައީސުލްޖުމްހޫރިއްޔާ ކަނޑައަޅާ ގޮތަށްވެސް ހަމަޖެއްސުމަށް ހުށަހެޅުއްވި އެވެ.\nވެރިކަން ހިންގުމުގެ އެންމެ ރަނގަޅު ނިޒާމަކީ ބަރުލަމާނީ ނިޒާމު ކަމަށް ރައީސް ނަޝީދު އަބަދުވެސް ވިދާޅުވެ އެވެ. އަދި ވެރިކަމުގެ ނިޒާމު ބަދަލު ކުރުމުގެ ނަމަވެސް ނިޒާމު ބަދަލު ކުރައްވާނީ ރައީސް ސޯލިހާ މަޝްވަރާ ކުރައްވާފައި ކަމަށް ވިދާޅުވެފައިވެ އެވެ.\nރައީސް ނަޝީދު މަޖިލިސް ހިންގަވަނީ ގާނޫނުއަސާސީއާ ހިލާފަށް މަޖިލީހަށް ލިބިގެންވާ ބާރުގެ ބޭރުން، ބަރުލަމާނީ ނިޒާމެއްގައި މަޖިލިސް ހިންގާ ގޮތަށް ކަމަށް ބުނެ އިދިކޮޅުން ފާޑުކިޔަ އެވެ.


Jazeera Raajjeygai Minivan Noosverikan Fashan Jehenyves...\nޖަޒީރާ ރާއްޖޭގައި މިނިވަން ނޫސްވެރިކަން ފަށަން ޖެހެނީވެސް އާލާތްތަކާ ނުލާ!\n6 މަސް,4ދުވަސް, 23 ގަޑި, 15 މިނެޓް, 34 ސިކުންތު ކުރިން 2382މަރިޔަމް އިސްއާދާ\nރައީސުލްޖުމްހޫރިއްޔާ އަބްދޫﷲ ޔާމިން އަބްދުލް ޤައްޔޫމްގެ ޒަޢާމަތުގައި އިދިކޮޅު ކޯލިޝަނުންނާ އެ ކޯލިޝަނަށް ތާއީދު ކުރައްވާ ބޭބޭފުޅުން ވިދާޅުވަމުން އައީ ދިވެހިރާއްޖޭގައި މިނވަން ނޫސްވެރިކަމެއް ކުރާނެ މާޙައުލެއް ނެތް ކަމަށާ މިނިވަންކަމާއެކު ޚިޔާލުފާޅު ކުރުމުގެ މިނވަން ނެތް ކަމަށެވެ.\nއެގޮތުން ރައީސް ޔާމިންގެ ސަރުކާރުން ބައެއްފަަހަރު މިޑިޔާތަކަށް ހުރަސް އަޅާފައިވާކަމަށް އިދިކޮޅުންވަނީ ތުހުމަތުކޮށްފައެވެ. އަދި ބުނަމުން ދިޔައީ އެބޭފުޅުންގެ ވެރިކަމެއްގައި މިއިން ދުވަހަކުވެސް ރާއްޖޭގައި ނޫސްވެރިންނަށް ލބިދީފައި ނެތް ވަރުގެ މިނވަންކަމެއް ލިއްބައިދޭނެ ކަމަށެވެ.\nއިދިކޮޅު ކޯލިޝަންގެ ކެންޑިޑޭޓް ރިޔާސީ އިންތިޚާބު ކާމިޔާބު ކުރައްވާ ރާއްޖޭގެ ޖުމްހޫރިއްޔާގެ ހުވާ ކުރެއްވުމަށް ވަގުތު ކުޑަތަންވަމުން އަންނައިރު ފެންނަ މަންޒަރު ވަރަށް ތަފާތެވެ. އިންތިޚާބީ ރައީސް އިބްރާހިމް މުހައްމަދު ޞާލިޙު ހުވާ ކުރެއްވުމުގެ ރަސްމިއްޔާތަށް ހުރިހާ މިޑިޔާއަކަށް ވެސް ދައުވަތު ދެއްވާނެ ކަމަށާ ހުރިހާ މީޑީޔާއަކަށްވެސް އެ ބޮޑު ހަފްލާ ކަވަރ ކުރުމުގެ ފުރުޞަތު އޮންނާނެ ކަމަށް މީގެ ކުރިން އިދިކޮޅުން ބުނެފައިވެއެވެ.\nނަމަވެސް މިހާރު މި ފެންނަނީ އެ ޙަފްލާއަށް މީޑިޔާތަކަށް ދައުވަތު ދެއްވާފައިވީ ނަމަވެސް އިވެންޓް ކަވަރ ކުރަން އިކުއިޕްމަންޓުތައް ވެއްދުމަކީ މަނާ ކަމެއްގެގޮތުގައެވެ. މީޑިޔާތަކުގެ ބޭފުޅުން އިވެންޓަށް ވަޑައިގަންނަވަން ޖެހެނީ ހުސް އަތާކަމުގައި ވެގެން ދިޔަ މަންޒަރެވެ. އެންމެ ކުޑަ މިނުން، ބޭނުންކުރާ ފޯނުވެސް އެ ޙަފްލާއަށް ނުވެއްދޭނެ މަންޒަރެވެ.\nކަންމިހެން ހުރިއިރު ފާހަގަކޮށްލަން ޖެހެނީ އިބްރާހިމް މުހައްމަދު ސޯލިހު ހޮވިވަޑައިގަތުމުގެ ކުރިން ދެއްކެވި އެއްވެސް ވާހަކައާ އަމަލާ ދިމާނުވާކަމެވެ. އެގޮތުން އިބޫ އަށް ވެރިކަން ލިބިވަޑައިގެންނެވުމުގެ ކުރިން ހިތަދޫ ދެކުނު ދާއިރާގެ މެންބަރު އަލީ ނިޒާރު ވިދާޅުވީ، ސަރުކާރުގެ އެއްވެސް މަޤާމެއްގައި ތިއްބެވި އެއްވެސް ބޭފުޅެއް ވަޒީފާއިން ވަކިނުކުރާނެ ކަމަށެވެ.\nއެހެން ނަމަވެސް ވެެރިކަމާ އިބޫ ޙަވާލުވެވަޑައިގަންނަވަން ކުޑަ ދުވަސްކޮޅަކަށް ވެފައިވަނިކޮށް ފެނިގެން ދިޔައީ ސަރުކާރުގެ ބައެއް މަޤާމުތަކުގައި ތިއްބެވި ބޭފުޅުންނަށް އިސްތިއުފާާދެއްވުމަށް އެދި އިބޫގެ ތަރުޖަމާނު މައްޗަން ގޯޅި އުތުރު ދާއިރާގެ މެންބަރު މާރިޔާ އަހުމަދު ދީދީ ގޮވާލެއްވި މަންޒަރެވެ.\nދެން ވެސް އޮތީ އިންތިޚާބީ ސަރުކާރުގެ ބަހާ ޢަމަލާ ދިމާނުވާކަމުގެ ވާހަކައެކެވެ. އެގޮތުން އިބޫ ރައީސް ކަމަށް ހޮވިވަޑައިގެންނެވުމާއެކު އެމަނިކުފާނުގެ ފަރާތްޕުޅުންވަނީ ދިވެހި ރައްޔިތުންނަށް ފޮނި ހުވަފެނެއް ދައްކާފައެވެ. އެއީ އިބޫ ހުވާކުރައްވާ ރަސްމިއްޔާތަށް ވަންނަން ބޭނުންވާ އާއްމު ރައޔިތުންނަށް އެ ފުރުޞަތު ހުވާލެވިފައިވާ ވާހަކައެވެ. ނަމަވެސް އަނެއްކާ ވެސް ފެނިގެން ދިޔައީ އެކަންވެސް ފެން ބޮތްކަކަށް ވެގެން ދިޔަ މަންޒަރެވެ.\nމިހާހިސާބަށް ދިޔުމުން ސިކުނޑި އެއް ހުރި ބަޔަކުނަމަ މިވާ ގޮތް ވަރަށް ރަގަޅަށް ވިސްނިގެން ދާނެއެވެ. އެގޮތުން ސަރުކާރު ނުފެށިގެން އުޅެނިކޮށް، ވެވަޑައިގެންނެވި ގިނަ ވައުދުތަކެއް މިދަނީ މަޑުމަޑުން އުވި ނެތެމުން. ވި ވަޢުދު ތަކާ ޚިލާފުވަމުންނެވެ.\nމިނިވަން ނޫސްވެރިކަމެއް ކުރައްވާނެ ކަމަށް ބުނެ ގެނައި ޖަޒިރާ ރާއްޖޭގައި ނޫސްވެރިން ކަވަރ ކުރާނެ އެންމެ ފުރަތަމަ އަދި އެންމެ ބޮޑު ޙަފްލާއަށް ވެސް އެ ނޫސްވެރިން ވަންނަން ޖެހެނީ އެމީހުން ނޫސްވެރިކަމުގައި ބޭނުން ކުރާ އެއްވެސް އާލާތަކާ ނުލާކަން ފާހަގަކޮށްލެވެއެވެ. ޖަޒީރާ ރާއްޖޭގައި މިނިވަން ނޫސްވެރިކަމަކީ މިއީ ކަމުގައިވާނަމަ ކުރިއަށް އޮތް ދުވަސްތަކުގައި މި ރާއްޖޭގައި ނޫސްވެރިންގެ ހާލަކީ ކޮބައިބާއެވެ؟\nއިންތިހާބީ ރައީސް އިބްރާހިމް މުހައްމަދު ސޯލިހް\nކަލޯ 16 ނޮވެމްބަރު 2018 - 16:28\nބަލަ އެއީ އާދައިގެ ހަފާއެއް ނޫނޭ ދުނިޔޭގެ ބޮޑެތި ލީޑަރުން ބައިވެރިވާ ހަފްލާއެއް އެއީ އެހެންވީމަ ސެކިއުރިޓީ ހައި ވާނެ ދޯ ތީ ތާކުން ތާކު ނުޖެހޭ ވާހަކައެއް\nވާނުވާ 16 ނޮވެމްބަރު 2018 - 12:51\n5 ދުވަސް ކުރިން 498 1\n1 ހަފްތާ ކުރިން 543 1


Japan in Raajje ah 68.8 million rufiyaage hiley ehy eh dheefi | Wathan.mv ޖަޕާނުން ރާއްޖެއަށް 68.8 މިލިއަން ރުފިޔާގެ ހިލޭ އެހީއެއް ދީފި | Wathan.mv\nޖަޕާނުން ރާއްޖެއަށް 68.8 މިލިއަން ރުފިޔާގެ ހިލޭ އެހީއެއް ދީފި\nމެއި 21, 2020\nޖަޕާނުން ރާއްޖޭގެ އިމިގްރޭޝަން އަދި ކަސްޓަމްސް އަދި ބޯޑަރު ބެލެހެއްޓުމުގެ ދާއިރާ ހަރުދަނާ ކުރުމަށް 68.8 މިލިއަން ރުފިޔާގެ ހިލޭ އެހީއެއް ދީފިއެވެ.\n68.8 ރުފިޔާގެ ހިލޭ އެހީ ރާއްޖެއަށް ދިނުމުގެ އެއްބަސްވުމުގައި މިއަދު ވަނީ ސޮއިކޮށްފައެވެ. މިއަދު ފޮރިން މިނިސްޓްރީގައި އޮތް ރަސްމިއްޔާތެއްގައި މި އެއްބަސްވުމުގައި ރާއްޖޭގެ ފަރާތުން ސޮއިކުރެއްވީ ފޮރިން މިނިސްޓަރު އަބްދުﷲ ޝާހިދެވެ. ޖަޕާނުގެ ފަރާތުން ސޮއިކުރެއްވީ ޖަޕާނުން ރާއްޖެއަށް ކަނޑައަޅާފައި ހުންނަވާ ސަފީރު ކެއިކޯ ޔަނާއީއެވެ.\nމި އެހީ ބޭނުން ކުރުމަށް ހަމަޖެހިފައިވަނީ ރާއްޖޭގެ ބޯޑަރު ބެލެހެއްޓުން އިތުރަށް ހަރުދަނާކުރުމަށާއި ޓެރަރިޒަމާ ދެކޮޅަށް މަސައްކަތްކުރުމަށް މޯލްޑިވްސް ކަސްޓަމްސް ސަރވިސްއާއި މޯލްޑިވްސް އިމިގްރޭޝަންގެ ގާބިލްކަން އިތުރުކުރުމަށެވެ. މި އެހީގެ ދަށުން ކަސްޓަމްސް އަދި އިމިގްރޭޝަނަށް ބޭނުންވާ ފޭޝަލް ރިކޮގްނިޝަން ސިސްޓަމް، މޮބައިލް އެކްސް-ރޭ، ސައްހަ ނޫން ފައިސާގެ ނޫޓު ދެނެގަންނަ މެޝިން، ސްޕެޝަލް ލުމިނެސެންޓް މައިކްރޯސްކޯޕް، ސްޕީޑް ބޯޓް އަދި ވެހިކަލް ހޯދުމަށް ވަނީ ހަމަޖެހިފައެވެ.\nމިމަހުގެ ކުރީކޮޅުވެސް ޖަޕާން ސަރުކާރުން ވަނީ ޔުނިސެފް މެދުވެރިކޮށް 5،346،600 ރުފިޔާ އަދި ރެޑް ކްރެސެންޓް މެދުވެރިކޮށް 2،775،000 ރުފިޔާގެ ހިލޭ އެހީވެސް ރާއްޖެއަށް ދީފައެވެ. އަދި މިއަދު، ޔޫއެންޑީޕީ މެދުވެރިކޮށް ރާއްޖެއަށް 21.7 މިލިއަން ރުފިޔާގެ ހިލޭ އެހީވެސް ޖަޕާނުން ވަނީ ދީފައެވެ. އެ ފައިސާ އަކީ ރާއްޖެއިން ކޮވިޑް-19އާ ދެކޮޅަށް ކުރަމުންދާ މަސައްކަތަށް އެހީތެރިވުމަށް ދިން ފައިސާއެވެ.


BREAKING NEWS: Hulhumale' Gai Hin'gi Accident Gai Aniyaavi Zuvaanaku Niyaavehjje - Vaguthu\nހުޅުމާލޭގައި ހިނގި އެކްސިޑެންޓްގައި އަނިޔާވި ޒުވާނަކު ނިޔާވެއްޖެ\nހުޅުމާލޭގައި މިރޭ ހިނގި ނުރައްކާތެރި އެކްސިޑެންޓްގައި ސީރިޔަސް އަނިޔާތަކެއް ލިބުމުން ފަރުވާދެމުން ދިޔަ 24 އަހަރުގެ މުޙައްމަދު ޞޮބާޙް ނިޔާވެއްޖެއެވެ.\nޞަބާހް ނިޔާވެެފައިވަނީ ޓްރީޓޮޕް ހޮސްޕިޓަލްގައި ފަރުވާ ދެމުން ދަނިކޮށެވެ.\nމިއެކްސިޑެންޓް ހިނގާފައިވަނީ ބާރު ސްޕީޑެއްގައި ދުއްވާފައިދިޔަ ސައިކަލެއް ކޮންޓްރޯލް ނުކުރެވި ގޮސް ޞަބާހް ގައިގައި ޖެހުމުންނެވެ.\nއެކްސިޑެންޓްގައި ސައިކަލްގައި ތިބި ދެ ޒުވާނުންނަށްވެސް އަނިޔާ ވެފައިވާއިރު3ޒުވާނުންވެސް ފުރަތަމަ ގެންދިޔައީ ހުޅުމާލޭ ހޮސްޕިޓަލަށެވެ. ހުޅުމާލޭ ހޮސްޕިޓަލްއިން ވިދާޅުވީ ނިޔާވި ޒުވާނާ އަކީ ޖޮގިން ނިންމާފައި ގެޔަށް ދިޔަ ޒުވާނެއް ކަމަށެވެ. އޭނާ ޓްރީޓޮޕް ހޮސްޕިޓަލްއަށް ބަދަލު ކުރީ އާއިލާގެ އެދުމަކަށެވެ.\nއެކްސިޑެންޓްގައި އަނިޔާވި 18 އަހަރުގެ ދެ ޒުވާނުންގެ ތެރެއިން އެކެއްގެ ބޮލަށް އަނިޔާވެފައިވާއިރު އޭނާއަށް ދަނީ އޭޑީކޭ ހޮސްޕިޓަލްގައި ފަރުވާ ދެމުންނެވެ.\nއަދި އަނެއް ޒުވާާނާއަށް ހުޅުމާލޭ ހޮސްޕިޓަލްގައި ފަރުވާ ދެމުންދާއިރު އޭނާއަށް މާބޮޑު އަނިޔާއެއް ލިބިފައިއެއް ނުވެއެވެ.\nމިދިޔަ ހަފްތާގައިވެސް ހުޅުމާލޭގައި ނުރައްކާތެރި އެކްސިޑެންޓްއެއް ހިނގާ އެކަކަށް ސީރިޔަސް އަނިޔާތަކެއް ލިބުނެވެ.\nޖޫން 10, 2018 01:18\nއަދިވެސް ލަކިލަކި ޖެއްސޭތޯ ބަލާބަލަ\nޖޫން 10, 2018 02:13\nއިނގޭ ދޯ ނިޔާވި މީހާގެ ކުށެއް މި ހާދިޘާގައެއް ނެތްކަން؟ މިވަރު ކަމެއް ހިނގައިގެން ދާއިރު ހަމަ ކަލޭމެންގެ ހިތުގަ ހަމްދަރުދީއެއް ނުވަނީތަ؟ ވަށް ބަހުން ޖަހަން ދޭ އެހެން ތާކަށް. މި ނެގަޓިވް ޚިޔާލު ފަތުރާ މީހުން ފޫހިވެސް ނުވޭ ބާއޭ ހިތަށް އަރާ. ނިޔާވި މީހާއަށް ހެޔޮ ދުޢާކޮށް ރަނގަޅު ގޮތުގަ މީހުން ހޭލުންތެރިވޭތޯ ބަލާބަލަ.\nޖޫން 10, 2018 02:38\nޖޫން 10, 2018 02:41\nނިޔާވި މީހާއަށް ހަމްދަރުދީވަން ސުވަރުގެ ދެއްވުން އެދި ދުޢާކުރަން..އޭނާގެ ކުށެއް ނޫނަ..މިބުނަނީ ލަކި ލަކި ލައްވާފަ ނުފަރިތަ މީހުންނަށް ލައިސަންސް ބަހާކީމަ ވާކަންކަމޭ މިއީ..ސަރުކާރު ޒިންމާވާން ޖެހޭނެ.\nޖޫން 10, 2018 03:45\nބަލަގަ ހަމްދަރްދީ ވާތީ މިބުނަނީ ލަކިލަކި ޖައްސައިގެން މީހުންގެ ފުރާނަޔަށް ނުރައްކާވާ ގޮތަށް ސައިކަލު ދުއްވުމުގެ ލައިސަންސް ނުވަތަ ސައިކަލު ދުއްވުމަށް ކުފޫހަމަވާކަމުގެ ހުއްދަ ނުދޭށޭ!ަަަ\nއަދި ބާރު ސްޕީޑްގައި ދުއްވާ ދުއްވުން ހުއްޓުވައިދޭށޭ!\nމަރުވެގެންވެސްްްްްް އެދިޔައީ ހަމަ އަރެންގެވެސް އަޚެއް މުސްލިމެއްގެ ހައިސިއްޔަތުން. ޢެއީވެސް ޒުވާނެއް..\nޖޫން 10, 2018 01:24\nޢެއްލަކިން ވ.ހިތާމަވެރި ކަމެއް\nޖޫން 10, 2018 01:26\nތިވާނީ އެއްލަކިން ލައިސަންސް ނެގި ބަޔަކަށް\nޖޫން 10, 2018 07:25\nއެއްލަކިން ކީއްކުރަން! ސައިކަލް ދުއްވީ ލައިސަންސް ނެތް ކުއްޖެއް.\nޖޫން 10, 2018 01:31\nއެއްލަކިން ލައިސަންސްދެވޭލެއް އަދިވެސްމަދީ.\nޖޫން 10, 2018 01:36\nދުއްވާ ބަޔަކު ދުއްވާނެ ލަކި ނުޖެހިޔަސް ?\nޖޫން 10, 2018 01:51\nވަރަށް ފުރިހަމަ ޖަވާބެއް .... ސަޅި\nޖޫން 10, 2018 01:39\nވެރިކަމަށް އަންނަ ކޮންމެ މީހަކަށްވެސް ހީވެފަ އޮންނީ ތިމާއަށް ވެރިކަމުގަ ހުރެވޭނީ ގޭންގު ކުދިންކޮޅަށް ކަންކަން ކޮއްދީގެންނޭ މިހިރީވެރިމީހާ ބަލިކަށިވެފަ ހުންނަވަރު މިގަމުގަ އަދިވެސް ގިނައީ ސަލާމަތުން ތިބިމީހުން ކަމާއި މެދު އެއްވެސް ޝައްކެއްނެއް ސުވާލަކީ ސަރުކާެރު މިގޭންގު ތަކުގެ ދަށުވެގެން މިއުޅެންޖެހެނީ ކޮންގޮތަކުން ކޮންފައިދާއެއް ވާތީބާވައެ\nޖޫން 10, 2018 04:24\nގޭންގްތައް ކޮންްޓްރޯލް ކުރުމަކީ ސަރުކާރުގެ އެކަނި ޒިއްމާއެއް ނޫން...ފުރަތަމަ ގޭންގްތަކުގައި އުޅޭ މީހުންގެ މައިންބަފައިންވެސް ޒިއްމާވާން ޖެހޭ. ކޮންމެ މިކަހަލަ ކަމެއްގައި ސރުކާރުގެ ބޮލަށް ކަޑާނުލަމާ\nޖޫން 10, 2018 01:41\nމިޒުވާނުން މައިތިރި ކުރަން ވެއްޖެނުންތަ ކިހަާދެރަކަމެށް މީ ކަމާ ނުގުޅޭ އެތެއް ބަޔަކަށް\nމިދަނީ ބޮޑެތި ގެއްލުން ވަމުން\nޖޫން 10, 2018 01:47\nތީ ހަމަ އެއްލަކިންގެ މީހަކަށް ވާނީ. އަދިވެސް ލަކިލަކި ކިޔާފައި ތަބަކެކަށް ލައިސެންސް ލައިގެން ބަހާދޭތި.. ކިހާ ދެރަ. ކަމާ ނުބެހޭ މީހެއް އެއްލަކިން އެ މަރާލީ..\nޖޫން 10, 2018 01:52\nމަށަށް ގޯހީ ތިކުދިން ދުއްވި ސައިކަލް.. ބައެއް ފަހަރު ލައިގެން ހުންނަ ޓީސާޓުވެސް ގޯސްވޭ\nޖޫން 10, 2018 01:59\nލަކިން ކުރާނެ ކަމެއްނެއް. ސައިކަލް ދުއްވާއިރު ހަމަ ބަލަންވާ ވަރަށް ނުބެލެނީ.\nޖޫން 10, 2018 02:02\nމީގެކުރިން މިކަހަލަ ހާދިސާތައް ހިނގާފަނުވޭތަ.\nކޮންލަތްކެއް ކިޔާކަށް. މިއީ ފަރުދީ ޒިންމާ\nޢަދާނުކެރެވޭތީ ދިމާވާ ހިތާމަވެރި ހާދިސާތައް.\nމައިންބަފައިން ދަރިންނަށް ވިސްނައިނުދީ\nރަނގަޅު ތަރުބިއްޔަތު ދިނުމުގައި\nނުކުޅެދިފައިވުން. މިނިވަންކަންނޫން އެހެން\nޢެއްޗެއް ދަރިންނަށް ދަސްކޮށްދީފައި ނެތުން.\nޖޫން 10, 2018 02:21\nޒުވާނުންގެ ހިތްވަރު ހަމަ ގަދައީއެވެ\nޖޫން 10, 2018 03:28\nމަގޭ ހުޅުމާލެ ނުރައްކާ ތެރި ތަނަކައްވެނިމިއްޖެ. ބްރިޖް އެޅީމަ އަދި ފޯރި ގަދަވާނީ\nޖޫން 10, 2018 03:36\nޖޫން 10, 2018 03:49\nޖޫން 10, 2018 03:53\nކޮމެންޓް ތަކުގަ ބުނެފަ ހުރި އެއްލަކިން ލައިސަންސް ނުދޭ އިރު އެކްސިޑެންޓް ތަކުގަ މަރުވެ ދިޔަހާ މީހުން ފުރާނަ ދިޔަޢީ ކިތައް ލަކިންބާ ކީކޭ ބުނާނީ ފުކެއް ބޮޑުވަރު\nޖޫން 10, 2018 03:55\nإِنَّا للهِ وَإِنَّـا إِلَيْهِ رَاجِعون ހެޔޮނުވާނެ ހެލްމެޓް އެޅުން މަޖުބޫރު ކޮއްދެއްވާ\nޖޫން 10, 2018 05:51\nހިނގާ މީހުންވެސް ދޯ\nޖޫން 10, 2018 04:47\nއެއްލަކިން ލައިސަންސް ދީގެންތަ އައްޑޫއިން މަހެއްގެމައްޗަށް އެތައްބައެއް މަރުވެ ނުކުޅެދޭހާލަތަށްދިޔައީ... ހުޅުމާލޭގަ މީގެކުރިން ކިތައް އެކްސިޑެންޓްހިގާފި... ކިތައްމީހުން މަރުވެއްޖެ... ލަކިލަކި ނެތްއިރުވެސް... ވީމާ ހަގީގީ މައްސަލައަށް ވާހަކަ ދައްކާ... ސިޔާސީވީމާ ހުރިހާކަމެވެސް ހުންނާނީތިހެން...\nޖޫން 10, 2018 05:03\nޖޫން 10, 2018 05:22\nޖޫން 10, 2018 05:27\nއޮތީ އެންމެ ހައްލެއް އެ ބާރަށް ދުއްވާ މީހުންނައް ވުރެ ނުބައި ގުރޫޕެއް މަގުމައްޗައް ނިކުނެ ތިވެންވީ ތިބެފާ އެދުއްވާމީހުން އެގޮތައް ދުއްވާފާ އަންނަފެށީމާ ކުރިމަތިން ފަލަ ކަންވާރެއް ދަމާނީ ނުުނީ މޮހޮރު ފިލާގަނޑު ތަކެއް ހަދާފާ ސްޕީޑްގާ ދުއްވާފާ އަންނަތަން ފެނުނީމާ ކުރިމަތީ އަތުރާލާނީ އެރުން ހުންނާނީ ރާކަނި މަސް ކުވިފާ އެވަރގެ ބައެއް އުފެދެންވީ އެނޫން ގޮތެއްނެއް\nޖޫން 10, 2018 06:15\nޖޫން 10, 2018 07:48\nޖޫން 10, 2018 07:56\nހުޅުމާލޭގައި ހިނގި އެކްސިޑެންޓްގައި އެކަކު މަރުވެއްޖެ ނަމަ އެއީ ހިތާމަ ކުރަން ޖެހޭނެ ކަމެކެވެ. މިކަން މިހެން މިވަނީ އެއީ ހުޅުމާލޭގެ ޓްރެފިކް ޕޮލިހުގެ ފަރުވާކުޑަ ކަމުންނެވެ. ހުޅުމާލޭގައި ތިބޭ ޕޮލިހުން ވެސް ކައިކައިގެން ނިދަނީ ވިއްޔާ. ދެން އަނެއް ކޮޅުން އެޗްޑީސީން ހުޅުމާލޭގެ މަގުތައް ހަދާފައިވާ އިރު ކޮންމެ 30 މީޓަރަކުން ހަމްޕްބެކްސް ތައް ހަރުކޮށްފައި ހުންނަނަމަ މިފަދަ ހިތާމަވެރި ހާދިސާ ތައް ނުހިނގާނެއެވެ. ހުޅުމާލެ އަށް ސައިކަލް އެރުވުން މަނާ ކުރަންވީއެވެ. ދަ ރާއްޖެތެރޭން ހޭބަލިވާ ތައް އައިސްގެން ތެޔޮ ބޮއިގެން ތިބެ ހޭދެބައިވެގެން ހުޅުމާލޭގެ މަގުމަތީގައި ދުއްވަނީ އެތަން ޓްރެފިކް ޕޮލިހަށް ނުފެނުން މީ ހިތާމަ ކުރަން ޖެހޭނެ ކަމެއް. ޕޮލިހުންނަށް ރާއްޖޭގައި ގަވާއިދާއި ޚިލާފަށް އުޅޭ ބިދޭސީން އަތުލައި ނުގަނެވޭ އެމެން ބުނަނީ އެއީ ޖިނާއީ ކަމަކަށް ނުވާތީވެ އެމެން ބަލަން ޖެހޭނެ ކަމެއް ނޫން ކަމަށް ދެން ޓްރެފިކް ޕޮލިސް ވެސް ބުނާނީ ބާރަށް ދުއްވުން އެއީ ޖިނާއީ ކަމަކަށް ނުވާތީވެ އެއީ އެމެން ބަލަން ނުޖެހޭނެ ކަމެއް ކަމަށް. މިރާއްޖޭގައި ހުރިހާ ކަމެއް ގޯހުން ގޯހަށް މިދަނީ ޕޮލިހުން ފަރުވާ ކުޑަވެފައި އަމާ ބުނީތީ ފަރަށްދާ އުސޫލުން ކަންކަން ކުރާތީއެވެ. ޕޮލިސް ކަމިޝަނަރަށް ފެންނަން ޖެހޭނެ މިހުރިހާ ކަންކަން ފެނިގެން އޭނާގެ ޒިންމާ އެއް މިކަން ކަން ރަނގަޅު ކުރުމަކީ. ޕޮލިސް ކަމިޝަނަރަކަށް ހުންނަ މީހަކު އަބަދުވެސް ބަލަނީ ކަޓެއް ޖައްސައިގެން ވެރިކަން ވައްޓާލެވޭނީ ކިހިނެއްތޯ އެމީހުންގެ އަސްލު މަސައްކަތް ހުންނަނީ ބަހައްޓާފައި.\nޖޫން 10, 2018 08:04\nހުޅުމާލޭގައި އެކްސިޑެންޓްސް ތައް ހިނގާއިރު ޓްރެފިކް ޕޮލިސް ކޮބާތޯ އެވެ. ހުޅުމާލޭގައި ތިބޭ ޓްރެފިކް ޕޮލިހުން ކިއެއްތޭ ކުރަނީ ކައިކައިގެން ނިދަނީތޭ. ދެން އެޗްޑީސީ އަށް ހުޅުމާލޭގެ މަގުތަކުގައި ހަމްޕް ބެކްސް ނުބެހެއްޓެންވީ އެއީ ކީއްވެތޭ. ތިޔާއީ އައްޑޫ ގައި ބާރަށް ސައިކަލް ދުއްވާ އެއްޗެހި ތަކޭ މާލެ ސަރަަހައްދަށް އައިސް ހޭބަލި ވެގެން ސައިކަލް ތައް ބާރަށް ދުއްވަނީ މިފަދަ ކަންކަން ހުޅުމާލޭގައި ހުއްޓުވަން އުޅޭށޭ އެނޫން ނަމަ ކުށެއް ނެތް އެތައް ބަޔެއްގެ ފުރާނަ ހިނގައިދާނެއޭ މަމެންނަށް ހެވޭ ބާރަށް ސައިކަލް ދުއްވާ މީހާ ގޮސް ތަނަކަށް އުރި އޭނާ އަށް އަނިޔާވިނަމަ ވެސް އެކަމަކު މަގުމަތީގައި ހިނގާފައިދާ މީހުންނަށް އަނިޔާވެގެން ނުވާނެއޭ މިކަން ކަށަވަރު ކުރުމަކީ އެއީ ޕޮލިހުންނާއި އަދި އެޗްޑީސީގެ ޒިންމާ އެކޭ. ހުޅުމާލޭގެ މަގުގައި ބެރިކޭޑް ބެހެއްޓިދާނެ ތަންތަން ކޮޅުން އެއިރަށް ބާރަށް ނުދުއްވޭނެ ނޫންތޭ. މިކަން މިގޮތަށް ކޮށްގެން ނަމަވެސް އެބަޖެހޭ ހުޅުމާލޭގައި ހިނގާ އެކްސިޑެންޓްސް ތައް ހުއްޓުވަން. ޕޮލިސް ނިދާލާ ނިދާލާ ނިދާލާ.\nޖޫން 10, 2018 08:26\nކުދިންބޭވެ. ބާރަށް ވެސް އަދި މަޑުންވެސް ދުއްވިދާނެ.ސަލާމަތާއި ރައްކާތެރިކަމަށް ބަލައި ހެދުފަ ހުންނަ ގަވާއިދުތަކަށް ބަލާބަލަ.ކުށެއް ފުރާނައެއް ތިބާކުރިކަމަކުން އެދިޔައީއެވެ.ފުރާނަ ދިޔަ ކުއްޖާއަށް ހެޔޮރަހުމަތް ލައްވާށިއެވެ.\nޖޫން 10, 2018 08:32\nހެލްމެޓް އެޅިދާނެ ދުއްވާފަ ދާ މީހާ އަށް! ހިނގާފަ ދާ މީހާ ކޯންޗެއް އަޅަނީ؟\nޖޫން 10, 2018 09:16\nވަރަށްވެސް ހިތާމަވެރި ކަމެއް، އަޅުގަނޑު ހިތަށް އެބައަރާ ހުޅުމާލޭގެ މަގުތަކަކީ ހިނގާބިގާއުޅޭ މީހުންނަށް ވަރަށްފަސޭހަ ގޮތަކަށް ދުވާރު ހަދާފައިވާ ހިނދުވެސް ކީއްވެބާއޭ މަގުމަތިން ހިނގަންވީ މިބުނީ ދުއްވިމީހުންގެ މައްސަލައެއް ނެތޭކޭނޫން އަދި އޮތެކޭވެސްނޫން ގައިމުން ދުވާރުމަތިން ހިނގާފައި ދިއަނަމަ މިކަހަލަގެ ހިތާމަވެރި ޙާދިސާތަށް މަދުވާނޭ...!!\nޖޫން 10, 2018 11:01\nކުދިންނޭ ގަވާއިދައް ހިތަންވާނެ ހުރިހާއެންމެންވެސް. ހަމައެކަނި ސަރުކާރު އަދި ޕޮލިހުންގެ ބޮލައް ހުރިހާކަމެއް ޖެހުމަކުން ނުނިމޭނެ. ގަވާއިދު ތަކެއް ހެދިފާ ވާއިރު ކީއްވާނީ އެގަވާއިދުތަކައް އަމަލު ކުރިއްޔާ. ކޮންމެ މީހަކައްވެސް ސައިކަލެއް މައްޗައް އެރޭއިރައް ދެންއެދުނިޔެ ރަންވީ. ހިނގާ މީހަކައް ދުއްވާ އެހެން އެއްޗަކައް ބެލުމެއްނެއް. ދެން އެކްސިޑެންއެއް ވާއިރައް އެއްލަކި. ބޮޑުއުނދަގުލެއް. ސަރުކާރު ގޯސްކުރާއިރު ކީއްކުރަންތަ އެމީހުން އެހާވާ ހަޑިއަތެރެއައްގޮސް ވަންނަނީ. މިހުރިހާ ކަމެއްވެސް ދިމާވަނީ ކޮންމެ މީހަކައްވެސް އަމިއްލަ މީހާފެނި އެހެން މީހުންނާ ދޭތެރޭ ކުޑަކޮއްވެސް ވިސްނާ ނުލާމީހުން މިޤައުމުގާ އުޅޭތީ. ޢެކަހަލަ މީހުންގެ ސަބަބުން ކިތައްކުދިންގެ ފުރާނަ އެކުދިންނާ ވަކިވެގެން އެދިއައީ. އަދި އެތަކެއް އާއިލާ ތަކެއް އެކުދިން ވަކިވެ އެހިތާމަ އުފުލަން އެޖެހެނީ.\nޖޫން 10, 2018 11:03


Sealife Ammatee Rajje Naee Gehlumeh Libidhaane Kamuge Biru Othumun - Vakeel - Vaguthu\nސީލައިފް އައްމަޓީ ރާއްޖެގެނައީ ގެއްލުމެއް ލިބިދާނެ ކަމުގެ ބިރު އޮތުމުން - ވަކީލް\nސީލައިފް ކުންފުނީގެ އެމްޑީ އަހުމަދު މޫސާ މުހައްމަދު (އައްމަޓީ) ރާއްޖެ ނައިސް ސްރީލަންކާގައި މަޑު ކުރީ އޭނާއަށް ނުރައްކަލެއް އޮވެދާނެ ކަމުގެ ބިރު އޮތުމުން ކަމަށް އޭނާގެ ވަކީލް މުހުތާޒު މުހުސިން ވިދާޅުވެއްޖެއެވެ.\nމުހުތާޒު އެފަދައިން ވިދާޅުވެފައިވަނީ އައްމަޓީ ބަންދުން ދޫކޮށްލުމަށް ކުރިމިނަލް ކޯޓުން ނެރުނު އަމުރުގެ އިސްތިއުނާފު މައްސަލާގެ ހައިކޯޓުގައި ބޭއްވި އަޑުއެހުންތަކުގައި ވަކާލުތު ކުރައްވަމުންނެވެ. .\nއެ އަޑުއެހުންތަކުގައި ޕްރޮސިކިއުޓާ ޖެނަރަލް (ޕީޖީ)ގެ ފަރާތުން އެދިފައިވަނީ އައްމަޓީ ދޫކޮށްލި އަމުރު ބާތިލްކޮށްދިނުމަށެވެ. އެގޮތަށް ޕީޖީން އެދިފައިވަނީ އޭނާ ހެއްކަށް ނުފޫޒު ފޯރުވަފާނެތީ އާއި ޝަރީއަތަށް ފިލައި، ކޯޓަށް ހާޒިރުނުވެދާނެތީ ކަމަށް ޕީޖީން ބުނެފައިވެއެވެ.\nއެކަމާއި ގުޅިގެން މުހުތާޒު ވިދާޅުވީ، އައްމަޓީގެ މައްސަލާގައި ހެއްކަށް ނުފޫޒު ފޯރުވުމުގެ އިހުތިމާލެއް ނެތް ކަމަށާއި އެއީ މައްސަލާގައި ހިމެނެނީ ގިނައިން ކިތާބީ ހެކިތައް ކަމަށްވާތީ ކަމަށެވެ. މައްސަލާގައި ގިނައީ ކިތާބީ ހެކިންތަކަށްވެފައި ހެކިން ހާޒިރު ކުރަނީ ވެސް ހިނގާފައިވާ މުއާމަލާތްތަކެއް ސާބިތުކޮށްދޭން ކަމުގައިވާތީ ކަމަށް މުހުތާޒު ވިދާޅުވިއެވެ.\nމުހުތާޒު ވިދާޅުވީ، އައްމަޓީގެ މައްޗަށް ތަހުގީގު ފެށިއިރު ވެސް އޭނާ ހުރީ ލަންކާގައި ކަމަށާއު އެގައުމުން ރާއްޖެއަށް ނާދެވުނީ އޭނާއަށް ގެއްލުމެއް ލިބިދާނެ ކަމުގެ ބިރު އޮތުމުން ކަމަށެވެ. އެގޮތުން، އޭނާގެ އޮފީހަށް ބަޔަކު ގެއްލުންދީ، ވަކީލަށް ވެސް ހަމަލާދިން ކަމަށް އޭނާ ވަނީ ފާހަގަ ކޮށްފައެވެ.\nގިނަ ބަޔަކަށް ފްލެޓް އަޅައިދޭނެ ކަމަށްބުނެ، 14 މިލިއަނަށްވުރެ ގިނަ ރުފިޔާ އަތުލައި ހިޔާނާތްތެރިވި މައްސަލައިގައި ރެޑްނޯޓިސް ނެރެގެން އައްމަޓީ ހައްޔަރު ކޮށްފައިވަނީ ލަންކާގައި އުޅެނިކޮށެވެ.\nއޯޑިއޯގެ ތަހުގީގު ގާތުން ބަލައިދޭން ޕީޖީ އަރިހު އެދިއްޖެ\nޖުލައި 4, 2021 21:20\nކޮން ގެއްލުމެއްގެ ވާހަކައެއް! އެހެންވިއްޔާ މީސްމީހުން އަތުން ނެގި ލާރު ހަމަ އެމީހުންގެ އެކައުންޓަށް ޓްރާންސްފާކޮށްދީ. މިޒަމާނުގައި މީ ދާދި ފަސޭހަކަމެއް؟\nހަޔާތްކުޑަކަމުން ނުރައްކަލޭ އެބަ ކިޔައެއްނު!\nޖުލައި 5, 2021 05:44\nވަގުކަލޭގެ މިލިއަނުން ފޭރުނު އިރު ނޭނގޭ އެމީހުންނަށް ލިބޭ ގެއްލުމެއް؟ ބޭނުން ވަރަށް ފައިސާ ހޯދުނީމަ ލަންކާއަށް މިފިލަނީ ނުރައްކަލޭ ކިޔާފައި. މުހުތާޒު ލަދު ކޮބާ ތިކަހަލަ މީހުން ސަލާމަތްކޮށްދޭން މަސައްކަތް ކުރަން؟\nޖުލައި 5, 2021 09:23\nލަދު ހަޔާތުގެ ކަންފުޅެއްވެސްނެތް މީހާ


"Balakot Operation" ah film eh hadhany\nވިވޭކް އޮބެރޯއީ (ވ) އާއި އަބީނަންދަން --\nމި އަހަރު ފެބްރުއަރީ މަހުގެ ތެރޭގައި ޕާކިސްތާނުގެ ހަނގުރާމަވެރި ޖަމާއަތަކުން ކަޝްމީރުގެ ޕުލްވާމާއަށް ދިން ހަމަލާއަށް ފަަހު އިންޑިއާ އިން ޕާކިސްތާނާ ދެކޮޅަށް ކުރިއަށް ގެންދިޔަ އަސްކަރީ ވައިގެ އޮޕަރޭޝަނަންް "ބަލަކޮޓް އޮޕަރޭޝަން" އަށް ބިނާކޮށް ވިވެކް އޮބެރޯއީ ފިލްމެއް ހަދަން ނިންމައިފި އެވެ.\nފިލްްމާ ބެހޭ ގޮތުން އިންޑިއާގެ ނޫސްތަކަށް ދިން އިންޓަވިއުގައި ވިވެކް ބުނީ މި ފިލްމުގައި އިންޑިއާގެ ހިތްވަރުގަދަ ސިފަައިންގެ ވިސްނުމާއި އިންޑިއަން އެއާ ފޯސް (އައިއޭއެފް) ގެ ވިންގް ކޮމާންޑަރު އަބިނަންދަން ވަރުތަމަން ދެއްކި މިސާލު ފިލްމުގައި ދައްކުވައިދޭނެ ކަމަށެވެ. އަދި ޕުލްވާމާ އެޓޭކުން ފަަށައިގެން އެ ހަމަލަ ދިނުމާ ހަަމައަށް ހިނގި ހުރިހާކަމެއް އޭނާ ވެސް ވަރަށް ގާތުން ބެލި ކަމަށާއި އެކަންކަމާ ގުޅިގެން ފެތުރުނު ވާހަކަތަކަށް މި ފިލްމު މެދުވެރިކޮށް ނިމުމެއް ގެންނާނެ ކަމަށެވެ.\nފިލްމު ހަދަން އިންޑިއާގެ އެއާފޯސް އިން ހުއްދަ ދިނީތީ ޝުކުރު އަދާ ކުރަމުން މި ހާދިސާ ފިލްމެއްގެ ގޮތުގައި އެންމެ ފުރިހަމައަށް ގެނެވޭތޯ ބަލާނެ ކަމަށްވެސް ބުންޏެވެ.\nމި ފިލްމުގައި ޕުލްވާމާ އަށް ދިން ހަމަލާގައި މަރުވި 40 ސިފައިންނާއި ބަަލަކޮޓް އޮޕަަރޭޝަން އަށް ކުރި މަސައްކަތް ގެނެސްދޭނެ އެވެ. އަދި، އޮޕަރޭޝަނުގެ ތެރެއިން ޕާކިސްތާނުން އަބިނަންދަން ދަތުރުކުރި ޖެޓް ވައްޓާލާ ހައްޔަރުކުރުމާއި، ދޫކޮށްލުންވެސް ގެނެސްދޭނެ ކަމަށް ބުނެފައިވެ އެވެ.\nފިލްްމުގައި އަަބިނަންދަންގެ ރޯލުން ފެންނާނީ ކޮން ތަރިއެއް ކަމެއް އަަދި ޔަގީންކޮށްފައި ނުވާއިރު ފިލްމުގެ އިތުރު ތަފްސީލެއް ވެސް ހާމަ އެއް ނުކުރެ އެވެ. އެހެން ނަމަވެސް ފިލްމުގެ ޝޫޓިިން އަހަރުގެ ފަަހުކޮޅު ކަޝްމީރާއި އާގަރާ އަދި ނިއުދިއްލީގައި ނަގަން ހަމަޖެހިފައިވާ ކަމަށް ވަނީ ރިޕޯޓުކޮށްފަ އެވެ.


Dharaneege dhanthoora!\nވެލާނާ އިންޓަނޭޝަނަލް އެއާޕޯޓް/ ފޮޓޯ:މޯލްޑިވްސް މެގަޒިން\n05 ސެޕްޓެމްބަރ 2020 - 10:49:56\nދަރަނީގެ ދަންތުރައިގެ ވާހަކައަކީ ފަހަކަށް އައިސް ވަރަށް ގިނައިން އަޑުއިވެމުން އަންނަ އެއް ވާހަކައެވެ. ރާއްޖެއާއި ގުޅޭގޮތުން އެންމެ ގިނައިން މިވާހަކަ އިވެނީ ކުރީގެ ރައީސް، އަދި މިހާރުގެ ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ފަރާތުންނެވެ. މިގޮތުން ރައީސް ނަޝީދާއި ރާއްޖޭގައި ހުންނަ ޗައިނާގެ ސަފީރާއި ދެމެދު ދޭތެރެ ދޭތެރެއިން ބަހުގެ ހަމަލަތައް ދެވޭތައް މީޑިއާ އިންވަނީ ފެނިގެން ގޮސްފައެވެ.\nރައީސް ނަޝީދު އެންމެ ގިނައިން ވިދާޅުވަމުން ގެންދަވާ ވާހަކައަކީ ޗައިނާއިން ރާއްޖެ ދަރަނީގެ ދަންތުރައެއްގައި ޖެއްސި ވާހަކައެވެ. އަދި މިކަމުގެ ސަބަބުން ރާއްޖޭގެ ސިޔާދަތަށް ނުރައްކަލެއް ކުރިމަތިވާ ވާހަކައެވެ. އަނެއްކޮޅުން، މި ސަރުކާރާއި ރައީސް ނަޝީދު ގެންދަވަނީ އިންޑިއާއަށް ވަރަށް ތައުރީފުކޮށް ވާހަކަ ދައްކަވަމުންނެވެ. އިންޑިއާއިން މުޅިންވެސް ރާއްޖެއަށް ދީލަތި އެހީތެރިކަން ފޯރުކޮށްދޭ ވާހަކައެވެ.\nސިޔާސީ މީހުންގެ މިފަދަ ވާހަކަތައް އެއް ފަރާތްކޮށް، އަސްލު ހަގީގަތް ބަލައިލުން ވަރަށް މުހިއްމު ކަމުގައި ދެކެމެވެ.\nފިނޭންސް މިނިސްޓްރީން ހާމަކޮށްފައިވާ މައުލޫމާތަށް ބަލާއިރު، ހުސްވި 2019 ވަނަ އަހަރު ނިމުނު އިރު، ޗައިނާގެ އެގްޒިމް ބޭންކަށް ރާއްޖެއިން ދައްކަންޖެހޭ ދަރަނީގެ ޖުމްލައަކީ 577 މިލިއަން ޑޮލަރެވެ. މީގެ ތެރެއިން ބޮޑު ބަޔަކީ ވެލާނާ އެއާޕޯޓްގެ ރަންވޭއާއި ޓާމިނަލް ބިލްޑިން ޕްރޮޖެކްޓާއި، އެއާޕޯޓް ތަރައްގީއާއި ގުޅިގެން ނަގާފައިވާ ލޯނެވެ. މީގެ އިތުރުން، މާލެއާއި ހުޅުލެއާއި ދެމެދުގައި އަޅާފައިވާ ބުރިޖަށް ނަގާފައިވާ ލޯނު ވެސް ހިމެނެއެވެ.\nމި ލޯނުތަކަށް ބަލާލާއިރު، އެއާޕޯޓް ތަރައްގީ ކުރުމަށް ނަގާފައިވާ ލޯނުތަކަކީ، ރާއްޖޭގެ އިގްތިސާދުގައި އެންމެ ބޮޑު ފައިދާއެއް ލިބޭ ސިނާއަތާއި ސީދާ ގުޅުންހުރި، އަދި ލޯނު އަބުރާ ދެއްކުމުގެ ގާބިލްކަން އެންމެ ބޮޑު ކުންފުންޏަށް (އެމްއޭސީއެލް) ނަގާދެވިފައިވާ ލޯނުތަކެކެވެ. އެމްއޭސީއެލްއަކީ އަހަރަކު ގާތްގަނޑަކަށް 50 މިލިއަން ޑޮލަރު ސާފު ފައިދާގެ ގޮތުގައި ލިބޭ ކުންފުންޏެކެވެ. ދެން އޮތީ ބުރިޖުގެ ވާހަކައެވެ. ބުރިޖު ޕްރޮޖެކްޓަކީ، ހަރަދުގެ ބައެއް، ނުވަތަ ބުރިޖު ބެލެހެއްޓުމުގެ ހަރަދުގެ ބައެއް އަނބުރާ ހޯދުމުގެ ގޮތުން، ޓޯލްފީއެއް ނަގާ ގޮތަށް ޕްލޭންކުރެވިފައިވާ ޕްރޮޖެކްޓެކެވެ. އެއީ ބުރިޖު އެޅުމަށް ލޯނުވެސް ނަގާފައިވާތީވެސް މެއެވެ. އެހެން ނަމަވެސް، ބުރިޖު ބޭނުން ކުރަން ފެށި ދެ އަހަރުވެގެން ދިޔައިރުވެސް މިދެންނެވި ފީ މިވަނީ އަދިވެސް ނަގަން ނުފަށައެވެ.\nޗައިނާއިން ނަގާފައިވާ ދަރަނީގެ ތެރޭގައި ދެން ހިމެނޭ އެންމެ ބޮޑު ބަޔަކީ ދިވެހި ދައުލަތުން ގެރެންޓީކޮށްދީފައިވާ ދަރަންޏެވެ. މީގެ ތެރޭގައި އެންމެ ބޮޑު އަދަދެއް ހިމެނެނީ ހުޅުމާލޭ ފޭސް ދޭއްގައި އަޅާފައިވާ ހިޔާ ފްލެޓްތައް އެޅުމަށް އެޗްޑީސީ އިން ނަގާފައިވާ ލޯނަށް ދީފައިވާ ގެރެންޓީއެވެ. މިއީ ގާތްގަނޑަކަށް 500 މިލިއަން ޑޮލަރެވެ. މި ލޯނަކީ އެޗްޑީސީއިން ގާތްގަނޑަކަށް 15 އަހަރުގެ ތެރޭގައި އަދާކުރަންޖެހޭ ލޯނެކެވެ. އަދި މިހާރު އަޅާ ނިމިފައިވާ 7000 ފްލެޓަކީ، ވިއްކައިގެން ލޯނު ދެއްކުމަށް ފައިސާ ހޯދޭނެ މުދަލެކެވެ. މިހެންކަމުން، އެއްވެސް ހާލެއްގައި ލޯނު ނުދެއްކިގެން ފްލެޓްތައް ޗައިނާއަށް ދޭންޖެހޭ ހާލަތެއް އައިސްގެން ނުވާނެއެވެ.\nމިހާތަނަށް މި ފާހަގަކުރެވުނު ދަރަންޏަށް ބަލާއިރު، ހުރިހާ ޕްރްޖެކްޓްތަކަކީވެސް ރައްޔިތުންނަށް އަދި އިގްތިސާދަށް ކޮންމެހެން ބޭނުންވާ އިންވެސްޓްމަންޓްތަކެކެވެ. މިގޮތުން، ބުރިޖާއި، ގެދޮރަކީ ސީދާ ރައްޔިތުންނާއި ގުޅުން ހުރި، އަދި އިގްތިސާދީ ކުރިއެރުމަށް ކޮންމެހެން ކުރަންޖެހޭ އިންވެސްޓްމަންޓްތަކެވެ. އެއާޕޯޓް ތަރައްގީއަކީ މާބޮޑަށް ލަސްވެފައިވާ، އަދި ކޮންމެހެން ކުރަންޖެހޭ ހަރަދެކެވެ. މީގައި ވިސްނަންޖެހޭ އަނެއްކަމަކީ، ޗައިނާ ސަރުކާރަކުން، ނުވަތަ ޗައިނާގެ ކުންފުންޏަކުން ރާއްޖެއައިސް ލޯނު ނެގުމަކަށް އެއްވެސް މަޖުބޫރެއް ނުކުރާކަމެވެ.\nހުރިހާ ލޯނެއްވެސް ނެގިފައިވަނީ، ޕްރޮޖެކްޓް ފީސިބިލިޓީ ހެދި، ގާނޫނީ ގޮތުން ހަދަންޖެހޭ ހުރިހާ އެގްރީމަންޓެއް ހެދި، އަދި ހުދު މާލީ ވަޒީރުގެ ސޮއި، ރައީސުލްޖުމްހޫރިއްޔާގެ ހުއްދަ، އަދި ރައްޔިތުންގެ މަޖިލީހަށް ހުށަހެޅިގެންނެވެ. ލޯނު ނެގުމާއި ނުނެގުމަކީ ލޯނު ނަގާ ފަރާތުގެ ކަމެކެވެ. މިހެންކަމުން ލޯނު ދޭ ފަރާތް ގޯސްވާންޖެހޭ ސަބަބެއް އެއްގޮތަކަށްވެސް ނުވިސްނެއެވެ. ޗައިނާއިން ނަގާފައިވާ ދަރަނީގައި ގޯހެއްވާނަމަ، ޒިންމާ ނަގަންޖެހޭނީ ދަރަނި ނެގުމަށް ނިންމައި، ދަރަނި ނެގި ފަރާތްތަކުން ނޫންތޯއެވެ؟\nމި ލިޔުމުގައި މަގްސަދަކީ އެއްވެސް ހާލެއްގައި ޗައިނާގެ ދިފާއުގައި ވަކާލާތުކުރުމެއް ނޫނެވެ. ބޭނުމަކީ ކަން އޮތް ގޮތް ހަގީގަތަށް ހާމަކުރުމެވެ. ވަކި ފަރާތަކަށް ނުޖެހި ކަމުގެ ދެކޮޅު ގެނެސް ދިނުމެވެ. މިގޮތުން ބަލައިލަންޖެހޭ އެއްކަމެއް އަދި އެބައޮތެވެ. އެއީ ޗައިނާގެ ދަރަނީގެ ދަންތުރައިގެ ވާހަކަ ދައްކާއިރު އެންމެ ގިނައިން އަޑުއިވޭ އެއްވާހަކައެވެ. އަވަށްޓެރި ސްރީލަންކާގެ ވާހަކައެވެ. އެގައުމުގެ ހަމްބަންޓޯޓާ ޕޯޓުގެ ވާހަކައެވެ. ހަމްބަންޓޯޓާ ޕޯޓު ހެދުމަށް ލޯނު ނަގާފައިވަނީވެސް ޗައިނާގެ އެގްޒިމް ބޭންކުންނެވެ. 'ދަ ޑިޕްލޮމެޓް' ނޫހުގައި ރިޕޯޓްކޮށްފައިވާ ގޮތުން މި ޕްރޮޖެކްޓަށް ލިބިފައިވަނީ 15 އަހަރުން އަނބުރާ ދައްކާ ގޮތަށް އަދި ފަސް އަހަރުގެ ގްރޭސް ޕީރިއަޑަކާއި އެކު އެގްޒިމް ބޭންކުން ދީފައިވާ ލޯނެކެވެ.\nކޮންމެއަކަސް، ޗައިނާގެ 'ސީއެމް ޕޯޓް' ކުންފުންޏަށް 2017 ވަނަ އަހަރު ހަމްބަންޓޯޓާ ޕޯޓު 99 އަހަރަށް ލީސްކުރެވިފައިވަނީ 1.12 ބިލިއަން ޑޮލަރު ސްރީލަންކާއަށް ދީފައެވެ. ފާހަގަކޮށްލެވޭ އެންމެ މުހިއްމުކަމަކީ، މިތަން ޗައިނާގެ ކުންފުންޏަކަށް ދިގު މުއްދަތަކަށް ދިނުމަށް ނިންމީ ސްރީ ލަންކާއިން ދުނިޔޭގެ މާކެޓަށް ވިއްކާފައިވާ ބޮންޑުތަކުގެ ސަބަބުން، ގައުމުގެ ދަރަނި އަދާކުރުމަށް ކުރިމަތިވެފައިވާ ދަތިކަމަށް ލުޔެއް ހޯދުމުގެ ގޮތުންނެވެ. ޗައިނާއިން ނަގާފައިވާ ލޯނުތައް ދައްކާކަށް ނޫނެވެ. އަދި ހަމްބަންޓޯޓާގެ ލޯނު ނުދެއްކިގެން ޗައިނާއިން އެތަން އަތުލީކީވެސް ނޫނެވެ. މި މުއާމަލާތުން ސްރީލަންކާއަށް 1.12 ބިލިއިން ޑޮލަރު ލިބުނެވެ. އަނެއްކާވެސް ދަންނަވަން އޮތީ ހަމަ އެއް ވާހަކައެކެވެ. ހަމްބަންޓޯޓާގައި ޕޯޓު އެޅުމަށްވެސް އަދި އެއާޕޯޓް އެޅުމަށްވެސް ނިންމީ ސްރީލަންކާގެ އޭރުގެ ސަރުކާރުންނެވެ. ލޯނު ނަގަން ނިންމީވެސް ހަމަ ސްރީލަންކާއިންނެވެ.\nދެން އޮތީ އިންޑިއާގެ ވާހަކައެވެ. އިންޑިއާއަކީ ރާއްޖޭގެ އެންމެ ދުވަސްވީ އެންމެ ގާތް އަދި އެންމެ ކައިރީގައިވާ އަވަށްޓެރި ގައުމެވެ. ކެއުމާއި ސަގާފަތާ، ބަހާއި އަދި ނަސްލުގެ ގޮތުންވެސް ޗައިނާއާއި އަޅާބަލާއިރު، އިންޑިއާ އާއި މާ ގާތެވެ. އިގްތިސާދީ ގޮތުން ބެއްޔަސް، ޒަރޫރީ ކެއުމުގެ ބާވަތްތަކާއި، އިމާރާތް ކުރުމުގެ ސާމާނު ފަދަ މުދާ އެތެރެކުރުމާއި، ސިއްހީ އަދި ތައުލީމީ ގޮތުންވެސް އިންޑިއާއަށް ބަރޯސާވަމެވެ. ފަތުރުވެރިކަމުގައިވެސް އިންޑިއާގެ ރޯލު އަންނަނީ ބޮޑުވަމުންނެވެ. ޖުމްލަކޮށް ދެންނެވޭނީ، ރާއްޖޭގެ ތަރައްގީގައި އިންޑިއާ އަކީ މުހިއްމު ބައިވެރިއެއްކަމެވެ.\nއިންޑިއާއިން 2019 ވަނަ އަހަރުގެ ތެރޭގައި ސީދާ ސަރުކާރުގެ ބަޖެޓަށް ޖުމްލަ 150 މިލިއަން ޑޮލަރުގެ ދަރަނި ވަނީ އެސްބީއައި މެދުވެރިކޮށް ދީފައެވެ. މީގެ އިތުރުން، އިންޑިއާގެ އެގްޒިމް މެދުވެރިކޮށް 800 މިލިއަން ޑޮލަރާ ހަމައަށް އެކި ޕްރޮޖެކްޓްތަކަށް ލޯނު ލިބޭގޮތަށް ވަނީ ކްރެޑިޓް ލައިނެއް ހަމަޖައްސައިދީފައެވެ. އަދި އެމްއެމްއޭއަށް ސްވޮޕް ފެސިލިޓީއެއްގެ ގޮތުގައި 400 މިލިއަން ޑޮލަރު ވަނީ ހަމަޖެހިފައެވެ. މީގެ އިތުރުން، ދާދި ފަހުން މާލީ ވަޒީރު ހާމަކުރައްވާފައިވަނީ އިންޑިއާއިން އިތުރު 250 މިލިއަން ޑޮލަރު ބަޖެޓް ސަޕޯޓަށް ހަމަޖެހިފައިވާކަމެވެ. މިހުރިހާ އަދަދުތައް އެއްކޮލުމުން މިހާރުވެސް 1.6 ބިލިއަން ޑޮލަރު އެބަ އަރައެވެ. އަދި މީގެ ތެރެއިން 400 މިލިއަން ޑޮލަރަކީ ސީދާ ބަޖެޓް ފައިނޭންސް ކުރާ ލޯނެވެ.\nކުރިންވެސް ދެންނެވިހެން، ބޭނުމަކީ ވަކި ފަރާތެއް ދިފާއުކޮށް ވަކި ފަރާތެއް ބަދުނާމު ކުރުމެއް ނޫނެވެ. އަޅުގަޑުމެންގެ އުސޫލަކަށް ވާންޖެހޭނީ އެންމެނާވެސް ގުޅުން ބޭއްވުމެވެ. އިންޑިޔާވެސް އަދި ޗައިނާވެސް އަޅުގަޑުމެންނަށް މުހިއްމެވެ. ރާއްޖެއަށް އެންމެ ގިނައިން ފަތުރުވެރިން އަންނަނީ މި ދެގައުމުންނެވެ. ރާއްޖެއަށް އެންމެ ގިނަ އެހީތެރިކަން ލިބެނީވެސް މި ދެގައުމުންނެވެ. މިހެންކަމުން ޑިޕްލޮމެޓިކް ލެވެލްގައި ދެ ގައުމާވެސް ގާތްކަން ބާއްވަންޖެހޭނެއެވެ. ދަރަނީގެ ވާހަކަ ދެއްތޯއެވެ. ޗައިނާއިން ނެގިޔަސް، އިންޑިއާއިން ނެގިޔަސް، އަދި ސައުދީ އަރބިއްޔާއިން ނެގިޔަސް، ދަރަނި ވާނީ ހަމަ ދަރަންޏަށެވެ. ދަރަނި ދަންތުރައަކަށް ހެދުމާއި ނުހެދުން އޮތީ ދިވެހިންގެ އަތްމަތީގައެވެ!\nޝަހުލް ހުސައިން އަކީ ސީއެންއެމް ނޫހަށް ލިޔަމުންދާ ލިޔުންތެރިއެކެވެ. މައިގަނޑުގޮތެއްގައި ލިޔަމުންދަނީ އިޖުތިމާއީ އިގުތިސާދީ ދާއިރާގެ މައްސަލަތަކާ ބެހޭ ގޮތުންނެވެ.\nއިގުތިސާދުފިނޭންސްއިކޮނޮމިކް މިނިސްޓްރީސިނަމާލެ ބްރިޖްއެއާޕޯޓްއެޗްޑީސީޗައިނާއިންޑިއާ\nކުޑަ ކުއްޖަކު ގޭންގް ރޭޕްކޮށް ފިލަން އުޅުނު މީހަކު މަރާލައި\nއަނބި މީހާ މަރުވެ، ދަރިން ކޮޅު ހޭނެތިފައި ތިއްބާ ފެނިއްޖެ


SunOnline: Miadhu positive vee 99 meehun, 65 dhiveheen himeney\nމިއަދު ޕޮޒިޓިވްވީ 99 މީހުން، 65 ދިވެހީން ހިމެނޭ\nމުހައްމަދު އައުޒަމް 16 Sep 2020, 22:11\nއޭޕްރީލް 22، 2020: ކޮވިޑް19 މާލޭގައި ފެތުރުމާއެކު މާލެ ލޮކްޑައުން ހާލަތުގައި ބަޔަކު ވިޔަފާރި ކުރުމަށް ފިހާރައެއްކައިރީގައި ކިއޫ ހަދައިގެން -- ސަން ފޮޓޯ/ ފަޔާޒު މޫސާ\nރާއްޖެއިން މިއަދު ކޮވިޑް 19 އަށް އިތުރު 99 މީހުން ޕޮޒިޓިވްވެއްޖެއެވެ.\nމިއަދު ޕޮޒިޓިވްވި މީހުންގެ ތެރޭގައި އަތޮޅު ތެރެއިން ޕޮޒިޓިވްވި މީހުންވެސް ހިމެެނެއެވެ.\nމިއަދު 99 މީހުން ޕޮޒިޓިވްވިއިރު އިއްޔެ ޕޮޒިޓިވްވީ 85 މީހުންނެވެ. އެއާއެކު ކޮވިޑަށް ރާއްޖެއިން ޕޮޒިޓިވްވި މީހުންގެ އަދަދު މިހާރު ވަނީ 9427 އަށް އަރައިފައެވެ. އަދި ބަލިން 7903 މީހުން ވަނީ ރަނގަޅުވެފައެވެ. އަދި 33 މީހުން ބަލީގައި ވަނީ މަރުވެފައެވެ.\nކޮވިޑާ ގުޅޭގޮތުން އެންމެ ފަހުގެ މައުލޫމާތު ދިނުމަށް މިރޭ ހެލްތު އިމެޖެންސީ އޮޕަރޭޝަން ސެންޓަރުން (އެޗްއީއޯސީ)އިން މިރޭ ބޭއްވި ނޫސްވެރިންގެ ބައްދަލުވުމުގައި އައިޖީއެމްއެޗްގެ އެޕިޑޮމޮލޮޖިސްޓް ޑރ. އިބްރާހިމް އަފްޒަލް ވިދާޅުވީ އިއްޔެގެ ހަޔަކުން މިއަދުގެ ހަޔަކަށް 1610 ސާމްޕަލް ޓެސްޓްކުރި ކަމަށާއި އޭގެ ތެރެއިން މާލެއިން 92 މީހުން ޕޮޒިޓިވްވެ އަތޮޅުތެރެއިން ހަތް މީހުން ޕޮޒިޓިވްވި ކަމަށެވެ.\nއޭނާ އިތުރަށް ވިދާޅުވީ ކޮވިޑްގެ އެކްޓިވް ކޭސް މިވަގުތު 20 ރަށެއްގައި އުޅޭ ކަމަށެވެ.\nހޮސްޕިޓަލްތަކުގައި އެޑްމިޓްކޮށްފައިވާ މީހުންނަށް ބަލާލާއިރު ދަރުމަވަންތަ ހޮސްޕިޓަލްގައި ދެ ފަރާތެއް އެޑްމިޓްކޮށްފައިވާއިރު އޭގެން އެކަކު އައިސީޔޫގައި އަދި އަނެއްމީހާ ވެންޓިލޭޓަރުގައި އެބައޮތް ކަމަށް އަފްޒަލް ވިދާޅުވިއެވެ.\nއޭގެ އިތުރުން ހުޅުމާލެ މެޑިކަލް ފެސިލިޓީޣައި 107 ފަރާތެއް އެޑްމިޓްވެފައިވާކަމަށް އޭނާ ވިދާޅުވިއެވެ. އޭގެ ތެރެއިން ހަތަރު ފަރާތެއް އައިސީޔޫގައި އަދި 103 ފަރާތެއް ވޯޑުގައި ފަރުވާ ދެމުންދާކަމަށް އަފްޒަލް ވިދާޅުވިއެވެ.\nކޮވިޑާ ގުޅިގެން މިވަގުތު ގއ. ހޯޑެއްދޫ އަދި ގދ. މަޑަވެލި އޮތީ މޮނީޓަރިންގެ ހާލަތުގައެވެ.


މިނިސްޓްރީ އޮފް ލޯ އެންޑް ޖެންޑަރ އިން މިއަހަރުގެ ކުރިއަށް އޮތް ތަނަށް ރާއްވަވާފައިވާ މުހިންމު ޙަރަކާތްތައް އިފްތިތާޙްކޮށްދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ޑޮކްޓަރ މުޙަންމަދު ޖަމީލް އަޙްމަދު ދެއްކެވި ވާހަކަފުޅު - The President's Office\nމިނިސްޓްރީ އޮފް ލޯ އެންޑް ޖެންޑަރ އިން މިއަހަރުގެ ކުރިއަށް އޮތް ތަނަށް ރާއްވަވާފައިވާ މުހިންމު ޙަރަކާތްތައް އިފްތިތާޙްކޮށްދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ޑޮކްޓަރ މުޙަންމަދު ޖަމީލް އަޙްމަދު ދެއްކެވި ވާހަކަފުޅު\n13 އޮކްޓޫބަރު 2014، ރިފަރެންސް: FAS/NRJ/2014/34\nމިނިސްޓަރ އޮފް ލޯ އެންޑް ޖެންޑަރ، އެޓަރނީ ޖެނެރަލް އަލްއުސްތާޛު މުޙަންމަދު އަނިލް، ދައުލަތުގެ ވަޒީރުންގެ މަޖިލީހުގެ ޢިއްޒަތްތެރި މެންބަރުން، މިނިސްޓަރ އޮފް ލޯ އެންޑް ޖެންޑަރގެ ވަޒީރުން، މިނިސްޓްރީގެ އިސްވެރިން، އެ މިނިސްޓްރީގެ ވަރަށް މުރާލި، ހީވާގި، ފަޚްރުވެރި ސްޓާފުން، މިރޭގެ މި އުފާވެރި ޙަފްލާއަށް ވަޑައިގެން ތިއްބެވި އެންމެހައި ޖަލީސުން، މި މުހިންމު އިޙްތިފާލު، ދުރާއި ގާތުން ބައްލަވައި އަދި އަޑުއައްސަވަމުން ގެންދަވާ ދިވެހިރާއްޖޭގެ ލޮބުވެތި އެންމެހާ ރައްޔިތުން.\nއަޅުގަނޑުގެ އެންމެ އިސް ވާޖިބެއް ކަމަށް އަޅުގަނޑު ދެކެނީ، މިދިޔަ ކުރު މުއްދަތުގެ ތެރޭގައި، ރާއްޖޭގެ ރައްޔިތުން ފަޚްރުވެރިވާފަދަ ގޮތަކަށް، ގިނަ އަދި މުހިންމު ދާއިރާތަކާ ގުޅޭގޮތުން ވޭތުވެދިޔަ ދުވަސްކޮޅުގެ ތެރޭގައި، މިނިސްޓްރީ އޮފް ލޯ އެންޑް ޖެންޑަރގެ ފަރާތުން އެޓަރނީ ޖެނެރަލް މުޙަންމަދު އަނިލް އިސްވެ ހުންނަވައިގެން، އެ މިނިސްޓްރީ ހިންގުމާ ޙަވާލުވެވަޑައިގެން ތިއްބެވި އަދި މިނިސްޓްރީގެ ހީވާގި ވެރިންނާއި މުވައްޒަފުން ހިމެނޭގޮތުން އެކުލަވައިލެވި، މިރޭ އަޅުގަނޑުމެންނަށް ފެނިގެންދިޔަ މުހިންމު ޕްރޮގްރާމްތައް ރާވައި އިންތިޒާމުކޮށް، ކުރިއަށް އޮތް ދުވަސްތަކުގައި، މި ޕްރޮގްރާމް ރާއްޖޭގައި ހިންގުމަށް ހަމަޖައްސަވައިދެއްވި ކަމަށްޓަކައި މިނިސްޓަރަށާއި، މިނިސްޓްރީގެ ހީވާގި ވެރިންނަށް އަދި އެންމެހާ މުވައްޒަފުންނަށް އައްސަރިބަހާއި، ސާބަހާއި ޝުކުރު އަދާކުރުން.\nމިރޭ މި އުފާވެރި އިޙްތިފާލުގައި، އަޅުގަނޑުމެން އިށީނދެ ތިބިއިރުގައި، ފެނިގެން މިދިޔައީ ވަރަށް ގިނަގުނަ މަސައްކަތްތަކެއް، މިނިސްޓްރީން ރާވައި އިންތިޒާމު ކުރިތަން. ގިނަ މަސައްކަތްތަކެއް، އާ ހިތްވަރަކާ އެކީގައި ފެށިގެން މިދިޔައީ. ޝައްކެއްނެތްގޮތުގައި، މިރޭ މިފެށުނު މަސައްކަތްތަކުގެ މުހިންމު މަޤްޞަދުތަކެއްވޭ. އަޅުގަނޑު ދެކޭގޮތުގައި އެންމެ މުހިންމު އެއް މަޤްޞަދަކީ، އަޅުގަނޑުމެން ތަހުޒީބީ މުޖުތަމަޢަކަށް ވާސިލުވުމަށްޓަކައި ފަށްޓާފައިވާ މަސައްކަތުގެ ތެރެއިން، މިރޭ މި އިޙްތިފާލުގައި އިފްތިތާޙު ކުރެވިގެންދިޔަ ޕްރޮގްރާމްތައް ވެގެންދާނީ، މިދެންނެވި މަންޒިލަށް ވާސިލުވުމަށްޓަކައި އެޅޭ މުހިންމު ފިޔަވަޅުތަކަކަށް. މިއަދު މި މަސައްކަތުގެ އަމާޒަކީ، ޝައްކެއްނެތްގޮތުގައި، ދިވެހި މުޖުތަމަޢަކީ އެންމެން އެކީގައި، އެކަކު އަނެކަކަށް އަޅާލާ މުޖުތަމަޢަކަށް ވުމުގެ އިތުރުން، ޙައްޤުތައް ކުރިއެރުވުމުގައި މި ސަރަޙައްދުގައި ނަމޫނާ މުޖުތަމަޢަކަށް ހެދުން. މިއީ އިރާދަކުރެއްވިއްޔާ، ރާއްޖެ ދަތުރުކުރަމުންދާ މަންޒިލް. އަދި މިއީ ﷲގެ އިރާދަފުޅާއެކީގައި، އަޅުގަނޑުމެންނަށް ޙާޞިލުވާނެ މަޤާމެއް.\nޢިއްޒަތްތެރި ޖަލީސުން، ވަޑައިގެން ތިއްބެވި އެންމެހާ ބޭފުޅުން.\nއެކަކު އަނެކަކަށް އަޅާލުމާއި، ކުލުނާއި އޯގާތެރިކަމާއި، އުޚުއްވަތްތެރިކަމުގެ ގުޅުން އިތުރަށް އާލާކުރުމަކީ، މިއަދު ހުރިހާ މުޖުތަމަޢެއްގައިވެސް އިތުރު ހިތްވަރެއް ކޮށްގެން ކުރިއަށް ގެންދާ މަސައްކަތެއް. އަންހެނުންނަށާއި، ކުޑަކުދިންނަށާއި އަދި ޢުމުރުން ދުވަސްވީ ފަރާތްތަކުގެ އިތުރުން، ނުކުޅެދުންތެރިކަން ހުންނަ ފަރާތްތަކަށް ދޭންޖެހޭ ސަމާލުކަން އިތުރުކުރަންޖެހޭ ސަބަބުތައް އެބަހުރިކަން މިއަދު މުޅި ދުނިޔެވެސް ގަބޫލުކުރާ ފަދައިން، އަޅުގަނޑުމެންގެ މި ދިވެހިރާއްޖެއިންވެސް އެކަން ގަބޫލުކުރަން އެބަޖެހޭ. ޚާއްޞަ ގޮތެއްގައި، މިރޭ އަޅުގަނޑު ދަންނަވާލަން ބޭނުންވޭ، މިރޭގެ މި އިޙްތިފާލުގެ ތެރެއިން ވަރަށްގިނަ މަސައްކަތްތަކެއް އިންތިޒާމު ކުރެވިފައި ވަނީ، ރާއްޖޭގެ ކުޑަކުދިންނަށް، އަންހެން ބޭކަނބަލުންނަށް، ޢުމުރުން ދުވަސްވީ ފަރާތްތަކަށް އަދި ނުކުޅެދުންތެރިކަން ހުންނަ ފަރާތްތަކަށް އަމާޒުކޮށްގެން.\nއަޅުގަނޑު ދަންނަވާލަން ބޭނުންވަނީ، ކުޑަކުދިން ދެކެ ލޯބިވުމަކީ، ކުޑަކުދިންނަށް ދޭންޖެހޭ ޞިއްޙީ އެއްވެސް ޚިދްމަތަކުން އެ ކުޑަކުއްޖާ މަޙްރޫމް ނުކުރުން. ކުޑަކުދިން ދެކެ ލޯބިވުމަކީ، ކުޑަކުދިންނަށް ލިބެންޖެހޭ ތަޢުލީމީ އެއްވެސް ފުރްޞަތަކުން އެ ކުޑަކުއްޖާ މަޙްރޫމް ނުކުރުން. ކުޑަކުދިން ދެކެ ލޯބިވުމަކީ، ކުޑަކުދިންނަށް ދޭންޖެހޭ ރައްކާތެރި މާޙައުލު، އެކުދިންނަށް އަޅުގަނޑުމެން ފަހިކޮށްދިނުން. ކުޑަކުދިން ދެކެ ލޯބިވުމަކީ، ކުޑަކުދިންގެ ތެރޭގައި، ޖިންސުގެ މައްޗަށް ބިނާކޮށް ތަފާތުނުކުރުން. ކުޑަކުދިން ދެކެ ލޯބިވުމަކީ، ތުއްތު އަންހެންކުއްޖާއަށް އިސްލާމީ ތަރުބިއްޔަތުގެ ނަމުގައި، ޖިންސީ ގޯނާތައް ނުކުރުން. ކުޑަކުދިން ދެކެ ލޯބިވުމަކީ، ޘަޤާފީ ކަންތައްތަކުގެ ތެރެއިން ތުއްތު އަންހެން ކުއްޖާއަށް ޖިސްމާނީ އަނިޔާ ލިބޭފަދަ ޢަމަލުތައް، ދީނުގެ ނަމުގައި ކުރުން ހުއްޓުވުން.\nތުއްތު ކުދިންނަށާއި، ޢުމުރުން ދުވަސްވީ ފަރާތްތަކަށާއި، ނުކުޅެދުންތެރިކަން ހުންނަ ފަރާތްތަކަށް، މި ސަރުކާރުން ވަނީ ޚާއްޞަ ސަމާލުކަމެއް ދީގެން މަސައްކަތްތަކެއް ފަށާފައި. ޢިއްޒަތްތެރި ރައީސުލްޖުމްހޫރިއްޔާ އަލްފާޟިލް ޢަބްދުﷲ ޔާމީން ޢަބްދުލްޤައްޔޫމް، ޚާއްޞަ ގޮތެއްގައި ރާއްޖޭގެ ކުޑަކުދިންގެ ޙައްޤުތައް ކުރިއެރުވުމަށްޓަކައި މުހިންމު މަސައްކަތްތަކެއް ފަށްޓަވައި ދެއްވާފައިވޭ. މި މަސައްކަތްތަކުގެ ތެރެއިން ޚާއްޞަ ގޮތެއްގައި ފާހަގަކޮށްލެވޭ މަސައްކަތްތަކުގެ ތެރޭގައި، އެއްވެސް ކުއްޖަކު ތަޢުލީމީ ޙަޔާތުން ބާކީނުކުރުމުގެ ސިޔާސަތަކީ ފާހަގަކޮށްލެވޭ މަސައްކަތެއް. ރާއްޖޭގެ އަންހެން ބޭކަނބަލުންގެ ޙައްޤުތައް ކުރިއެރުވުމަށްޓަކައި ޢިއްޒަތްތެރި ރައީސުލްޖުމްހޫރިއްޔާ އަލްފާޟިލް ޢަބްދުﷲ ޔާމީން ޢަބްދުލްޤައްޔޫމް ފަށްޓަވާފައިވާ މަސައްކަތްތަކުގެ ތެރެއިން ޚާއްޞަ ގޮތެއްގައި ފާހަގަކޮށްލެވޭ މަސައްކަތްތަކުގެ ތެރޭގައި، ސަރުކާރުގެ މަތީ ވަޒީފާތަކަށާއި، ސަރުކާރުގެ ކުންފުނިތަކަށާއި، އެ ކުންފުނިތަކުގެ ބޯޑުތަކަށް އަންހެން ބޭކަނބަލުން ޢައްޔަނު ކުރުން ހިމެނިގެން ގޮސްފައި ވަނީ، އަންހެން ބޭކަނބަލުން އިޤްތިޞާދީ ދާއިރާއިންނާއި، އިޖުތިމާޢީ ދާއިރާއިންނާއި، ހިންގުމުގެ ދާއިރާއިން އަދި ހަމައެޔާއެކީ ސިޔާސީ ދާއިރާއިން ބާރުވެރިކުރުވުމަށްޓަކައި އެޅުއްވި މުހިންމު ފިޔަވަޅަކަށް.\nނުކުޅެދުންތެރިކަން ހުންނަ ފަރާތްތަކަށް އަމާޒު ކުރައްވައިގެން، ޢިއްޒަތްތެރި ރައީސުލްޖުމްހޫރިއްޔާ ފަށްޓަވާފައިވާ ޚާއްޞަ މަސައްކަތްތަކުގެ ތެރޭގައި، ބޯހިޔާވަހިކަމުގެ ތަނަވަސްކަން ފޯރުކޮށްދިނުމުގެ ގޮތުން، މިފަދަ ޢާއިލާތަކަށް ޚާއްޞަ ސަމާލުކަމެއް ދީގެން މިހާރުވަނީ މަޝްރޫޢެއް ފަށްޓަވައިދެއްވާފައި. އެހެންކަމުން، ޖުމްލަ ގޮތެއްގައި މިދެންނެވި މަޝްރޫޢުތަކަށް، މިދެންނެވި ޕްރޮގްރާމްތަކަށް ޚާއްޞަ ސަމާލުކަމެއް ދެއްވައިގެން، ރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ ފަށްޓަވާފައިވާ ޕްރޮގްރާމްތަކަށް، މިރޭ ތިޔަ ހުރިހާ ބޭފުޅުންގެ ނަންފުޅުގަޔާއި، އަޅުގަނޑުގެ އަމިއްލަ ނަމުގައި އެމަނިކުފާނަށް ވަރަށް ޚާއްޞަ ޝުކުރެއް އަރިސްކުރަން.\nއަޅުގަނޑުމެން މިއަދު މި ކުރަމުންދާ މަސައްކަތަކީ، އެއްވެސް ހާލެއްގައި އާ މަސައްކަތެއް ނޫން. މިއަދު އެކިއެކި ބައިނަލްއަޤްވާމީ މުޢާހަދާތަކާއި އަދި އޭގެއިތުރުން، ޖަމްޢިއްޔާ ޖަމާޢަތްތަކާއި، ފަރުދުންނާއި، ޝަޚުޞުންނާއި، އެކިއެކި ޤައުމުތަކާއި، މުޖުތަމަޢުތަކުން، އަންހެނުންނާއި ކުޑަކުދިންނާއި، ޢުމުރުން ދުވަސްވީ ފަރާތްތަކާއި، ނުކުޅެދުންތެރިކަން ހުންނަ ފަރާތްތަކަށް އަމާޒުކޮށްގެން ފަށާފައިވާ މަސައްކަތަކީ، އެއްވެސް ހާލެއްގައި އާ މަސައްކަތްތަކެއް ނޫން. މިއަދު އަޅުގަނޑުމެންގެ މުޖުތަމަޢު، މި މަސައްކަތް ބަލައިގަންނަންވީ، އެއްގޮތަށްވުރެ ގިނަ ގޮތްގޮތުން. އަޅުގަނޑުމެން އެ ދީނަކަށް ތަބަޢަވާ އިސްލާމްދީން، މިދެންނެވި ހުރިހާ ދާއިރާތަކުން ވަނީ އަޅުގަނޑުމެންނަށް ކުރިއަށްދާނެ މަގު ގެނެސްދީފައި. އެކަމުގެ އިރުޝާދުތައް ގެނެސްދީފައި ވަނީ. މި އުޞޫލުތަކާއި، މި ހަމަތަކާއި، މި ޤާނޫނުތައް އަޅުގަނޑުމެންނާ ހަމަޔަށް، މި ކުލުނާއި މި އަޅާލުން އަޅުގަނޑުމެންނަށް ވަނީ އިސްލާމްދީނުގެ މަތިވެރި ހިދާޔަތުގެ ތެރެއިން ގެނެސްދީފައި.\nއަޅުގަނޑު ފާހަގަކުރަން، މިއަދުގެ ސަރުކާރުން، ޢުމުރުން ދުވަސްވީ ފަރާތްތަކަށް އަމާޒުކޮށްގެން ކޮށްފައިވާ މަސައްކަތަކީ، މިއަދު އަޅުގަނޑުމެން އެކަމަކަށް ޙަޤީޤަތުގައި ޝުކުރު އަދާކުރަންޖެހޭ ކަމެއް. މިއަދުގެ ސަރުކާރު ވުޖޫދަށް އައީ، ޚާއްޞަ ވަޢުދެއްވެގެން. އެއީ، ޢުމުރުން ދުވަސްވީ ކޮންމެ މީހަކަށް ފަސްހާސް ރުފިޔާގެ ޚާއްޞަ ޢިނާޔަތެއް ދިނުމަށް ވަޢުދުވެގެން. މިއަދު ރާއްޖޭގެ ކޮންމެ ޢުމުރުން ދުވަސްވީ ފަރާތަކަށް، މިދެންނެވި ޢިނާޔަތްތައް ދަނީ ލިބެމުން. މިއީ ހަމަ ޔަޤީނުންވެސް ރާއްޖޭގެ އެތަކެއް ޢާއިލާތަކަށް، އެކަމުގެ ސަބަބުން ފިނިކަން ލިބިގެންދާނެ ކަމެއް. މިއީ އިސްލާމީ ޝަރީޢަތުގައި، ޤައުމެއްގެ މައްޗަށް ލާޒިމުކުރާ ކަންތައްތައް. މިއީ ޤައުމެއްގެ ވެރިން، ރައްޔިތުންނަށް ފޯރުކޮށްދޭންޖެހޭ އަސާސީ ޚިދްމަތްތަކެއް.\nމިރޭ އެޓަރނީ ޖެނެރަލް އަދި އެ މިނިސްޓްރީގެ ޢިއްޒަތްތެރި ވެރިން، ހީވާގި މުވައްޒަފުން މި ފެށި މަސައްކަތަކީ، ވަރަށް މަތިވެރި އިސްލާމީ ތަރުބިއްޔަތުގެ ތެރެއިން އައިސްފައިވާ ކަންތައްތަކެއް. މި މަސައްކަތް ކުރެވޭނީ، ހިތުގައި ކުލުނު އޮވެގެން. މި މަސައްކަތް ކުރެވޭނީ، ލޯތްބާ އެކީގައި. މި މަސައްކަތް ކުރެވޭނީ، މިކަން ކުރާހިތުން. ތިމާގެ ހިތުން މިކަން ގަބޫލުކޮށްގެން. ކީރިތި ރަސޫލާ ޙަދީޘްފުޅު ކުރައްވާފައިވަނީ، السَّاعِي علَى الأَرْمَلَةِ وَالمِسْكِينِ كَالمُجاهِدِ في سبيلِ اللَّه މި މަތިވެރި ޙަދީޘްފުޅުގައި، ކީރިތި ރަސޫލާ ޙަދީޘް ކުރައްވާފައިވަނީ، ހުވަފަތް އަންހެނާއާއި މިސްކީނަކު ބެލެހެއްޓުމަށް ކުރިމަތިލައި އެކަމުގައި ދެމިހުރެއްޖެ މީހާ ދަންނާށެވެ. (ދަރުމައިގެ ގޮތުން) އޭނާއެކޭ ﷲގެ މަގުގައި ޖިހާދުކުރާ މުޖާހިދެކޭ އެއްވަރުވެގެންވެއެވެ.\nމިއީ މިއަދު އަޅުގަނޑުމެން ދެނެގަންނަންވީ ދަރުސް. މިއީ މިއަދު އަޅުގަނޑުމެން ގަބޫލުކުރަންވީ ޙަޤީޤަތް. މި މަތިވެރި އުޞޫލުތައް އައިސްފައިވަނީ، އަޅުގަނޑުމެންނާ ހަމަޔަށް، ހަމައެކަނި ބައިނަލްއަޤްވާމީ މުޢާހަދާތަކަކުންނެއް ނޫން. މި މަތިވެރި ދަރުސްތަކާއި ހަމަތައް އަޅުގަނޑުމެންނަށް އެއަށް ތަބަޢަވުމަށް ލާޒިމް މިކުރަނީކީ، އެއްވެސް ހާލެއްގައި މިހާރު ވުޖޫދަށް އައިސްފައި ހުރި ޤާނޫނުތަކާއި، ވަކި މުޢާހަދާތަކުގެ ތެރޭގައި އެކަންޏަކު ނޫން.\nކީރިތި ޤުރްއާނުގައި اللّـه سبحـانـه وتعـالىވަޙީކުރައްވާފައިވަނީ، وَمَا لَكُمْ لَا تُقَاتِلُونَ فِي سَبِيلِ اللَّـهِ وَالْمُسْتَضْعَفِينَ مِنَ الرِّ‌جَالِ وَالنِّسَاءِ وَالْوِلْدَانِ الَّذِينَ يَقُولُونَ رَ‌بَّنَا أَخْرِ‌جْنَا مِنْ هَـٰذِهِ الْقَرْ‌يَةِ الظَّالِمِ أَهْلُهَا وَاجْعَل لَّنَا مِن لَّدُنكَ وَلِيًّا وَاجْعَل لَّنَا مِن لَّدُنكَ نَصِيرً‌ا ﴿النساء: ٧٥﴾ މިއާޔަތުގައި، އަޅުގަނޑުމެންނާ ހަމަޔަށް އައިސްފައިވަނީ އަޅާލުމުގެ ފުރިހަމަ އުޞޫލު. اللّـه سبحـانـه وتعـالىވަޙީކުރައްވަނީ، ﷲގެ މަގުގައްޔާއި، އަދި ފިރިހެނުންނާއި، އަންހެނުންނާއި، ކުޑަކުދިންގެ ތެރެއިން، ނިކަމެތިވެގެންވާ މީހުން ސަލާމަތްކުރުމުގެ މަގުގައި، ތިޔަބައިމީހުން ހަނގުރާމަ ނުކުރާންވީ ކީއްވެގެން ހެއްޔެވެ؟ އެއުރެންނީ، (މިފަދައިން) ދުޢާކުރާ މީހުންނެވެ. އަޅަމެންގެ ވެރި ރަސްކަލާކޮ! އެރަށުގެ އަހުލުވެރިން އަނިޔާވެރިވެގެންވާ މިރަށުން އަޅަމެން ނެރުއްވައިފާނދޭވެ! އަދި އިބަރަސްކަލާނގެ ޙަޟްރަތުން ވާގިވެރިޔަކު އަޅަމެންނަށް ލައްވައިފާނދޭވެ! އަދި އިބަރަސްކަލާގެ ޙަޟްރަތުން ނަޞްރުވެރިޔަކު އަޅަމެންނަށް ލައްވައިފާނދޭވެ!\nމިއީ މިއަދު އަޅުގަނޑުމެން މިކުރަމުންދާ މަސައްކަތް. ކުޑަކުދިންނަށް، އަންހެނުންނަށް، ނިކަމެތިންނަށް، ޢުމުރުން ދުވަސްވީ ފަރާތްތަކަށް، ނުކުޅެދުންތެރިކަން ހުރި ފަރާތްތަކަށް އަޅާލުމަކީ، އަޅުގަނޑުމެންނަށް، އަޅުގަނޑުމެންގެ ދީން ވާޖިބުކުރާ ކަމެއް. އަޅުގަނޑުމެންގެ އަޚްލާޤިއްޔާތު އަޅުގަނޑުމެންނަށް ލާޒިމްކުރާ ކަމެއް. އަޅުގަނޑުމެންގެ ދިރިއުޅުމުގެ ހަމަތަކުގެ ތެރެއިން އަޅުގަނޑުމެން ޢަމަލުކުރާ ކޮންމެ ކަމެއް، އެ މައްޗަށް އަޅުގަނޑުމެންނަށް ލާޒިމްކުރާ ކަމެއް. ކީރީތި ރަސޫލާއަށްފަހުގައި، ޢުމަރު ބުނުލް ޚައްޠާބު އަދި ޢުމަރު ބުނުލް ޢަބްދުލްޢަޒީޒް، މިދެބޭކަލުންގެ ޒަމާނުގައިވެސް ޚާއްޞަ ސަމާލުކަމެއް ދެއްވައިގެން، އިޖުތިމާޢީ ރައްކާތެރިކަން ވަނީ ކުރިއަށް ގެންގޮސްފައި. ޢުމަރު ބުނުލް ޚައްޠާބު ކުރެއްވި ކަންތައްތަކުގެ ތެރޭގައި، ލޯފަން މީހުންނާއި، ނުކުޅެދުންތެރިކަން ހުރި މީހުންނަށް ޚިދްމަތް ކުރުމަށްޓަކައި ފައިސާދީގެން މުވައްޒަފުން ގެންގުޅުއްވި ކަމަށް ވާރިދުވެފައިވޭ. އަދި އޭގެއިތުރުން، ދަތުރުފަތުރު ކުރުމުގެ އިންތިޒާމް އެމީހުންނަށް ހަމަޖައްސަވައިދެއްވާފައިވޭ.\nމިރޭ ފެށިގެން މިދިޔަ ޕްރޮގްރާމްގެ ތެރޭގައި، އަޅުގަނޑުމެން މި ފަށަނީ، ޞިއްޙީ ޚިދްމަތް، ޚާއްޞަ ގޮތެއްގައި، އުމުރުން ދުވަސްވީ މީހުންނަށް ވަކި އިންތިޒާމެއްގެ ދަށުން ގޭގައި ތިބެގެންވެސް ލިބިދެވޭނެގޮތް. މިދެންނެވި އިންތިޒާމްތަކަކީ އަޅުގަނޑުމެންނަށް އިސްލާމީ ޘަޤާފަތުގެ ތެރެއިން މާކުރިން ހަމަޖެހިގެން ޢަމަލުކުރަމުން އައިސްފައި ހުރި ކަންތައްތަކެއް. ޢުމަރު ބިން ޢަބްދުލްޢަޒީޒްގެ ޒަމާނުގައި، ޒުވާނުންގެ ތެރެއިން ކައިވެނިކުރުމަށް ނުކުޅެދިފައިވާ ފަރާތްތަކަށް، ކައިވެނި ކުރުމަށް ހިތްވަރު ދިނުމަށްޓަކައި ފައިސާގެ އެހީވެސް ފޯރުކޮށްދެއްވާފައިވޭ. މިފަދަ އިޖްތިމާޢީ ރައްކާތެރިކަމުގެ ނިޒާމު ވަނީ އިސްލާމީ ޘަޤާފަތުގެ ތެރެއިންނާއި، ޙަޟާރަތުގެ ތެރެއިން އަޅުގަނޑުމެންނާ ހަމަޔަށް ގެނެސްދީފައި. އެހެންވީމާ، ކީރިތި ރަސޫލާ ޙަދީޘްފުޅު ކުރައްވާފައިވަނީ، ވަރަށް މުހިންމު ބަސްފުޅެއް. އެކަލޭގެފާނު ޙަދީޘްފުޅު ކުރައްވާފައިވަނީ، ابْغونِي في الضُّعَفَاءَ، فَإِنَّمَا تُنْصرُونَ، وتُرْزقون بضُعفائِكُمْ ވަރަށް މުހިންމު ޙަދީޘްފުޅެއް. އެކަލޭގެފާނުޙަދީޘްފުޅު ކުރައްވަނީ، ތިމަންކަލޭގެފާނުގެ އަރިހަށް ބަލިކަށި ދެރަ މީހުން އަރިސްކުރާށެވެ! ބަލިކަށި ދެރަ މީހުން އަރިސްކުރާށެވެ! ސަބަބަކީ ކޮބައިތޯ؟ ފަހެ، ހަމަކަށަވަރުން ތިޔަބައިމީހުންނަށް ނަޞްރު ދެއްވަނީ، އަދި ތިޔަބައިމީހުންނަށް ރިޒުޤު ދެއްވަނީ ތިޔަބައިމީހުންގެ ތެރޭގައި ތިބި ދެރަ ނިކަމެތި މީހުންގެ ސަބަބުންނެވެ. މިއީ އަޚްލާޤީ ފިލާވަޅަކީ. އެއްވެސް ހާލެއްގައި، އެއްވެސް ހާލެއްގައި، އަޅުގަނޑުމެންގެ މުޖުތަމަޢުގައި ތިބި ނިކަމެތި މީހުން، ބަލިކަށި މީހުން، ނުކުޅެދުންތެރިކަން ހުރި މީހުން، އިޖުތިމާޢީ ރައްކާތެރިކަމަށް ބޭނުންވެފައި ތިބި މީހުންނަކީ، އެއީ ބުރައެއް ކަމަށް އަޅުގަނޑުމެން ދެކިގެން ނުވާނެ. އަޅުގަނޑުމެންގެ ތަނަވަސްކަމާއި، އަޅުގަނޑުމެންގެ ފުދުންތެރިކަމާއި، އަޅުގަނޑުމެންގެ ތަރައްޤީއާއި، އަޅުގަނޑުމެންގެ މުޖުތަމަޢުގެ ކުރިއެރުން ޙަޤީޤަތުގައި ބިނާވެފައި މިއޮތީ، އެމީހުންގެ ސަބަބުންކަން އަޅުގަނޑުމެންނަށް، އިސްލާމީ ދަރުސްތަކުން މިއޮތީ ވަރަށް ސާފުކޮށް އެނގެން.\nއަޅުގަނޑު އުންމީދު ކުރަނީ، މާތްﷲގެ ތަނަވަސް ރަޙްމަތާ އެކީގައި، ރާއްޖޭގައި މިއަދު މިފެށޭ ޕްރޮގްރާމްތަކަކީ، އިރާދަކުރެއްވިއްޔާ، ދެމެހެއްޓެނިވި ގޮތެއްގައި ކުރިއަށްދާ ޕްރޮގްރާމްތަކަކަށް ވެގެންދާނެ ކަމަށް. އަޅުގަނޑުމެންގެ މުޖުތަމަޢަކީ، އަޅުގަނޑުމެން އެންމެންނަށް ރައްކާތެރިކަން ފޯރުކޮށްދޭ މުޖުތަމަޢަކަށް ވެގެންދާނެ ކަމަށް. އަދި އަޅުގަނޑުމެން މިކުރާ މަސައްކަތުގައި اللّـه سبحـانـه وتعـالىގެބަރަކާތާއި ތައުފީޤު މިންވަރު ކުރެއްވުން އެދި އަޅުގަނޑު ދުޢާކުރަން.


އެޗް އޭ އެފް އައިލެންޑް ކަޕްގެ ދެވަނަ ބުރުގައި އުނގޫފާރު ސީއެފް މިރޭ ކޮޅުފުއްޓާ ދެކޮޅަށް – Ungoofaaru\nހޯމަ, އޭޕްރިލް 22 2019\nބަނޑޭރިގަނޑު/ކުޅިވަރު/އެޗް އޭ އެފް އައިލެންޑް ކަޕްގެ ދެވަނަ ބުރުގައި އުނގޫފާރު ސީއެފް މިރޭ ކޮޅުފުއްޓާ ދެކޮޅަށް\nއެޗް އޭ އެފް އައިލެންޑް ކަޕްގެ ދެވަނަ ބުރުގައި އުނގޫފާރު ސީއެފް މިރޭ ކޮޅުފުއްޓާ ދެކޮޅަށް\nއިބްރާހީމް ޒަޔާން9ޖޫން 2015\n1 76 މިނެޓެއް ނުވަނިސް ކިޔާލެވޭ\nމާލޭގައި މިހާރު ކުރިއަށްދާ އެޗް އޭ އެފް ކަޕް ފުޓުސަލް މުބާރާތުގައި އުނގޫފާރު ސީއެފް މިރޭ ނިކުންނާނީ މ ކޮޅުފުށި ޓީމާ ދެކޮޅަށެވެ.\nއުނގޫފާރު ޓީމް ވަނީ މިމުބާރާތުގެ ގްރޫޕް ޑީގައި ކުޅު ފުރަތަމަ މެޗް އޭދަފުއްޓާއި ވާދަކޮށް އެއްލަނޑުން އެއްވަރުކޮށްފައެވެ. މިމެޗުގައި ލަނޑުޖަހައި ދީފައިވަނީ ހަސަން ފަޒީލްއެވެ. އަދި ދެވަނަ މެޗުގައި ރ އިނގުރައިދޫ އާއި ބައްދަލުކޮށް2ލަނޑު އެއްލަނޑުން މޮޅުވެފައެވެ. އިނގުރައިދޫ ކޮޅަށް ފުރަތަމަ ލަނޑު ފުރަތަމަ ހާފްގައި ޖަހައިދިނީ އިބްރަހީމް ހަސަންއެވެ. ދެވަނަ ލަނޑު ދެވަނަ ހާފުގައި ޖަހައިދިނީ އާތިފް އެވެ. މެޗުގެ ފަހުވަގުތުކޮޅުތެރޭ އިނގުރައިދޫއިން ވަނީ ލަނޑެއްޖަހައި ތަފާތު ކުޑަކޮށްފައެވެ.\nއުނގޫފާރުގެ ތިންވަނަ މެޗުގައި ބައްދަލުކުރަން ހަމަޖެހިފައި އޮތީ ނެއިކުރެންދޫ ޓީމާއެވެ. މިމެޗަށް އެޓީމް ހާޒިރުނުވުމުން ފައިދާ2ގޯލާއި3ޕޮއިންޓާއެކު މެޗުލިބުނީ އުނގޫފާރު ޓީމަށެވެ. މިނަތީޖާއެކު އުނގޫފާރު ޓީމަށް ލިބުނީ7ޕޮއިންޓާއެކު ގުރޫޕުގެ2ވަނަ އެވެ. ގުރޫޕް ގެ އެއްވަނަ ފައިދާ ގޯލުގެ ތަފާތުން ލިބުނީ އޭދަފުއްޓަށެވެ.\nއުފާ ނިއުސްއާއި ވާހަކަ ދައްކަމުން މުސްތަޝާރު މަދުހޫނު ބުނީ މިރޭގެ މެޗަށް ނިކުންނަ އިރު އުނގޫފާރު ޓީމުއޮތީ ވަރަށް ރަނގަޅަށް ތައްޔާރުވެފައިކަމަށެވެ. މިގޮތު މިރޭ ނިކުންނަޓީމަކީ ފުޓުސަލްގަ އުނގޫފާރުން ނެގޭނެ އެއްމެ ވަރުގަދަ ޓީމަށް ވެގެންދާނެކަމަށެވެ. އަދި މިރޭގެ މެޗުގައި ފެނިގެންދާނެ އެއްމެ ބޮޑު ބަދަލަކީ ސައުދުﷲ ކުޅެންއެރުންކަމަށެވެ.\nމިރޭ މެޗުން މޮޅުވެއްޖެނަމަ ކުއާޓަރ ފައިނަލްގައި އުނގޫފާރު ޓީމް ބައްދަލުކުރަންޖެހޭނީ ކުޑަހުވަދޫއާއި ތިމަރަފުށި މެޗުން މޮޅުވާ ޓީމަކާއެވެ. މިރޭގެ މެޗު ފެށުމަށް ހަމަޖެހިފައިވަނީ 21:00 ގައެވެ.\nވީލޯބި އެނގޭނަމަ ކަލާ! ( ފުރަތަމަބައި )\nޔޫތު ވޮލީބޯލް ޗެލެންޖް 2015 ގެ ގުރުއަތުލުން ބާއްވާއިފި\nkonn baeh tha dhenn molhu vyy…..\nއަލީ އަރުޝަދު (މެސީ އައްޔަ) ޑަބަލް އެލް އަށް ބަދަލުވެއްޖެ!\nޖަޒީރާވަންތަކަން މީކީމިހާރު މާބޮޑުކަމެއް ނޫނެއްނޫންތޯ؟ ތިޔައ...


100 Ahvure Gina Gaburu Lehggumaaeku India Ge Avashehggai Bodu Biruverikammeh! - Vaguthu\n100 އަށްވުރެ ގިނަ ގަބުރު ލެއްގުމާއެކު އިންޑިއާގެ އަވަށެއްގައި ބޮޑު ބިރުވެރިކަމެއް!\nއިންޑިއާގައި ކޮވިޑް-19 ބަލީގައި މަރުވާ މީހުންް ކަމަށް ބެލެވޭ ހަށިގަނޑުތަކެއް ބިހާރްގެ ގަންގާ ކޯރު ކައިރިއަށް ލައްގަން ފަށައިފިއެވެ. އެ ސަރަހައްދުން ފެންނަމުންދާ ބައެއް މީހުންގެ ހަށިގަނޑުތައް ހުރީ ކުނިވެފައެވެ. އެ ކޯރު ކައިރިއަށާއި ކޯރު ތެރޭގައި ހާމައަށް ފެންނަން 100 އަށްވުރެ ގިނަ ގަބުރު އޮތް ކަމަށް މީޑިއާ ރިޕޯޓްތައް ބުނެއެވެ.\nއެންޑީޓީވީގެ ރިޕޯޓްތައް ބުނާގޮތުގައި، މި ހަށިގަނޑުތައް ފެނިފައި ވަނީ ޗައުސާ އަވަށުގެ ކޯރުންނެވެ. ފަހުން އެ ހަށިގަނޑުތައް ފެނިފައި ވަނީ އެއްގަމަށް ލައްގާފައި ތިއްބާ ކަމަށް މީޑިއާ ރިޕޯޓްތައް ބުނެއެވެ.\nއެ އަވަށުގައި ދިރިއުޅެމުންދާ އާއްމުންނަށް އެ މައުލޫމާތު އެނގެން ފެށީ ބައެއް މީހުން އެސަރަހައްދަށް ގޮސް އެކަން އަވައްޓެރިންނަށް އެނގުމުންނެވެ. އެ ސަރަހައްދުގެ ކަމާއި ގުޅުން ހުރި މުވައްސަސާތަކުން ބުނީ، އެ ސަރަހަައްދަށް ލައްގާފައިވާ އެ ގަބުރުތަކަކީ އުއްތަރް ޕްރަދޭޝް އިން އެ ސަރަހައްދަށް އައިސްފައިވާ ގަބުރުތަކެއް ކަމަށް ބެލެވޭ ކަމަށާއި، އެއީ ކޮވިޑް ބަލީގައި މަރުވި ބައެއް ކަމަށް ބެކެވޭ ކަމަށެވެ. އަދި އެއީ ބައެއް އާއިލާތަކަށް އެ މީހުން ވަޅުލާނެ ޖާގައެއް އަދި އަންދާލާނެ ތަނެއް ނުލިބިގެން ކޯރަށް އުކާލާފައިވާ މީހުންގެ ހަށިގަނޑު ކަމަށް ބެލެވޭ ކަމަށް ބުނެފައި ވެއެވެ.\n"40-45 ވަރަކަށް ގަބުރު ފެނުނު ފެނުން މަތީގައި އޮއްވާ". ބިރުވެރިކަން ވެރިވެފައިވާ އެ ސަރަހައްދުގައި ކޮޅަށް ހުރެ މީޑިއާ ތަކަށް މައުލޫމާތު ދެމުން ޗައުސާ ޑިސްޓްރިކްޓްގެ އޮފިޝަލް އާޝޯކް ކުމާބް ބުނެފައި ވެއެވެ.\nއޭނާވެސް ގަބޫލުކުރާގޮތުގައި، އެއީ ކޯރަށް އުކުލާފައުވާ މީހުންގެ ހަށިގަނޑުތަކެވެ.\nބައެއް މީހުން ގުނިއިރު އެތަނުން ފެނުނު ގަބުރުތަކުގެ އަދަދު 100 އަށް އަރައެވެ.\nއެ ގަބުރުތައް ފެނުން މަތީގައި ތިބޭތާ މިހާރު 5-7 ދުވަސް ވެެދާނެ، އަހަރުމެން އެބަ ޖެހޭ މިކަން ތަހުގީގުކޮށް، މި ގަބުރުތައް އައީ އުއްތަރްޕްރަދޭޝްގެ ކޮން އަވަށަކުން ކަން ބަލަން". އެހެން އޮފިޝަލަކު ބުނެފައި ވެއެވެ.\nމިހާރު އެ ސަރަހައްދުގައި ބައެއް މީހުންނަށް ވަނީ ބޮޑު ބިރުވެރިކަމަކާއި ކުރިމަތިލާން ޖެހިފައެވެ. އެއީ ފެންނަމުންދާ އެ ހަށިގަނޑުތަކަކީ ބަލި ޖެހިފައިވާ ހަށިގަނޑުތަކަކަށް ވުމުންނެވެ.\n"މީހުން އެ ދަނީ ކޮވިޑްގެ ބިރުވެރިކަމާއި ހެދި އެ ވާހަކަތައް ދައްކަމުން އަހަރުމެން ޖެހޭނީ އެ ހަށިގަނޑުތައް ވަޅުލާން".\nރިޕޯޓަރުންނަށް މައުލޫމާތު ދެމުން އެ ސަރަހައްދުގައި ދިިރިއުޅޭ މީހަކު ބުނީ، އެ ތަން ސާފްކޮށް ހަށިގަނޑުތައް ވަޅުލާނަމަ ޑިސްޓްރިކްޓް އެޑްްމިނިސްޓްރޭޝަންގެ ފަރާތުން ފައިސާ ދޭނެ ކަމަށް ބުނެފައިވާ ކަމަށެވެ.\nއިންޑިއާގައި މިހާރު ނުރައްކާ މިންވަރަކަށް ކޮވިޑް ފެތުރެމުންދާއިރު، އެ ބަލީގައި މަރުވާ މީހުންގެ އަދަދުތައްވެސް ވަނީ ނުރައްކާ މިންރަކަށް އިތުރުވާން ފަށާފައެވެ.\nމެއި 10, 2021 18:39\nއިންޑިއާއިން 2021 އަށް މުސްލިމުން ހުސް ކުރާނަމޭ ބުނި މީހާ ކޮބާތަ\nގެރިމޯދީއަށް އެއްޗެއް ވިސްނޭބާ.\nމުސްލިމުން ނަށް ހާދަ ނުބައިކަން ދައްކާފައި ހުރި މީހެކޭ.\nމެއި 11, 2021 10:29\nއެމީހުން ގައިގަ ބަރުގަލެއް ވިޔަސް ހަރުކޮއްފަ ފައްތާކަށް ނޭނގޭތަ.


Dhivehi Zuvaan Anhennunge Medhugai Mivareh Nei! - Vaguthu\nލެންކޮމްގެ މިރަކަލް ސެންޓަކީ ޒަމާނީ، އޮރިއެންޓަލް ވަހެއް ހުންނަ ސެންޓެކެވެ. މި ސެންޓުގައި ހުންނަނީ ސްޕައިސީ ވަހާއި މަލުގެ ވަހާ އެކުވެގެން އުފެދިފައި ހުންނަ، ލައިޗީގައި ދުވާހަކަލަ މަޑުމަޑު ވަހެކެވެ. މި ސެންޓުގެ ބޭސްއަކީ މަސްކާއި އެމްބަރއެވެ. މި ސެންޓަކީ 2000 ވަނަ އަހަރު ބާޒާރަށް ނުކުތް ސެންޓެއް ނަމަވެސް، މި ސެންޓަކީ އަދިވެސް ދިވެހިގެން މެދުގައި މަޝްހޫރު އަދި ވަރަށް ގިނަ ދިވެހި އަންހެކުދިންގެ "ފޭވަރައިޓް" ސެންޓެވެ. މި އަޖައިބު ކުރަނިވި ވަހެއް އެކުލެވޭ މި ސެންޓު ބޭނުންކުރާ ގިނަ މީހުންނަށް މިއަށްވުރެ ފުރިހަމަ އެހެން ވަހެއް ދުވާ ސެންޓެއް ނެތެވެ.\nދުނިޔޭގެ މަޝްހޫރު މެގެޒިނެއް ކަމައްވާ "ދިފެޝަންސްޕޮޓް" ގައި 2019 ވަނަ އަހަރު އަންހެނުންގެ ސެންޓް ބްރޭންޑް ތަކުގެ ތެރެއިން މުޅި ދުނިޔެއިން ހޮވާލެވިފައިވާ އެންމެ މީރުވަސް ދުވާ 10 ބްރޭންޑް ތެރޭގައި ލެންކޮމް ބްރޭންޑް ހިމެނެއެވެ. މިކަމުން އަންގައިދެނީ ދެނީ ލެންކޮމް ބްރޭންޑްގެ ސެންޓް ތަކަކީ ދުނިޔޭގެ ފެންވަރުގައި ނަން ހިނގާ އަދި އެތައް ބައެއްގެ ގަދަރު ލިބިފައިވާ ސެންޓްތަކެއްކަމެވެ.\nލެންކޮމް އިން މިހާތަނަށް ބާޒާރަށް ނެރެފައިވާ ސެންޓުތަކުގެ ތެރެއިން، އެންމެ ގިނަ މީހުން ގަޔާވާ ސެންޓަކީ މިރަކަލްއެވެ. މި ސެންޓަކީ މި ސެންޓުގެ ނަމާ އެއްގޮތަށް ވަރަށްވެސް އަޖައިބު ކުރަނިވި ވަހެއް އެކުލެވޭ ސެންޓެކެވެ. ދިރިއުޅުމުގެ ކޮންމެ ސިކުންތެއްވެސް ވަރަށް ފުރިހަމަކޮށްދޭ، ޝައުގުކުރަނިވި ވަހެއް ހުރި މި ސެންޓަކީ އާންމުކޮށް ގަދަ ވަސްތަކަށް ލޯބިކުރާ މީހުންނާ ވަރަށް ގުޅޭ ސެންޓެކެވެ.\nBANIRA: Original Scent Aai Branded Cosmetics Agu Heykoh Ehthanakunhttps://t.co/HQVbvPmVbk\n— Vaguthu Online (@VaguthuOnline) December 26, 2019\nމި ސެންޓު ރާއްޖެ ބާޒާރުގައި އެންމެ އަގުހެޔޮކޮށް ލިބެން ހުރީ ބަނީރާ ފިހާރައިންނެވެ. ބަނީރާ ފިހާރައަކީ ވަރަށް ފަހުން ހުޅުވި ފިހާރައެއް ނަމަވެސް، ދިވެހިންގެ މެދުގައި ވަރަށް މަގުބޫލު ފިހާރައެކެވެ. މި ފިހާރައިން ސެންޓުގެ ބާވަތްތަކުގެ އިތުރުން، ބޮޑީ ޝޮޕާއި، ކެންޓޫއާއި، އާރު ސީރީޒާއި، ވިކްޓޯރިއާ ސީކްރެޓާއި، އެހެނިހެން ގިނަ ބްރޭންޑްތަކުގެ ކޮސްމެޓިކްސްގެ ގިނަ ވައްތަރުތައް ލިބެން ހުންނާނެއެވެ.\nމީގެ އިތުރުން އާ އަހަރާއި ދިމާކޮށް،އެ ފިހާރައިން ވިޔަފާރި ކުރާ ކަސްޓަމަރުންނަށް ހާއްސަ ބޮޑު ޑިސްކައުންޓެއް ލިބޭ ޕްރޮމޯޝަނެއްވެސް މިހާރު ދަނީ ކުރިއަށެވެ.އެ ފިހާރައިން ބުނީ، ސެންޓަރ އައި ކޮސްމެޓިކްސްގެ ހުރިހާ އެއްޗަކުން، އާ އަހަރާއި ދިމާކޮށް 30 އިންސައްތަ އާއި ހަމައަށް ޑިސްކައުންޓް ލިބޭނެކަމަށެވެ.\nފިހާރައިގެ ފޯނު ނަންބަރަކީ 7576869 އެވެ. ފިހާރައިގެ ވެބްސައިޓަކީ www.banira.mv އެވެ.\nޖެނުއަރީ 13, 2020 10:27\nބާނީރާ ހާދަ ކުރިއަށް ޖައްސާލައިފިއޭ ދޯ!!!\nޖެނުއަރީ 13, 2020 11:55\nޖެނުއަރީ 13, 2020 11:39\nކޮންތާކު އިންނަނީ ފިހާރަ\nޖެނުއަރީ 13, 2020 15:25\nފިހާރަ ހުންނާނީ ދުނބުރިމިސްކިތް ކުރިމަތި. އޭ.އެމް.ޑީ.ސީ ކައިރި\nދުނބުރިމިސްކިތް ކުރިމަތި. އޭ.އެމް.ޑީ.ސީ ކައިރި\nޖެނުއަރީ 13, 2020 11:44\nކޮންތާކު އިންނަނީ ފިިހާރަ


ވުޒާރާތަކަށް ގެނައި ބަދަލަށް މަޖިލީހުން ރުހުން ދީފި | Sandhaanu\nވުޒާރާތަކަށް ގެނައި ބަދަލަށް މަޖިލީހުން ރުހުން ދީފި\nސަރުކާރުގެ ވުޒާރާތަކަށް ގެނައި ބަދަލުތަކަށް ރައްޔިތުންގެ މަޖިލީހުން މިއަދު ރުހުން ދީފި އެވެ.\nކޮމިޔުނިކޭޝަން މިނިސްޓްރީ އުވާލައި، އެ މިނިސްޓްރީގެ މަސައްކަތްތައް އެހެން ވުޒާރާއެއްގެ ދަށަށް ބަދަލުކުރަން ރައީސް އިބްރާހިމް މުހައްމަދު ސޯލިހު ނިންމެވި ނިންމުމަށް، ރައްޔިތުންގެ މަޖިލީހުން މިއަދު ރުހުން ދީފައިވަނީ ދޭން 51 މެމްބަރުންގެ ވޯޓުންނެވެ. ނުފެންނަ ކަމަށް އެއްވެސް މެމްބަރަކު ވޯޓެއް ނުދެއްވަ އެވެ.\nކުރިން ހިންގަމުން ދިޔަ ސައިންސް މިނިސްޓްރީ އުވާލައި އެ މިނިސްޓްރީގެ މަސައްކަތްތައް އެންވަޔަރަމަންޓް މިނިސްޓްރީގެ ދަށަށް ބަދަލުކޮށްފައިވަނީ މިދިޔަ މަހު ފަސްވަނަ ދުވަހު އެވެ. އަދި އެ މިނިސްޓްރީގެ ނަން މިނިސްޓްރީ އޮފް އެންވަޔަރަމަންޓް ކްލައިމެޓް ޗޭންޖް އެންޑް ޓެކްނޮލޮޖީ ގެ ނަމަށް ވެސް ވަނީ ބަދަލުކޮށްފަ އެވެ.\nއަދި ކުރިން ޖެންޑާ މިނިސްޓްރީގެ ދަށުން ހިންގަމުންދިޔަ ނެޝެނަލް ޑްރަގް އޭޖޭންސް އެ މިނިސްޓްރީގެ ދަށުން ވަކިކޮށް ހެލްތު މިނިސްޓްރީގެ ދަށަށް ވެސް އެދުވަހު ބަދަލުކުރި އެވެ.\nވުޒާރާތަކަށް ގެނައި ބަދަލުގެ ދަށުން ރާއްޖޭގެ ޓެލެކޮމިއުނިކޭޝަންގެ ހުރިހާ މަސައްކަތާއި އިންފޮމޭޝަން ޓެކްނޮލޮޖީއާ ގުޅޭ ހުރިހާ މަސައްކަތްތައް ދެން ހިނގާނީ ޓެކްނޮލޮޖީ މިނިސްޓްރީގެ މެންޑޭޓްގެ ދަށުން ނެވެ.\nއެންވަޔަރަމަންޓް، ކްލައިމެޓް ޗޭންޖް އެންޑް ޓެކްނޯލޮޖީގެ މިނިސްޓަރަކަށް ރައީސް ސާލިހު އައްޔަނުކުރައްވާފައިވަނީ ރައީސް އޮފީހުގެ ޕޮލިސީ ސެކްރެޓްރީގެ މަގާމުގައި ހުންނެވި އައިމިނަތު ޝައުނާ އެވެ.


Spanish Super Cup Real In Kaamiyaabu Kohfi – adduLIVE\nLast Updated: June 6, 16:26\nސްޕެނިޝް ސުޕަރ ކަޕް ރެއާލް އިން ކާމިޔާބުކޮށްފި\nJan 13, 2020, 09:43 ހަސަން ރަޝީދު\nޕެނަލްޓީގައި 4-1 އިން އެތްލެޓިކޯ މެޑްރިޑް ބަލިކުރުމަށްފަހު، ސްޕެނިޝް ސުޕަރ ކަޕް ރެއާލް މެޑްރިޑުން ކާމިޔާބުކޮށްފިއެވެ.\nސައުދީ އަރަބިއްޔާގައި ރޭ ކުޅުނު ފައިނަލް މެޗުގެ 90 މިނެޓް ހަމަވިއިރު ދެ ޓީމުން ކުރެ ޓީމަކަށް ގޯލެއް ކާމިޔާބު ކުރެވިފައިނުވާއިރު ގޯލްޖަހާނެ ރަނގަޅު ފުރުސަތުތަކެއް ދެ ޓީމަށް ވެސް ލިބިފައިވެއެވެ. އެގޮތުން އެތްލެޓިކޯ ޖާއޯ ފެލިކްސް ފޮނުވާލި ހަމަލާއެއް ގޯލުގެ ކުޑަތަންކޮޅެއް ބޭރުންދިޔައިރު އެޓީމުގެ ފޯވާޑް އަލްވަރޯ މޮރާޓާ ފޮނުވާލި ހަމަލާ ދިފާއުކުރީ ރެއާލްގެ ކީޕަރު ތިބޯ ކޯޓުއާއެވެ.\nފުރަތަމަ ހާފާއި ހިލާފަށް ދެވަނަ ހާފްގައި ރެއާލް އިން ކުޅުން ވަރުގަދަ ކުރިއިރު މި ހާފުގައި އެންމެ ރަނގަޅު ފުރުސަތެއް ލިބުނީ އެޓީމުގެ ޒުވާން ފޯވާޑް ޖޮވިޗް އަށެވެ. ނަމަވެސް އޭނާ ފޮނުވާލި ހަމަލާ ދިޔައީ ގޯލުގެ ކުޑަތަންކޮޅެއް ބޭރުންނެވެ.\n90 މިނެޓް ހަމަވިއިރު ނަތީޖާއަށް ބަދަލެއް ނައުމުން، ނަތީޖާ ނެރުމަށް ދެން ކުޅުނީ 15 މިނެޓްގެ ދެ ހާފްގެ ކުޅުމެވެ. އެގޮތުން މެޗު ނިމެން ގާތްގަނޑަށް ފަސް މިނެޓަށް ވެފައިވަނިކޮށް އެތްލެޓިކޯގެ ފޯވާޑް މޮރާޓާ މުޅިން ހުސްކޮށް ދަނިކޮށް އޭނާ އަށް ކުރި ފައުލަކާ ގުޅިގެން ރެފްރީ ވަނީ ރެއާލް މިޑްފީލްޑަރު ފެޑެރީކޯ ވަލްވާޑޭ އަށް ރަތްކާޑު ދައްކާފައެވެ.\n15 މިނެޓްގެ ދެ ހާފް ނިމުނުއިރު ވެސް ދެ ޓީމު އެއްވަރުވެފައި އޮތުމުން ނަތީޖާ ދެން ނެރުނީ ޕެނަލްޓީންނެވެ. އެގޮތުން އެތްލެޓިކޯގެ ތޯމަސް ޕާޓޭ އާއި ސައުލް އަށް ޕެނަލްޓީ ކާމިޔާބު ނުކުރެވުނުއިރު މެޗުން ރެއާލް މޮޅުވި ޕެނަލްޓީ ކާމިޔާބުކޮށްދިނީ އެޓީމުގެ ކެޕްޓަން ސާޖިއޯ ރާމޯސްއެވެ.\nމިއީ ސްޕެނިޝް ސުޕަރ ކަޕް ރެއާލް އިން ކާމިޔާބުކުރި 11 ވަނަ ފަހަރެވެ.


TikTok Dhivehi Fahnaanunge Meeting Eh, Lafaakureveny Bodu Kameh Kuraane Kamah\nއޮކްޓޯބަރ 21, 2018 258 1\nޓިކްޓޮކް ފަންނާނުން މީޓިންއެއް، ލަފާކުރެވެނީ ބޮޑު ކަމެއް ކުރާނެ ކަމަށް\nދިވެހިންގެ ތެރޭގައި ޓިކްޓޮކްގެ ސަބަބުން ގިނަ ތަރިންތަކެއް މިދަނީ އުފެދެމުންނެވެ. މީގެ ކުރިން އެކްޓިން އަދި ނަށެމުގެ ހުނަރު ލިބިފައި ވާކަން ނޭނގޭ މީހުންނަށް ޓިކްޓޮކްގެ ސަބަބުން އެކަންތައް މިދަނީ އެނގި ހާމަވަމުންނެވެ. މިހިސާބުން އުފެދޭ ސުވާލަކީ ޓިކް ޓޮކް ބޭނުންކޮށްގެން، ނުވަތަ ޓިކްޓޮކްގެ އެހީގައި އެކުޅޭ ވީޑިއޯތަކުން އެއްވެސް ކަހަލަ މަންފާއެއް އެމީހުންނަށް ނެރެވިދާނެ ހެއްޔެވެ؟ މަންފާއެއް މިދެންނެވީ، މާލީ މަންފާއެވެ. ޖަވާބު ވަރަށް ސާފެވެ. އާނ އެކެވެ. މިކަން ކުރެވިދާނެ ބައިވަރު ގޮތް ގޮތް އެބަހުއްޓެވެ. މީގެ ތެރެއިން ބައެއް ގޮތް ގޮތަށް ބަލާލަމާ ހިނގާށެވެ.\nޓިކްޓޮކްއަކީ މިހާރު ހުރިހާ ދިވެހިންނޭ ބުނާ ގޮތަަކަށް ބޭނުން ކުރަމުން އަންނަ އެއްޗެކެވެ. ޓިކްޓޮކް އެޕްލިކޭޝަން ނެތަސް، ޓިކްޓޮކް މޯލްޑިވްސް ފަދަ ޕޭޖްތަކުގެ އެހީގައި މިވީޑިއޯތައް ގިނަ ބަޔަކުދަނީ ބަލަމުންނެވެ. މިހެންކަމުން ޓިކްޓޮކްގެ މަޝްހޫރު ތަރިންތައް މިހާރު ދިވެހިންނަށް ފަރިތައެވެ. އެމީހުން އެލައްވާ ބަޑިތަކާއި އެމީހުންގެ ޙަރަކާތްތައްވެސް ދިވެހިންނަށް ކަމުދެއެވެ. ސުނީތާ އަގު ބޮޑުކޮށް ނަށަން ގެންދާނަމަ ޓިކްޓޮކްގައި މިއުޅޭ ކުދިންކޮޅު ނުގެންދަންވީ ސަބަބެއް ނެތެވެ. ހަމަގައިމުވެސް ސުނީ ލައްވާ ހަމަ ކޮންމެ ބަޑިއަކަށް ބަޑިއެއް މިކުދިންވެސް ލައްވާނެެއެވެ.\nކުރިޔަށް މިއޮތީ ޚިތާނީ ސީޒަންއެވެ. ބޭންޑްތަކުގެ ޑިމާންޑް ބޮޑުވެ، ބޭންޑްތަކުގެ އަގު އިންތިހާއަށް އުފުލޭ ދުވަސްވަރެވެ. ނަމަވެސް މިފަހަރު މިކަން މިގޮތަށް ވާނެ ހެނެއް ހީއެއް ނުވެއެވެ. ސަބަބަކީ ޓިކްޓޮކްގެ ސަބަބުން އެތައް ޒުވާނުންނެއް މިއަދު ނެށުމާއި އެކްޓިން ދާއިރާއަށް ނިކުމެފައިވާތީއެވެ.\nމިހެން މިދަންނަވާލީ ސަބަބަކާ ހުރެއެވެ. ރޭ ރަސްފަންނު ސަރަހައްދުގައި ޓިކްޓޮކްގައި މަޝްހޫރު ދިވެހިންތަކެއްވަނީ ގެޓް ޓުގެދަރ އެއް ބާއްވާފައެވެ. ޓިކްޓޮކްއަށް ރޭ ލާފައިހުރި ވީޑިއޯތަކުން މިކަން އެނގެއެވެ. އެމީހުންގެ މެދުގައި މަޝްވަރާ ކުރެވުނީ ކޮންކަމެއް ކުރަންކަމެއް އެނގިފައިނެތަސް، ހީވަނީ ވަރަށް ބޮޑު ކަމެއް ކުރަން އުޅޭހެންނެވެ. މިއަންނަ ޚިތާނީ ސީޒަންގައި ޓިކްޓޮކް މޯލްޑިވްސްގެ ބޭންޑްއެއް ފެނިގެންދާނެ ކަމަށް އުންމީދު ކުރަމެވެ.\nދިވެހި ފަންނާނުން, ޓިކްޓޮކް، ފީޗާޑް\nއަލީ on އޮކްޓޯބަރ 21, 2018


ކުއްޖާގެ ކާފަ މުދިމުކަމުން ސަސްޕެންޑްކޮށްފި – Dhen.mv\nކުއްޖާގެ ކާފަ މުދިމުކަމުން ސަސްޕެންޑްކޮށްފި\nJanuary 18, 2020 - 10:05 pm\nގއ. ކަނޑުހުޅުދޫގައި ކުޑަ އަންހެން ކުއްޖަކު ރޭޕްކުރި މައްސަލާގައި ހައްޔަރުކުރި އެ ކުއްޖާގެ ކާފަ، އިބްރާހިމް ދީދީ އިމާމު ކަމުގެ ވަޒީފާއިން ސަސްޕެންޑުކޮށްފި އެވެ.\nއެ މައްސަލާގައި ހައްޔަރުކުރި އެ ކުއްޖާގެ ކާފަ އިބްރާހިމް ދީދީ ،62، އަދާކުރަމުން އައީ ކަނޑުހުޅުދޫ މިސްކިތުގެ އިމާމު ކަމުގެ ވަޒީފާ އެވެ.\nއިސްލާމިކް މިނިސްޓްރީން މިރޭ ބުނީ ކުޑަކުއްޖަކާ މެދު ބަދުއަޚްލާޤީ ޢަމަލެއް ހިންގުމުގެ ތުހުމަތުގައި ހައްޔަރު ކުރުމާއި ގުޅިގެން އޭނާ ކަނޑު ހުޅުދޫ މިސްކިތުގެ އިމާމު ކަމުގެ ވަޒީފާއިން މިހާރު ސަސްޕެންޑުކޮށްފައިވާ ކަމަށެވެ.\nއެ ކުއްޖާ ރޭޕްކުރި ކަމަށް ތުހުމަތު ކުރެވިފައިވަނީ އެ ކުއްޖާގެ މުނިކާފަ އަދި ކާފަ އަށެވެ. މި މައްސަލާގައި އެ ކުއްޖާގެ ބައްޕަ ވެސް ހައްޔަރުކޮށްފައިވާއިރު އޭނާގެ މައްޗަށް ކުރެވިފައިވަނީ ކުއްޖާ އަށް އިހުމާލުވުމުގެ ތުހުމަތެވެ. މި އެންމެން ވެސް އިއްޔެ ހައްޔަރުކޮށް ވަނީ ބަންދަށް 15 ދުވަސް ޖަހާފައެވެ.


4 bypass surgery ah fahu Sunil shukuru adhaakohfi\n4 ބައިޕާސް ސާޖަރީއަށްފަހު ސުނިލް ފޭނުން ކައިރިއަށް!\nސުނިލް ހޮސްޕިޓަލުން ގެއަށް ދާން ނުކުންނަނީ\nކޮމެޑީ ޝޯތައް ބަލާ މީހުންނަށް ސުނިލް ގްރޯވަރަކީ ކާކުކަން ވަރަށް ރަނގަޅަށް އެނގޭނެ އެވެ. "ދަ ކަޕިލް ޝަރުމާ ޝޯ"ގެ ވިންދަކީ ކޮމޭޑިއަން ސުނިލް އެވެ. ކަޕިލް އާ މައްސަލަތަކެއް ޖެހި އޭނާ ޝޯ އާ ވަކިވުމުން ކަޕިލްގެ ޝޯއަށް އައި ފަޅުކަން އަދިވެސް އޮތީ އެގޮތުގަ އެވެ.\nމޮޅު ކޮމޭޑިއަނެއްގެ ހައިސިއްޔަތުން ގިނަ ބަޔެއްގެ މޫނަށް ހިނިތުންވުމާއި އުފާވެރިކަން ގެނެސްދިން ސުނިލް ދާދިފަހުން ވަނީ ހިތުގެ މައްސަލަތަކެއް ދިމާވެގެން ހަތަރު ބައިޕާސް ސާޖަރީ ހަދާފަ އެވެ.\nސާޖަރީއަށް ފަހު ސުނިލް ފުރަތަމަ ފަހަރަށް ކުރި ޓުވީޓްގައި ވެސް ވަނީ އޭނާގެ ވާހަކަ ދެއްކުމުގައި ގެންގުޅޭ މަޖާ ގޮތެވެ.\n"ފަރުވާއިން ވަރަށް ރަނގަޅުވެއްޖެ. މިހާރު އެބަ ރަނގަޅުވޭ. ތި އެންމެންގެ ހެޔޮއަށް އަހަރެންގެ ހިތް ވަނީ ޝުކުރުން ފުރިފައި،" ސުނިލްގެ ޓުވީޓްގައި ބުނެފައި ވެއެވެ.\nސުނިލްގެ ޑޮކްޓަރުން ބުނެފައިވާ ގޮތުގައި އޭނާ ހޮސްޕިޓަލަށް ދިޔަ އިރު ހިތަށް ލޭ ފޮނުވައިދޭ މުހިއްމު ތިން ނާރެއްގެ ތެރެއިން ދެ ނާރެއް އިނީ 100 ޕަސެންޓް ބްލޮކް ވެފަ އެވެ. ތިން ވަނަ ނާރު ވެސް އިނީ 70-90 ޕަސެންޓް ބްލޮކް ވެފަ އެވެ. ނަސީބަކުން ހިތުގެ މަސްތަކަށް ގެއްލުމެއް ލިބިފައި ނުވާ ކަމަށް ވެސް ޑޮކްޓަރުން ބުންޏެވެ.\nސުނިލް ބަލިވުމުން އޭނާގެ އެކުވެރި ކަޕިލް އާއި ގިނަ އަދަދެއްގެ ފަންނާނުން ވަނީ އެކަމާ ކަންބޮޑުވެ، ހެޔޮއެދުމުގެ މެސެޖުތައް ސޯޝަލް މީޑިއާގައި ޝެއާ ކޮށްފަ އެވެ.\nކަޕިލްގެ ޝޯގެ ކުރިން ވެސް އަދި ފަހުން ވެސް ސުނިލް ފިލްމުތަކާއި ޝޯތަކުގައި ކޮމެޑީ ރޯލުތައް އަދާ ކޮށްފައި ވެއެވެ. ނަމަވެސް ކަޕިލްގެ ޝޯ އިން ލިބުނު ވަރުގެ މަގްބޫލުކަމެއް އެއްވެސް ޝޯ އަކުން އަދި ފިލްމަކުން ވެސް ނުލިބެ އެވެ.\nކަޕިލް ޝޯގައި އޭނާ ކުޅުނީ ގުއްތީ ކިޔާ އަންހެނެއްގެ ކެރެކްޓާ އާއި ޑރ. މަޝްހޫރު ގުލާޓީ ކިޔާ ފޭކް ޑޮކްޓަރެއްގެ ކެރެކްޓާ އަކީ މިހާރުވެސް ގިނަ ބަޔަކު އެ ކެރެކްޓާތަކެއް މަތިން ހަނދާން ކުރާ ވަރަށް ތާރީޚީ ކެރެކްޓާ ތަކެކެވެ. ނަމަވެސް އަލުން އެނބުރި ކަޕިލްގެ ޝޯ އަށް އައިސް މި ކެރެކްޓާތައް ކުޅެން ސުނިލް އަދިވެސް ތައްޔާރެއް ނޫނެވެ.\nޗަވީ: ކެންސަރާ ކުރިމަތިލީ ހިތްވަރާއެކު


Deepika iny furathama dharifulhah balivetha?\nދީޕިކާ އިނީ ފުރަތަމަ ދަރިފުޅަށް ބަލިވެތަ؟\n04 ނޮވެންބަރ 2019 - 11:26:05\nބޮލީވުޑު މަޝްހޫރު އެކްޓަރެސް ދީޕިކާ ޕަޑުކޮން އިނީ ފުރަތަމަ ދަރިފުޅަށް ބަލިވެ ކަމަށް އަޑުތައް ފެތުރެން ފަށައިފިއެވެ.\nއެ އަޑުތައް އަރާފައިވަނީ ދާދި ފަހުން ދީޕިކާ ހިއްސާކުރި ފޮޓޯތަކެއްގެ ސަބަބުންނެވެ. ދިވާލީގެ މުނާސަބަތާ ދިމާކޮށް އިންސްޓަގްރާމު މެދުވެރިކޮށް ދީޕިކާ ވަނީ އޭނާގެ ކުޑައިރުގެ ފޮޓޯތަކެއް ހިއްސާކޮށްފައެވެ. ދީޕިކާގެ އެ ޕޯސްޓާއެކު ގިނަ ބައެއްގެ ހިތުގައި ސުވާލު އުފެދިފައިވާއިރު ގިނަ ބަޔަކު ވަނީ އޭނާ ބަނޑުބޮޑުކަމަށް ބުނެފައެވެ.\nމީގެ ކުރިން ވެސް ދީޕިކާ ބަނޑުބޮޑުކަމަށް ވަނީ ވާހަކަތައް ފެތުރިފައެވެ. ނަމަވެސް އޭރު ދީޕިކާ ބުނީ އޭނާ އަދި އޭނާގެ ފިރިމީހާ (ރަންވީރު ސިންގް) އަކީ ވެސް ކުޑަ ކުދިން ދެކެ ވަރަށް ލޯބިވާ ބައެއް ނަމަވެސް އަދި ބޭނުންވަނީ ކެރިއަރަށް ފޯކަސް ކުރަން ކަމަށެވެ.\nއޭގެ އިތުރުން މިވަގުތު ދަރިން ހޯދުމަކީ އެންމެ އިންސާފުވެރި ގޮތް ކަމަށް ވެސް ނުދެކޭކަން ފާހަގަކޮށް ދީޕިކާ ވަނީ ދަރިއަކު ހޯދަން އެމީހުންގެ ވިސްނުމަށް ވެސް އަދި ނާންނަ ކަމަށް ބުނެފަ އެވެ.\nއިޓަލީގައި ބޭއްވި ވަރަށް ޕްރައިވެޓް ހަފުލާއެއްގެ ތެރެއިން ދީޕިކާ އާއި ރަންވީރު ކައިވެނި ކުރީ މިދިޔަ ނޮވެމްބަރު މަހެވެ. އޭގެ ފަހުން ރަންވީރު ދެ ފިލްމަކުން ފެނުން ނަމަވެސް ކައިވެންޏަށް ފަހު ދީޕިކާގެ މަސައްކަތެއް އަދި ނުފެނެ އެވެ.